text:
 31.5.2016
 SK
 Úradný vestník Európskej únie
 L 142/25
 ROZHODNUTIE SPOLOČNÉHO VÝBORU EÚ – EZVO PRE SPOLOČNÝ TRANZITNÝ REŽIM č. 1/2016
 z 28. apríla 2016,
 ktorým sa mení Dohovor z 20. mája 1987 o spoločnom tranzitnom režime [2016/858]
 SPOLOČNÝ VÝBOR,
 so zreteľom na Dohovor o spoločnom tranzitnom režime medzi Európskym hospodárskym spoločenstvom, Rakúskou republikou, Fínskou republikou, Islandskou republikou, Nórskym kráľovstvom, Švédskym kráľovstvom a Švajčiarskou konfederáciou (1) (ďalej len „dohovor“), a najmä na jeho článok 15 ods. 3 písm. a) a c),
 keďže:
 (1)
 Článkom 15 dohovoru sa splnomocňuje spoločný výbor zriadený uvedeným dohovorom (ďalej len „spoločný výbor“), aby odporúčal a prijímal prostredníctvom rozhodnutí zmeny dohovoru a dodatkov k nemu.
 (2)
 Nariadenie Európskeho parlamentu a Rady (EÚ) č. 952/2013 (2) a jeho delegované a vykonávacie akty sa uplatňujú od 1. mája 2016, zavádzajúc modernizovaný rámec pre colné režimy vrátane režimov tranzitu.
 (3)
 S cieľom zabezpečiť bezproblémové fungovanie obchodu medzi Úniou a zmluvnými stranami dohovoru by sa mal spoločný tranzitný režim v najväčšom možnom rozsahu zosúladiť s colným režimom tranzit Únie stanoveným v nariadení (EÚ) č. 952/2013 a v jeho delegovaných a vykonávacích aktoch. Na uvedený účel je nevyhnutné zmeniť dohovor a dodatky k nemu tak vzhľadom na obsah, ako aj na terminológiu.
 (4)
 V záujme zabezpečenia dostatočnej jasnosti je potrebné zladiť terminológiu s nariadením (EÚ) č. 952/2013 a jeho delegovanými a vykonávacími aktmi. Navrhované zmeny boli predložené na diskusiu v pracovnej skupine EÚ – EZVO pre „spoločný tranzit“ a „zjednodušenie formalít pri preprave tovaru a návrh na rozhodnutie spoločného výboru EÚ – EZVO, ktorým sa mení Dohovor o spoločnom tranzitnom režime, uvedená pracovná skupina predbežne schválila.
 (5)
 Dohovor sa má preto zodpovedajúcim spôsobom zmeniť,
 PRIJAL TOTO ROZHODNUTIE:
 Článok 1
 1. Text Dohovoru z 20. mája 1987 o spoločnom tranzitnom režime sa mení tak, ako je stanovené v prílohe A k tomuto rozhodnutiu.
 2. Text dodatku I k dohovoru vrátane príloh k dodatku I sa nahrádza textom uvedeným v prílohe B k tomuto rozhodnutiu.
 3. Text dodatku II k dohovoru sa mení tak, ako je stanovené v prílohe C k tomuto rozhodnutiu.
 4. Text dodatku III k dohovoru sa mení tak, ako je stanovené v prílohe D k tomuto rozhodnutiu.
 5. Texty príloh A1, A2, A4, A6, B1, B2, B3, B5, B6, B11 a C7 k dodatku III k dohovoru sa menia tak, ako je stanovené v prílohe E k tomuto rozhodnutiu.
 6. Texty príloh B7, B8, B9, B10, C1, C2, C3, C4, C5 a C6 k dodatku III k dohovoru sa nahrádzajú textami uvedenými v prílohe F k tomuto rozhodnutiu.
 7. Text dodatku IV k dohovoru vrátane príloh k dodatku IV sa mení tak, ako je stanovené v prílohe G k tomuto rozhodnutiu.
 Článok 2
 Toto rozhodnutie nadobúda účinnosť dňom jeho prijatia.
 Uplatňuje sa od 1. mája 2016.
 V Bruseli 28. apríla 2016
 Za spoločný výbor
 predseda
 Philip KERMODE
 (1) Ú. v. ES L 226, 13.8.1987, s. 2.
 (2) Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
 PRÍLOHA A
 Dohovor z 20. mája 1987 o spoločnom tranzitnom režime sa mení takto:
 1.
 Článok 1 sa mení takto:
 a)
 v odseku 1 sa slová „medzi samotnými krajinami EZVO“ nahrádzajú slovami „medzi samotnými krajinami spoločného tranzitného režimu“;
 b)
 v odseku 2 sa slová „režim tranzitu spoločenstva“ nahrádzajú slovami „colný režim tranzit Únie“.
 2.
 Článok 2 sa mení takto:
 a)
 v odseku 3 písm. a) sa prvý pododsek nahrádza takto:
 „a)
 v Spoločenstve:
 len na tovar Únie. Za „tovar Únie“ sa považuje tovar, ktorý patrí do ktorejkoľvek z týchto kategórií:
 —
 tovar, ktorý bol na colnom území Spoločenstva úplne získaný bez toho, aby bol doň zapracovaný tovar dovezený z krajín alebo území mimo colného územia Spoločenstva,
 —
 tovar, ktorý vstupuje na územie Spoločenstva z krajín alebo území mimo tohto územia a je prepustený do voľného obehu,
 —
 tovar, ktorý bol na colnom území Spoločenstva získaný alebo vyrobený buď výlučne z tovaru uvedeného v druhej zarážke alebo z tovaru uvedeného v prvej a druhej zarážke.“;
 b)
 v odseku 3 písm. a) druhom pododseku sa slová „tovar spoločenstva“ nahrádzajú slovami „tovar Únie“;
 c)
 v odseku 3 sa písmeno b) nahrádza takto:
 „b)
 v krajine spoločného tranzitného režimu:
 iba ak tovar prišiel do tejto krajiny v režime T2 a po splnení osobitných podmienok stanovených v článku 9 bude zaslaný ďalej“;
 d)
 v odseku 4 sa slová „tovar má štatút spoločenstva“ nahrádzajú slovami „tovar má colný status tovaru Únie“.
 3.
 Článok 3 sa mení takto:
 a)
 v odseku 1 sa písmená a) a b) nahrádzajú takto:
 „a)
 „tranzit“ znamená colný režim, podľa ktorého je tovar pod kontrolou príslušných orgánov prepravovaný z jednej zmluvnej strany do inej zmluvnej strany alebo do tej istej zmluvnej strany najmenej cez jednu hranicu;
 b)
 „krajina“ je každá krajina spoločného tranzitného režimu, každý členský štát Spoločenstva alebo každý iný štát, ktorý k tomuto dohovoru pristúpil;“;
 b)
 dopĺňa sa tento bod:
 „d)
 „krajina spoločného tranzitného režimu“ je každá krajina iná ako členský štát Spoločenstva, ktorá je zmluvnou stranou tohto dohovoru.“;
 c)
 odsek 2 sa vypúšťa;
 d)
 v odseku 3 sa slová „štáty EZVO“ nahrádzajú slovami „krajiny spoločného tranzitného režimu“.
 4.
 Článok 7 sa mení takto:
 a)
 odseky 1, 2 a 3 sa nahrádzajú takto:
 „1. S výhradou osobitných ustanovení tohto dohovoru sú príslušné úrady krajín spoločného tranzitného systému oprávnené plniť úlohy colných úradov odoslania, colných tranzitných úradov, colných úradov určenia a colných úradov prijímania záruk.
 2. Príslušné úrady členských štátov Spoločenstva sú oprávnené prijímať tranzitné vyhlásenia T1 a T2 na tranzit colnému úradu miesta určenia, ktorý sa nachádza v krajine spoločného tranzitu. S výhradou osobitných ustanovení tohto dohovoru sú tiež oprávnené vydávať dokumenty preukazujúce, že uvedený tovar má colný status tovaru Únie.
 3. Ak sa viaceré zásielky tovaru zlúčia a dopravujú sa ako zberná zásielka jedným dopravným prostriedkom v režime T1 alebo T2 jedným hlavným zodpovedným z jedného colného úradu odoslania jednému colnému úradu určenia, aby sa dostala jednému a tomu istému príjemcovi, zmluvná strana môže požadovať na tieto zásielky — okrem odôvodnených výnimiek — predloženie jediného tranzitného vyhlásenia T1 alebo T2, ktoré sa doplní príslušným ložným listom;“;
 b)
 v odseku 4 sa slová „tovar má štatút Spoločenstva“ nahrádzajú slovami „tovar má colný status tovaru Únie“;
 c)
 v odseku 5 sa slová „tovar má štatút Spoločenstva“ nahrádzajú slovami „tovar má colný status tovaru Únie“.
 5.
 Článok 9 sa mení takto:
 a)
 v odseku 1 sa slová „niektorého štátu EZVO“ nahrádzajú slovami „niektorým štátom spoločného tranzitného režimu“;
 b)
 v odseku 2 sa prvý pododsek nahrádza takto:
 „2. Ak sa takýto tovar odosiela ďalej z niektorej krajiny spoločného tranzitného režimu potom, ako bol v danej krajine spoločného tranzitného režimu umiestnený do iného colného režimu ako do režimu tranzit alebo colné uskladňovanie, režim T2 sa nemôže použiť.“;
 c)
 v odseku 3 sa slová „z niektorého štátu EZVO“ nahrádzajú slovami „z niektorej krajiny spoločného tranzitného režimu“;
 d)
 odsek 4 sa nahrádza takto:
 „4. Všetky prijaté vyhlásenia T2 alebo všetky doklady, ktorými sa potvrdzuje, že tovar má colný status Únie, vyhotovené príslušným úradom krajiny spoločného tranzitného režimu, obsahujú odkaz na príslušné vyhlásenie T2 alebo doklad, ktorým sa potvrdzuje, že tovar má colný status Únie, na základe ktorého tovar prišiel do danej krajiny spoločného tranzitného režimu, a musia zahŕňať všetky osobitné poznámky, ktoré obsahoval tento doklad.“.
 6.
 Článok 11 sa mení takto:
 a)
 v odseku 2 sa písmeno a) nahrádza takto:
 „a)
 ako priestorová, ak je dopravný prostriedok alebo kontajner schválený na základe iných predpisov alebo ak ho uznal colný úrad odoslania ako vhodný na označenie uzáverou;“;
 b)
 odsek 3 sa nahrádza takto:
 „3. Colný úrad odoslania považuje dopravné prostriedky a kontajnery za vhodné na označenie uzáverou za týchto podmienok:
 a)
 uzávery je možné na dopravný prostriedok alebo kontajner pripevniť jednoducho a účinne;
 b)
 dopravný prostriedok alebo kontajner je vyrobený tak, že keď sa z neho tovar vyberá alebo sa doň vkladá, vyberanie či vkladanie tovaru zanecháva viditeľné stopy, uzávery sa poškodia alebo javia známky neoprávnenej manipulácie, alebo vyberanie či vkladanie tovaru zaznamenáva elektronický monitorovací systém;
 c)
 v dopravnom prostriedku alebo kontajneri sa nenachádza žiaden skrytý priestor, v ktorom by sa mohol ukryť tovar;
 d)
 priestory vyhradené pre tovar sú colným orgánom ľahko prístupné na účely kontroly.“;
 c)
 v odseku 4 sa slová „Úrad odoslania“ nahrádzajú slovami „colný úrad odoslania“.
 7.
 Článok 12 sa mení takto:
 a)
 odseky 1 a 2 sa vypúšťajú.
 b)
 v odseku 3 sa slovo „Príkazca“ nahrádza slovami „Držiteľ colného režimu“ a slovo „informácie“ sa nahrádza slovami „informácie týkajúce sa vyhlásení T1 alebo T2“.
 8.
 V článku 13 ods. 3 sa slová „tovar má štatút Spoločenstva“ nahrádzajú slovami „tovar má colný status tovaru Únie“.
 9.
 V článku 20 ods. 1 sa slová „pre územia krajín EZVO“ nahrádzajú slovami „na územia krajín spoločného tranzitného režimu“.
 PRÍLOHA B
 Dodatok I k dohovoru sa nahrádza takto:
 „Dodatok I
 SPOLOČNÉ TRANZITNÉ REŽIMY
 HLAVA I
 VŠEOBECNÉ USTANOVENIA
 KAPITOLA I
 Predmet úpravy, rozsah pôsobnosti režimu a vymedzenie pojmov
 Článok 1
 Predmet úpravy
 1. V súlade s článkom 1 ods. 3 dohovoru sa týmto dodatkom stanovujú pravidlá, ktorými sa upravuje spoločný tranzitný režim.
 2. Pokiaľ nie je uvedené inak, ustanovenia tohto dodatku sa uplatňujú na operácie vykonané v rámci spoločného tranzitného režimu.
 Článok 2
 Neuplatňovanie spoločného tranzitného režimu na poštové zásielky
 Spoločný tranzitný režim sa neuplatňuje na poštové zásielky (vrátane poštových balíkov), ktoré sa prepravujú v súlade so štatútom Svetovej poštovej únie, ak tovar prepravujú nositelia práv a povinností vyplývajúcich z tohto štatútu alebo sa tovar prepravuje na ich účet.
 Článok 3
 Vymedzenie pojmov
 Na účely dohovoru sa uplatňuje toto vymedzenie pojmov:
 a)
 „colné orgány“ sú colné správy zodpovedné za uplatňovanie dohovoru a akékoľvek iné orgány splnomocnené podľa vnútroštátneho práva uplatňovať dohovor;
 b)
 „osoba“ je fyzická osoba, právnická osoba a akékoľvek združenie osôb, ktoré nie je právnickou osobou, ale je uznané podľa práva Únie, vnútroštátneho práva alebo práva krajiny spoločného tranzitného režimu za spôsobilé vykonávať právne úkony;
 c)
 „tranzitné vyhlásenie“ je úkon, ktorým osoba predpísanou formou a spôsobom prejavuje vôľu na umiestnenie tovaru do spoločného tranzitného režimu;
 d)
 „tranzitný sprievodný doklad“ je doklad vytlačený použitím techník elektronického spracovania údajov, určený na sprevádzanie tovaru a vychádzajúci z údajov tranzitného vyhlásenia;
 e)
 „deklarant“ je osoba, ktorá podáva tranzitné vyhlásenie vo vlastnom mene, alebo osoba, v mene ktorej sa takéto vyhlásenie podáva;
 f)
 „držiteľ colného režimu“ je osoba, ktorá podáva tranzitné vyhlásenie, alebo osoba, na účet ktorej sa uvedené vyhlásenie podáva;
 g)
 „colný úrad odoslania“ je colný úrad, na ktorom sa prijme tranzitné vyhlásenie;
 h)
 „colný úrad tranzitu“ je colný úrad príslušný pre miesto vstupu na colné územie zmluvnej strany, keď sa tovar prepravuje v spoločnom tranzitnom režime, alebo colný úrad príslušný pre miesto výstupu z colného územia zmluvnej strany, ak tovar v priebehu tranzitnej operácie opúšťa uvedené územie cez hranicu medzi zmluvnou stranou a treťou krajinou;
 i)
 „colný úrad určenia“ je colný úrad, na ktorom sa predloží tovar umiestnený do spoločného tranzitného režimu s cieľom tento colný režim skončiť;
 j)
 „hlavné referenčné číslo (MRN)“ je registračné číslo, ktoré tranzitnému vyhláseniu pridelil príslušný colný orgán použitím techník elektronického spracovania údajov;
 k)
 „colný úrad prijímania záruk“ je colný úrad, na ktorom sa podľa rozhodnutia colných orgánov jednotlivých krajín majú predkladať záruky;
 l)
 „dlh“ je povinnosť osoby zaplatiť sumu dovozného alebo vývozného cla a iné platby splatné v súvislosti s tovarom umiestneným do spoločného tranzitného režimu;
 m)
 „dlžník“ je každá osoba zodpovedná za dlh;
 n)
 „prepustenie tovaru“ je úkon, ktorým colné orgány umožňujú nakladať s tovarom na účely stanovené pre spoločný tranzitný režim, do ktorého je tovar umiestnený;
 o)
 „osoba usadená na colnom území zmluvnej strany“ je:
 —
 v prípade fyzickej osoby každá osoba, ktorá má na colnom území danej zmluvnej strany svoj obvyklý pobyt;
 —
 v prípade právnickej osoby alebo združenia osôb akákoľvek osoba, ktorá má na colnom území danej zmluvnej strany svoje sídlo, centrálu alebo stálu prevádzkareň;
 p)
 „techniky elektronického spracovania údajov“ sú elektronická výmena údajov medzi hospodárskymi subjektmi a colnými orgánmi, medzi colnými orgánmi a medzi colnými orgánmi a inými zúčastnenými vládnymi alebo európskymi agentúrami alebo inštitúciami alebo agentúrami alebo inštitúciami krajín spoločného tranzitu v dohodnutom a vymedzenom formáte na účely automatizovaného spracovania a uchovávania údajov po prijatí s použitím ktoréhokoľvek z týchto prostriedkov:
 i)
 elektronická výmena údajov;
 ii)
 výmena medzi počítačmi;
 iii)
 elektronický prenos štruktúrovaných údajov prostredníctvom štandardných správ alebo služieb z jedného prostredia elektronického spracovania do iného bez ľudského zásahu;
 iv)
 on-line vkladanie údajov do colných systémov spracúvania údajov na uchovávanie a spracúvanie, ktorého výsledkom sú odpovede on-line.
 q)
 „elektronická výmena údajov“ je elektronický prenos údajov, štruktúrovaných podľa dohodnutých noriem pre správy, medzi dvoma počítačovými systémami;
 r)
 „elektronický tranzitný systém“ je elektronický systém, ktorý sa používa na elektronickú výmenu údajov spoločného tranzitného režimu;
 s)
 „štandardná správa“ je vopred definovaná štruktúra elektronického prenosu údajov;
 t)
 „osobné údaje“ sú všetky informácie týkajúce sa identifikovanej alebo identifikovateľnej osoby;
 u)
 „pevne zabudované dopravné zariadenia“ sú technické prostriedky (napr. plynovody a elektrické vedenia) používané na nepretržitú prepravu tovaru;
 v)
 „plán na zabezpečenie kontinuity činností“ je postup založený na používaní dokladov v papierovej podobe vystavených s cieľom umožniť predloženie tranzitného vyhlásenia a sledovanie tranzitnej operácie, ak nie je možné použiť techniky elektronického spracovania údajov.
 KAPITOLA II
 Všeobecné ustanovenia o spoločnom tranzitnom režime
 Článok 4
 Elektronický systém týkajúci sa režimu
 1. Na vykonanie colných formalít spoločného tranzitného režimu sa použije elektronický tranzitný systém, pokiaľ sa v tomto dodatku nestanovuje inak.
 2. Zmluvné strany na základe vzájomnej dohody prijmú opatrenia na používanie elektronického tranzitného systému, ktorými sa stanovujú:
 a)
 pravidlá, ktorými sa vymedzujú a riadia správy, ktoré sa majú vymieňať medzi colnými úradmi, ako sa požaduje na uplatňovanie colných predpisov;
 b)
 spoločný súbor údajov a formát správ s údajmi, ktoré sa majú podľa colných predpisov vymieňať.
 Článok 5
 Používanie elektronického tranzitného systému
 1. Príslušné orgány používajú elektronický tranzitný systém na výmenu informácií na účely spoločného tranzitného režimu, pokiaľ sa v tomto dodatku nestanovuje inak.
 2. Na výmenu informácií uvedených v odseku 1 zmluvné strany používajú spoločnú komunikačnú sieť/spoločné systémové rozhranie Európskej únie (CCN/CSI).
 Finančná účasť krajín spoločného tranzitného režimu, prístup krajín spoločného tranzitného režimu do CCN/CSI a ostatné súvisiace otázky sa dohodnú medzi Úniou a každou krajinou spoločného tranzitného režimu.
 Článok 6
 Bezpečnosť údajov
 1. Zmluvné strany stanovia podmienky na vykonanie formalít prostredníctvom techník elektronického spracúvania údajov, ktoré musia obsahovať okrem iného opatrenia na kontrolu zdroja údajov, ako aj na ochranu údajov pred ich náhodným alebo nezákonným zničením či náhodnou stratou, pozmenením alebo neoprávneným prístupom.
 2. Okrem opatrení uvedených v odseku 1 príslušné orgány zavedú a udržiavajú primerané bezpečnostné opatrenia na zabezpečenie účinného, spoľahlivého a bezpečného fungovania elektronického tranzitného systému.
 3. Úpravy údajov a ich vymazanie sa zaznamenávajú spolu s informáciami o dôvode na úpravu alebo vymazanie, presnom čase vykonania úpravy alebo vymazania a totožnosti osoby, ktorá ich vykonala.
 Pôvodné údaje alebo akékoľvek spracúvané údaje sa uchovávajú aspoň počas troch kalendárnych rokov od konca roka, v ktorom boli takéto údaje zaznamenané, alebo dlhšie, ak to krajiny vyžadujú.
 4. Príslušné orgány pravidelne monitorujú bezpečnosť údajov.
 5. Zúčastnené príslušné orgány sa navzájom informujú o každom podozrení o narušení bezpečnosti.
 Článok 7
 Ochrana osobných údajov
 1. Zmluvné strany používajú osobné údaje, ktoré sa vymieňajú pri uplatňovaní dohovoru, výlučne na účely spoločného tranzitného režimu a akéhokoľvek colného režimu alebo dočasného uskladnenia nasledujúceho po spoločnom tranzitnom režime.
 Toto obmedzenie nebráni používaniu takýchto údajov colnými orgánmi na účely analýzy rizík a vyšetrovaní v priebehu spoločného tranzitného režimu a na účely súdneho konania vyplývajúceho z tohto spoločného tranzitného režimu. Ak sa údaje používajú na uvedené účely, bezodkladne sa o tom upovedomia colné orgány, ktoré poskytli informácie.
 2. Zmluvné strany zabezpečia, aby sa spracúvanie osobných údajov, ktoré sa vymieňajú pri uplatňovaní dohovoru, vykonávalo v súlade so smernicou Európskeho parlamentu a Rady 95/46/ES (1).
 3. Každá zmluvná strana prijme potrebné kroky na zabezpečenie dodržiavania súladu s týmto článkom.
 KAPITOLA III
 Povinnosti držiteľa colného režimu, dopravcu a príjemcu tovaru prepravovaného v spoločnom tranzitnom režime
 Článok 8
 Povinnosti držiteľa colného režimu, dopravcu a príjemcu tovaru prepravovaného v spoločnom tranzitnom režime
 1. Držiteľ colného režimu je zodpovedný za všetky tieto body:
 a)
 predloženie tovaru v nezmenenom stave, ako aj potrebných informácií, colnému úradu určenia v určenej lehote a v súlade s opatreniami prijatými colnými orgánmi na zabezpečenie totožnosti tohto tovaru;
 b)
 dodržiavanie colných ustanovení vzťahujúcich sa na spoločný tranzitný režim;
 c)
 pokiaľ nie je v dohovore stanovené inak, poskytnutie záruky s cieľom zaručiť zaplatenie sumy dlhu, ktorý by mohol vzniknúť v súvislosti s predmetným tovarom.
 2. Dopravca alebo príjemca tovaru, ktorý prijíma tovar a je si vedomý, že tento tovar sa prepravuje v spoločnom tranzitnom režime, zodpovedá aj za predloženie tovaru colnému úradu určenia v nezmenenom stave, v určenej lehote a v súlade s opatreniami prijatými colnými orgánmi na zabezpečenie totožnosti tohto tovaru.
 KAPITOLA IV
 Záruky
 Článok 9
 Elektronický systém týkajúci sa záruk
 Na výmenu a uchovávanie informácií týkajúcich sa záruk sa používajú techniky elektronického spracúvania údajov.
 Článok 10
 Povinnosť poskytnúť záruku
 1. Držiteľ colného režimu poskytuje záruku s cieľom zabezpečiť zaplatenie dlhu, ktorý by mohol vzniknúť v súvislosti s tovarom umiestneným do spoločného tranzitného režimu.
 2. Záruka sa poskytne buď:
 a)
 ako jednotlivá záruka, ktorá sa vzťahuje len na jednu operáciu; alebo
 b)
 ako celková záruka, ktorá sa vzťahuje na viaceré operácie v podobe záväzku poskytnutého ručiteľom, ak sa uplatňuje zjednodušenie stanovené v článku 55 písm. a).
 3. Colné orgány však môžu odmietnuť prijať navrhovaný druh záruky, ak je nezlučiteľný s riadnym fungovaním spoločného tranzitného režimu.
 Článok 11
 Formy jednotlivej záruky
 1. Jednotlivú záruku možno poskytnúť v jednej z týchto foriem:
 a)
 peňažné prostriedky v hotovosti;
 b)
 záväzok, ktorý poskytol ručiteľ;
 c)
 záručné doklady.
 2. V prípade uvedenom v odseku 1 písm. c) sa jednotlivá záruka poskytuje vo forme záväzku, ktorý poskytol ručiteľ.
 Článok 12
 Ručiteľ
 1. Ručiteľom uvedeným v článku 10 ods. 2 písm. b), článku 11 ods. 1 písm. b) a článku 11 ods. 2) je tretia osoba usadená v zmluvnej strane, v ktorej sa záruka poskytuje, a schválená colnými orgánmi, ktoré záruku požadujú.
 Ručiteľ vo svojom záväzku uvedie adresu na doručovanie alebo vymenuje zástupcu v každej krajine zmluvných strán, ktorých sa týka tranzitná operácia v spoločnom tranzite.
 2. Ručiteľ sa písomne zaviaže zaplatiť zabezpečenú sumu dlhu. Záväzok pokrýva do výšky zabezpečenej sumy aj sumy dlhu splatné v dôsledku kontrol vykonaných a posteriori.
 3. Colné orgány môžu odmietnuť schváliť navrhovaného ručiteľa, ak ručiteľ neposkytuje záruku, že suma dlhu bude v stanovenej lehote zaplatená.
 Článok 13
 Upustenie od záruky
 1. Záruka sa nevyžaduje v žiadnej z týchto situácií:
 a)
 pokiaľ ide o tovar prepravovaný letecky, ak sa používa colný režim tranzit založený na elektronickom zozname tovaru prepravovaného letecky;
 b)
 pokiaľ ide o tovar prepravovaný po Rýne, rýnskej vodnej ceste, po Dunaji alebo dunajskej vodnej ceste;
 c)
 pokiaľ ide o tovar prepravovaný prostredníctvom pevne zabudovaného dopravného zariadenia;
 d)
 pokiaľ ide o tovar prepravovaný po železnici alebo letecky, ak sa používa colný režim tranzit v papierovej podobe v prípade tovaru prepravovaného po železnici alebo letecky.
 2. V prípadoch uvedených v odseku 1 písm. d) sa upustenie od záruky uplatňuje len na povolenia na používanie spoločného tranzitného režimu v papierovej podobe v prípade tovaru prepravovaného po železnici alebo letecky, udelené pred 1. májom 2016.
 KAPITOLA V
 Rôzne ustanovenia
 Článok 14
 Právny status dokumentov a záznamov
 1. Dokumenty vydané a záznamy vedené v súlade s pravidlami krajiny, v ktorej boli vydané alebo vedené, bez ohľadu na technický formát a opatrenia, ktoré zaviedli alebo schválili príslušné orgány jednej krajiny, majú taký istý právny účinok na území ostatných krajín ako v krajine, v ktorej boli vydané alebo sa vedú.
 2. Výsledky kontrol vykonaných v rámci spoločného tranzitného režimu príslušnými orgánmi jednej krajiny majú takú istú platnosť v ostatných krajinách ako výsledky kontrol vykonaných príslušnými orgánmi každej z týchto krajín.
 Článok 15
 Zoznam colných úradov príslušných na tranzitné operácie v spoločnom tranzite
 Každá krajina zadá do počítačového systému spravovaného Európskou komisiou (ďalej len „Komisia“) zoznam colných úradov príslušných na tranzitné operácie v spoločnom tranzite, ako aj ich zodpovedajúce identifikačné čísla, právomoci, úradné dni a hodiny. Každá zmena sa musí zadať aj do počítačového systému.
 Komisia oznámi túto informáciu ostatným krajinám prostredníctvom daného počítačového systému.
 Článok 16
 Ústredný úrad
 Ak krajina zriadila ústredný úrad určený na riadenie a monitorovanie spoločného tranzitného režimu a na prijímanie a postupovanie dokumentov súvisiacich s uvedeným režimom, každý takýto úrad oznámi Komisii.
 Komisia túto informáciu postúpi ostatným krajinám.
 Článok 17
 Porušenie predpisov a postihy
 Krajiny prijmú všetky kroky potrebné na riešenie každého porušenia predpisov alebo proti každej nezrovnalosti a zavedú účinné, primerané a odrádzajúce sankcie.
 HLAVA II
 PRIEBEH REŽIMU
 KAPITOLA I
 Jednotlivá záruka
 Článok 18
 Výpočet sumy jednotlivej záruky
 Jednotlivá záruka poskytovaná v súlade s článkom 10 ods. 2 písm. a) musí pokrývať výšku dlhu, ktorý by mohol vzniknúť, vypočítanú na základe najvyšších sadzieb cla uplatniteľného na tovar rovnakého druhu. Na účely tohto výpočtu sa tovar Únie, ktorý sa prepravuje v súlade s dohovorom, považuje za tovar, ktorý nie je tovarom Únie.
 Článok 19
 Jednotlivá záruka vo forme zloženia peňažných prostriedkov v hotovosti
 1. Jednotlivá záruka poskytovaná vo forme zloženia peňažných prostriedkov v hotovosti alebo akéhokoľvek iného rovnocenného spôsobu platby sa poskytuje v súlade s ustanoveniami platnými v krajine odoslania, v ktorej sa záruka požaduje.
 2. Jednotlivé záruky vo forme zloženia peňažných prostriedkov v hotovosti poskytnuté v jednej zo zmluvných strán platia vo všetkých zmluvných stranách. Vracajú sa späť po ukončení režimu.
 3. Ak sa záruka poskytuje prostredníctvom zloženia peňažných prostriedkov v hotovosti alebo akéhokoľvek iného rovnocenného spôsobu platby, colné orgány z nej neplatia žiadny úrok.
 Článok 20
 Jednotlivá záruka vo forme záväzku ručiteľa
 1. Záväzok poskytnutý ručiteľom na účely jednotlivej záruky sa poskytne na tlačive uvedenom v prílohe C1 k dodatku III. Uvedený záväzok sa uchováva na colnom úrade prijímania záruk počas doby jeho platnosti.
 2. Ak to vyžadujú ustanovenia vnútroštátnych zákonov, iných právnych predpisov alebo správnych opatrení alebo ak je to v súlade s bežnou praxou, krajina môže povoliť, aby záväzok uvedený v odseku 1 mal inú formu za predpokladu, že bude mať rovnaký právny účinok ako záväzok uvedený v tlačive.
 3. V prípade každého záväzku colný úrad prijímania záruk oznámi držiteľovi colného režimu tieto informácie:
 a)
 referenčné číslo záruky;
 b)
 prístupový kód priradený k referenčnému číslu záruky.
 Držiteľ colného režimu nezmení uvedený prístupový kód.
 Článok 21
 Jednotlivá záruka vo forme záručných dokladov
 1. Záväzok poskytnutý ručiteľom na účely jednotlivej záruky vo forme záručných dokladov sa poskytne na tlačive uvedenom v prílohe C2 k dodatku III. Uvedený záväzok sa uchováva na colnom úrade prijímania záruk počas obdobia jeho platnosti.
 Článok 20 ods. 2 sa uplatňuje mutatis mutandis.
 2. Záručné doklady vystavuje ručiteľ na tlačive uvedenom v prílohe C3 k dodatku III a poskytnú sa osobám, ktoré zamýšľajú byť držiteľmi colného režimu. Uvedené záručné doklady platia vo všetkých zmluvných stranách.
 Jednotlivý záručný doklad sa vzťahuje na sumu 10 000 EUR, za ktorú ručí ručiteľ. Doba platnosti záručného dokladu je rok od dátumu vydania.
 3. Ručiteľ poskytne colnému úradu prijímania záruk všetky požadované údaje týkajúce sa záručných dokladov na jednotlivú záruku, ktoré vydal.
 4. Ručiteľ oznámi osobe, ktorá zamýšľa byť držiteľom colného režimu, za každý záručný doklad tieto informácie:
 a)
 referenčné číslo záruky;
 b)
 prístupový kód priradený k referenčnému číslu záruky.
 Osoba, ktorá zamýšľa byť držiteľom colného režimu, nezmení uvedený prístupový kód.
 5. Osoba, ktorá zamýšľa byť držiteľom colného režimu, predloží na colnom úrade odoslania taký počet záručných dokladov, ktorý zodpovedá násobku 10 000 EUR, ktorý je nutný na pokrytie celkovej sumy dlhu, ktorý by mohol vzniknúť.
 6. Ak je prijaté tranzitné vyhlásenie v papierovej podobe v súlade s článkom 26 ods. 1 písm. b), záručné doklady sa odovzdajú v papierovej podobe a musia sa uchovať na colnom úrade odoslania. Uvedený colný úrad oznámi identifikačné číslo každého záručného dokladu colnému úradu prijímania záruk uvedenému na záručnom doklade.
 Článok 22
 Schválenie záväzku
 Záväzok, ktorý poskytol ručiteľ, schváli colný úrad prijímania záruk, ktorý informuje o schválení osobu, od ktorej sa vyžaduje poskytnutie záruky.
 Článok 23
 Zrušenie schválenia ručiteľa alebo záväzku a vypovedanie záväzku
 1. Colný úrad prijímania záruk môže kedykoľvek zrušiť schválenie ručiteľa alebo schválenie záväzku ručiteľa. Colný úrad prijímania záruk informuje o zrušení ručiteľa a osobu, od ktorej sa vyžaduje poskytnutie záruky.
 Zrušenie schválenia ručiteľa alebo záväzku ručiteľa nadobúda účinnosť šestnástym dňom nasledujúcim po dni, keď bolo ručiteľovi rozhodnutie o zrušení doručené alebo keď sa považuje za doručené.
 2. Ručiteľ môže svoj záväzok kedykoľvek vypovedať. Ručiteľ informuje colný úrad prijímania záruk o vypovedaní záväzku.
 Keď ručiteľ vypovie svoj záväzok, nedotkne sa to tovaru, ktorý v čase, keď toto vypovedanie nadobudlo účinok, už bol umiestnený do spoločného tranzitného režimu a stále je v spoločnom tranzitnom režime na základe daného vypovedaného záväzku.
 Vypovedanie záväzku ručiteľom nadobúda účinnosť šestnástym dňom nasledujúcim po dni, keď ručiteľ oznámil vypovedanie colnému úradu prijímania záruk.
 3. Colné orgány krajiny zodpovednej za príslušný colný úrad prijímania záruk zadajú do elektronického systému uvedeného v článku 9 informácie o akomkoľvek zrušení schválenia ručiteľa, schválenia záväzku ručiteľom alebo vypovedanie ručiteľom a dátum, kedy zrušenie alebo vypovedanie nadobúda účinnosť.
 KAPITOLA II
 Dopravné prostriedky a vyhlásenia
 Článok 24
 Tranzitné vyhlásenie a dopravné prostriedky
 1. Každé tranzitné vyhlásenie zahŕňa len tovar umiestnený do spoločného tranzitného režimu, ktorý sa prepravuje alebo sa má prepravovať z jedného colného úradu odoslania do jedného colného úradu určenia na jedinom dopravnom prostriedku, v kontajneri alebo v nákladovom kuse.
 Jedno tranzitné vyhlásenie však môže zahŕňať tovar, ktorý sa prepravuje alebo sa má prepravovať z jedného colného úradu odoslania do jedného colného úradu určenia vo viac než jednom kontajneri alebo viac než jednom nákladovom kuse, ak sú tieto kontajnery alebo nákladové kusy naložené na jedinom dopravnom prostriedku.
 2. Na účely tohto článku a pod podmienkou, že sa prepravovaný tovar odosiela spolu, sa za tvoriace jeden dopravný prostriedok považuje:
 a)
 cestné vozidlo spolu s prípojným vozidlom(-ami) alebo návesom(-mi);
 b)
 súprava spojených železničných vozňov alebo vagónov;
 c)
 lode tvoriace jeden celok.
 3. Ak sa na účely spoločného tranzitného režimu na naloženie tovaru na viac než jednom colnom úrade odoslania a na jeho vyloženie na viac než jednom colnom úrade určenia používa jediný dopravný prostriedok, pre každú zásielku sa podá samostatné tranzitné vyhlásenie.
 Článok 25
 Tranzitné vyhlásenia prostredníctvom techník elektronického spracovania údajov
 Údaje a štruktúra údajov tranzitného vyhlásenia sú stanovené v prílohách A1, A2 a B6 k dodatku III.
 Článok 26
 Tranzitné vyhlásenia v papierovej podobe
 1. Colný orgán prijíma tranzitné vyhlásenie v papierovej podobe v týchto prípadoch:
 a)
 ak tovar prepravujú cestujúci, ktorí nemajú priamy prístup do elektronického tranzitného systému, podľa metód opísaných v článku 27;
 b)
 ak sa uplatní plán na zabezpečenie kontinuity činností v súlade s prílohou II, v prípade dočasného zlyhania:
 i)
 elektronického tranzitného systému;
 ii)
 počítačového systému, ktorý držitelia colného režimu používajú na podávanie spoločného tranzitného vyhlásenia prostredníctvom techník elektronického spracovania údajov;
 iii)
 elektronického prepojenia medzi počítačovým systémom, ktorý držitelia colného režimu používajú na podávanie spoločného tranzitného vyhlásenia prostredníctvom techník elektronického spracovania údajov a elektronickým tranzitným systémom;
 c)
 ak tak krajina spoločného tranzitného režimu rozhodne.
 2. Na uplatňovanie odseku 1 písm. a) a c) colné orgány zabezpečia, aby sa tranzitné údaje zaznamenávali do elektronického tranzitného systému a vymieňali sa medzi colnými orgánmi prostredníctvom uvedeného systému.
 3. Prijatie tranzitného vyhlásenia v papierovej podobe uvedeného v odseku 1 písm. b) bodoch ii) a iii) podlieha schváleniu colnými orgánmi.
 Článok 27
 Tranzitné vyhlásenie pre cestujúcich
 V prípadoch uvedených v článku 26 ods. 1 písm. a) cestujúci vystaví tranzitné vyhlásenie v papierovej podobe v súlade s článkami 5 a 6 a s prílohou B6 k dodatku III.
 Článok 28
 Zmiešané zásielky
 Zásielka môže pozostávať z tovaru, ktorý sa má umiestniť do režimu T1, aj z tovaru, ktorý sa má umiestniť do režimu T2, za predpokladu, že každá položka tovaru je príslušne označená v tranzitnom prehlásení pomocou kódov „T1“, „T2“ alebo „T2F“.
 Článok 29
 Potvrdenie tranzitného vyhlásenia a zodpovednosť držiteľa colného režimu
 1. Tranzitné vyhlásenie potvrdzuje deklarant.
 2. Podaním tranzitného vyhlásenia držiteľom colného režimu colným úradom sa uvedený držiteľ stáva zodpovedným za všetky tieto body:
 a)
 presnosť a úplnosť informácií uvedených v tranzitnom vyhlásení;
 b)
 pravosť, presnosť a platnosť akéhokoľvek podporného dokladu k tranzitnému vyhláseniu;
 c)
 splnenie všetkých povinností súvisiacich s umiestnením tovaru v zmysle spoločného tranzitného režimu uvedeného v tranzitnom vyhlásení.
 KAPITOLA III
 na colnom úrade odoslania
 Článok 30
 Predloženie a prijatie tranzitného vyhlásenia
 1. Tranzitné vyhlásenie sa predkladá na colnom úrade odoslania.
 2. Uvedený colný úrad odoslania prijme tranzitné vyhlásenie za predpokladu, že sú splnené tieto podmienky:
 a)
 obsahuje všetky údaje potrebné na účely spoločného tranzitného režimu, ako sa uvádza v prílohe II k dodatku III;
 b)
 sprevádzajú ho všetky potrebné doklady;
 c)
 tovar, na ktorý sa tranzitné vyhlásenie vzťahuje, bol predložený colným orgánom počas úradných hodín.
 Colný úrad odoslania môže na žiadosť deklaranta umožniť, aby sa tovar predložil mimo úradných hodín alebo na akomkoľvek inom mieste.
 3. Colné orgány môžu umožniť, aby sa doklady uvedené v odseku 1 písm. b) nepredložili colnému úradu odoslania. V takom prípade sú uvedené doklady v držbe deklaranta a k dispozícii colným orgánom.
 Článok 31
 Oprava tranzitného prehlásenia
 1. Deklarantovi sa na základe jeho žiadosti povolí oprava jedného alebo viacerých údajov uvedených v tranzitnom vyhlásení po tom, ako ho colné orgány prijali. Oprava nemôže viesť k tomu, aby sa tranzitné vyhlásenie vzťahovalo na iný tovar, ako je tovar, na ktorý sa pôvodne vzťahovalo.
 2. Žiadna takáto oprava sa nepovolí, ak sa o ňu žiada po tom, ako:
 a)
 colné orgány oznámili deklarantovi, že zamýšľajú vykonať prehliadku tovaru;
 b)
 colné orgány zistili, že údaje v colnom vyhlásení sú nesprávne;
 c)
 colné orgány tovar prepustili.
 Článok 32
 Zrušenie platnosti tranzitného vyhlásenia
 1. Na žiadosť deklaranta colný úrad odoslania zruší platnosť už prijatého tranzitného vyhlásenia v jednom z týchto prípadov:
 a)
 ak je presvedčený, že tovar sa má bezodkladne umiestniť do iného colného režimu;
 b)
 ak je presvedčený, že v dôsledku osobitných okolností, prepustenie tovaru do navrhovaného colného režimu už nie je odôvodnené.
 Ak však colný úrad odoslania oznámil deklarantovi svoj úmysel vykonať prehliadku tovaru, žiadosť o zrušenie platnosti colného vyhlásenia nemožno prijať pred vykonaním tejto prehliadky.
 2. Platnosť tranzitného vyhlásenia sa nemôže zrušiť po prepustení tovaru, pokiaľ:
 a)
 tovar vo voľnom obehu v zmluvnej strane nebol omylom navrhnutý do spoločného tranzitného režimu a jeho colný status tovaru vo voľnom obehu v tej istej zmluvnej strane sa neskôr dokázal;
 b)
 tovar nebol omylom deklarovaný vo viac než v jednom colnom vyhlásení.
 Článok 33
 Trasa pre prepravu v spoločnom tranzitnom režime
 1. Tovar umiestnený do spoločného tranzitného režimu sa prepravuje do colného úradu určenia po ekonomicky opodstatnenej trase.
 2. Ak to colný úrad odoslania alebo deklarant považuje za potrebné, uvedený colný úrad predpíše trasu pre prepravu tovaru počas spoločného tranzitného režimu, pričom zohľadní všetky relevantné informácie, ktoré mu deklarant oznámil.
 Pri predpisovaní trasy colný úrad zaznamená v elektronickom tranzitnom systéme aspoň údaj o krajinách, cez ktoré sa má tranzit uskutočniť.
 Článok 34
 Lehota na predloženie tovaru
 1. Colný úrad odoslania stanoví lehotu, v rámci ktorej sa tovar predkladá na colnom úrade určenia, pričom zohľadňuje:
 a)
 trasu;
 b)
 dopravný prostriedok;
 c)
 právne predpisy v oblasti dopravy alebo iné právne predpisy, ktoré mohli mať vplyv na stanovenie lehoty;
 d)
 všetky relevantné informácie, ktoré držiteľ colného režimu oznámil.
 2. Ak colný úrad odoslania stanoví lehotu, je záväzná pre colné orgány krajín, na ktorých územie tovar počas tranzitnej operácie v spoločnom tranzite vstupuje, a uvedené orgány túto lehotu nesmú zmeniť.
 Článok 35
 Overovanie tranzitného vyhlásenia a prehliadka tovaru
 1. Colný orgán odoslania môže na účely overenia presnosti údajov uvedených v tranzitnom vyhlásení, ktoré bolo prijaté:
 a)
 skontrolovať colné vyhlásenie a podporné doklady;
 b)
 požadovať, aby deklarant poskytol ďalšie doklady;
 c)
 vykonať prehliadku tovaru;
 d)
 odobrať vzorky na analýzu alebo podrobnú prehliadku tovaru.
 2. Colný úrad odoslania overí existenciu a platnosť záruky.
 3. Prehliadka tovaru stanovená v odseku 1 písm. c) sa vykonáva na miestach určených colným úradom odoslania na tento účel a počas úradných hodín. Colné orgány však môžu na žiadosť deklaranta vykonať prehliadku tovaru mimo úradných hodín alebo na akomkoľvek inom mieste.
 Článok 36
 Identifikácia uzáver
 Colný úrad odoslania zaznamenáva do elektronického tranzitného systému počet uzáver priložených daným colným úradom a identifikátory jednotlivých uzáver.
 Článok 37
 Vhodnosť na označenie uzáverou
 Cestné vozidlá, prípojné vozidlá, návesy a kontajnery schválené na prepravu tovaru označeného colnou uzáverou v súlade s medzinárodnou dohodou, ktorej zmluvnými stranami sú Únia a krajiny spoločného tranzitného režimu, sa takisto považujú za vhodné na označenie uzáverou.
 Článok 38
 Charakteristické vlastnosti colných uzáver
 1. Colné uzávery majú aspoň tieto základné charakteristické vlastnosti a spĺňajú tieto technické špecifikácie:
 a)
 základné charakteristické vlastnosti uzáver:
 i)
 za normálneho používania zostať neporušené a bezpečne pripevnené;
 ii)
 byť ľahko kontrolovateľné a rozpoznateľné;
 iii)
 byť vyrobené tak, aby bolo možné voľným okom rozoznať akékoľvek ich poškodenie, neoprávnenú manipuláciu s nimi alebo ich odstránenie;
 iv)
 byť vyrobené na jednorazové použitie alebo, ak sú colné uzávery určené na viacnásobné použitie, byť vyrobené tak, aby sa dali označiť zreteľnou a individuálnou identifikačnou značkou zakaždým, keď sa znovu použijú;
 v)
 byť vybavené individuálnymi identifikátormi uzáver, ktoré sú trvalé, ľahko čitateľné a majú jedinečné číslo;
 b)
 technické špecifikácie:
 i)
 forma a rozmery uzáver sa môžu meniť v závislosti od použitého spôsobu označovania uzáverou, rozmery však musia byť také, aby sa zabezpečila ľahká čitateľnosť identifikačných značiek;
 ii)
 identifikačné značky uzáver sa nesmú dať sfalšovať a musia byť ťažko napodobiteľné;
 iii)
 použitý materiál musí byť odolný voči náhodnému poškodeniu a musí zabrániť nezistiteľnému falšovaniu alebo opätovnému použitiu.
 2. Ak uzávery osvedčil príslušný orgán v súlade s medzinárodnou normou ISO č. 17712:2013 „Nákladné kontajnery – Mechanické uzávery“, uvedené uzávery sa považujú za spĺňajúce požiadavky stanovené v odseku 1.
 V prípade dopravy v kontajneroch sa v čo najväčšej možnej miere používajú uzávery s vysokou úrovňou bezpečnosti.
 3. Na colných uzáverách sú uvedené tieto údaje:
 a)
 slová „Clo“ v jednom z úradných jazykov Únie alebo krajín spoločného tranzitného režimu alebo zodpovedajúca skratka;
 b)
 kód krajiny v podobe dvojmiestneho alfabetického ISO kódu krajiny, označujúci krajinu, v ktorej bola uzávera pripevnená.
 Zmluvné strany sa môžu po vzájomnej dohode rozhodnúť, že budú používať spoločné bezpečnostné prvky a technológiu.
 4. Každá krajina oznámi Komisii typy colných uzáver, ktoré používa. Komisia tieto informácie sprístupní všetkým krajinám.
 5. Vždy, keď je treba odstrániť uzáveru, aby sa umožnila colná kontrola, colný orgán sa usiluje, aby bola opäť priložená colná uzávera podľa potreby aspoň so zodpovedajúcimi bezpečnostnými prvkami, a na doklady týkajúce sa nákladu zaznamená informácie o tomto kroku, pričom uvedie aj číslo novej uzávery.
 6. Colné uzávery v súlade s prílohou II k tomuto dodatku, zmenenou rozhodnutím č. 1/2008 (2), sa môžu naďalej používať až do minutia zásob alebo do 1. mája 2019, podľa toho, čo nastane skôr.
 Článok 39
 Iné identifikačné opatrenia než označenie uzáverou
 1. Odchylne od článku 11 ods. 1 dohovoru môže colný úrad odoslania rozhodnúť, že tovar umiestnený do spoločného tranzitného režimu uzáverou neoznačí, a namiesto toho sa spoľahne na opis tovaru v tranzitnom vyhlásení alebo v doplňujúcich dokladoch pod podmienkou, že je opis dostatočne presný a umožňuje tovar ľahko identifikovať, je v ňom uvedené jeho množstvo a povaha, ako aj akékoľvek osobitné prvky, ako napríklad sériové čísla tovaru.
 2. Odchylne od článku 11 ods. 1 dohovoru, pokiaľ colný úrad odoslania nerozhodne inak, dopravný prostriedok ani jednotlivé nákladové kusy obsahujúce tovar sa neoznačujú uzáverou, ak:
 a)
 sa tovar prepravuje letecky a buď sú ku každej zásielke pripevnené štítky s číslom sprievodného leteckého nákladného listu, alebo zásielka predstavuje nákladovú jednotku, na ktorej je uvedené číslo sprievodného leteckého nákladného listu;
 b)
 sa tovar prepravuje po železnici a železničné spoločnosti uplatňujú identifikačné opatrenia.
 Článok 40
 Prepustenie tovaru do spoločného tranzitného režimu
 1. Do spoločného tranzitného režimu sa prepúšťa len tovar, ktorý bol označený uzáverou v súlade s článkom 11 ods. 1, 2 a 3 dohovoru alebo v prípade ktorého sa prijali iné identifikačné opatrenia v súlade s článkom 11 ods. 4 dohovoru a článkom 39 tohto dodatku.
 2. Pri prepúšťaní tovaru colný úrad odoslania postúpi údaje o tranzitnej operácii v spoločnom tranzite:
 a)
 deklarovanému colnému úradu určenia;
 b)
 každému deklarovanému colnému úradu tranzitu.
 Uvedené údaje sú založené na prípadne zmenených údajoch odvodených z tranzitného vyhlásenia.
 3. Colný úrad odoslania upovedomí držiteľa colného režimu o prepustení tovaru do spoločného tranzitného režimu.
 Článok 41
 Sprievodný tranzitný doklad
 1. Colný úrad odoslania poskytne deklarantovi sprievodný tranzitný doklad. Sprievodný tranzitný doklad sa poskytuje na tlačive uvedenom v prílohe 3 k dodatku III a obsahuje údaje stanovené v prílohe A4 k dodatku III.
 2. V prípade potreby sa tranzitný sprievodný doklad doplní o zoznam položiek vystavený na tlačive uvedenom v prílohe A5 k dodatku III a obsahuje údaje stanovené v prílohe A6 k dodatku III. Zoznam položiek tvorí neoddeliteľnú súčasť tranzitného sprievodného dokladu.
 KAPITOLA IV
 Formality počas prepravy
 Článok 42
 Predloženie tranzitného sprievodného dokladu
 Tranzitný sprievodný doklad a ostatné doklady, ktoré sprevádzajú tovar, sa predkladajú vždy, keď to colné orgány požadujú.
 Článok 43
 Predloženie tovaru prepravovaného v rámci spoločného tranzitného režimu na colnom úrade tranzitu
 1. Tovar sa spolu s tranzitným sprievodným dokladom so zodpovedajúcim MRN predkladá na každom colnom úrade tranzitu.
 2. Colné úrady tranzitu zaznamenávajú prechod tovaru cez hranice na základe údajov o tranzitnej operácii v spoločnom tranzite získaných od colného úradu odoslania. Colné úrady tranzitu o tomto prechode upovedomia colný úrad odoslania.
 3. Colné úrady tranzitu môžu tovar skontrolovať. Všetky kontroly tovaru sa vykonávajú hlavne na základe údajov o tranzitnej operácii v spoločnom tranzite získaných od colného úradu odoslania.
 4. Ak sa tovar prepravuje cez iný ako deklarovaný colný úrad tranzitu, skutočný colný úrad tranzitu požiada colný úrad odoslania o údaje o tranzitnej operácii v spoločnom tranzite a upovedomí ho o prechode tovaru cez hranicu.
 5. Odseky 1, 2 a 4 sa neuplatňujú na prepravu tovaru po železnici pod podmienkou, že colný úrad tranzitu môže overiť prechod tovaru cez hranicu inými prostriedkami. Takéto overenie sa vykonáva len v prípade potreby. Overenie sa môže vykonať dodatočne.
 Článok 44
 Udalosti počas prepravy tovaru v rámci tranzitnej operácie v spoločnom tranzite
 1. Od dopravcu sa vyžaduje, aby urobil potrebné záznamy do tranzitného sprievodného dokladu a predložil bez zbytočného odkladu po udalosti tovar spolu s uvedeným dokladom najbližšiemu colnému orgánu krajiny, na území ktorej sa dopravný prostriedok nachádza, ak:
 a)
 sa dopravca musí odkloniť od trasy predpísanej v súlade s článkom 33 ods. 2 v dôsledku okolností, ktoré sú mimo jeho kontroly;
 b)
 počas prepravy došlo k poškodeniu uzáver alebo k neoprávnenej manipulácii s nimi z dôvodov, ktoré sú mimo kontroly dopravcu;
 c)
 sa tovar pod dohľadom colného orgánu prekladá z jedného dopravného prostriedku na iný dopravný prostriedok;
 d)
 je z dôvodu bezprostredného nebezpečenstva nevyhnuté uzáverou označený dopravný prostriedok okamžite čiastočne alebo úplne vyložiť;
 e)
 dôjde k udalosti, ktorá môže ovplyvniť schopnosť držiteľa colného režimu alebo dopravcu splniť si povinnosti;
 f)
 dôjde k zmene ktoréhokoľvek z prvkov tvoriacich jeden dopravný prostriedok uvedený v článku 24 ods. 2
 Ak sa colné orgány, na území ktorých sa dopravný prostriedok nachádza, domnievajú, že daná tranzitná operácia v spoločnom tranzite môže pokračovať, po prijatí prípadných potrebných opatrení potvrdia záznamy, ktoré spravil dopravca v tranzitnom sprievodnom doklade.
 2. V prípade udalosti uvedenej v odseku 1 písm. c) colné orgány nevyžadujú predloženie tovaru ani tranzitného sprievodného dokladu s vykonanými potrebnými záznamami, ak sa tovar prekladá z dopravného prostriedku, ktorý nie je označený uzáverou.
 3. V prípade udalosti uvedenej v odseku 1 písm. f) môže dopravca po vykonaní potrebných záznamov v tranzitnom sprievodnom doklade pokračovať v tranzitnej operácii, keď sa jeden alebo viac železničných vozňov alebo vagónov odpojí zo súpravy spojených železničných vozňov alebo vagónov z dôvodu technických problémov.
 4. V prípade udalosti uvedenej v odseku 1 písm. f), ak sa zmení ťahač cestného vozidla bez toho, aby sa zmenili jeho prípojné vozidlá alebo návesy, colný orgán nevyžaduje predloženie tovaru ani tranzitného sprievodného dokladu s vykonanými potrebnými záznamami.
 5. V prípadoch uvedených v odsekoch 2, 3 a 4 je dopravca oslobodený od toho, aby colnému orgánu uvedenému v odseku 1 predkladal tovar a tranzitný sprievodný doklad s vykonanými potrebnými záznamami.
 6. Príslušné informácie v tranzitnom sprievodnom doklade týkajúce sa udalostí uvedených v odseku 1 zaznamenajú colné orgány do elektronického tranzitného systému, v závislosti od konkrétneho prípadu na colnom úrade tranzitu alebo na colnom úrade určenia.
 KAPITOLA V
 Formality na colnom úrade určenia
 Článok 45
 Predloženie tovaru umiestneného do spoločného tranzitného režimu na colnom úrade určenia
 1. Ak tovar umiestnený do spoločného tranzitného režimu prichádza na colný úrad určenia, na uvedenom colnom úrade sa predkladá:
 a)
 tovar;
 b)
 tranzitný sprievodný doklad;
 c)
 všetky informácie, ktoré požaduje colný úrad určenia.
 Predloženie sa uskutoční počas úradných hodín. Colný úrad určenia však môže na žiadosť dotknutej osoby povoliť predloženie mimo úradných hodín alebo na akomkoľvek inom mieste.
 2. Ak sa predloženie vykonalo po uplynutí lehoty, ktorú stanovil colný úrad odoslania v súlade s článkom 34 ods. 1, predpokladá sa, že držiteľ colného režimu dodržal lehotu, ak on alebo dopravca colnému úradu určenia uspokojujúco preukáže, že oneskorenie nespôsobil on.
 3. Colný úrad určenia uchová tranzitný sprievodný doklad a kontrola tovaru sa vykoná vo všeobecnosti na základe údajov spoločného tranzitného vyhlásenia prijatého z colného úradu odoslania.
 4. Ak sa spoločný tranzitný režim skončí, colný úrad určenia nezistí žiadnu nezrovnalosť a držiteľ colného režimu predloží tranzitný sprievodný doklad, uvedený colný úrad na žiadosť držiteľa colného režimu potvrdí uvedený doklad na účely poskytnutia alternatívneho dôkazu v súlade s článkom 51 ods. 1 Potvrdenie pozostáva z pečiatky uvedeného colného úradu, podpisu príslušného úradníka, dátumu a tohto textu:
 „—
 Alternatívny dôkaz – 99202“.
 5. Spoločný tranzitný režim sa môže skončiť na inom colnom úrade ako na tom, ktorý je uvedený v tranzitnom vyhlásení. Uvedený colný úrad sa potom považuje za colný úrad určenia.
 Článok 46
 Potvrdenie o dodaní
 1. Na žiadosť osoby predkladajúcej tovar na colnom úrade určenia, tento colný úrad potvrdí potvrdenie o predložení tovaru a tranzitného sprievodného dokladu na uvedenom colnom úrade.
 2. Potvrdenie sa vydáva na tlačive uvedenom v prílohe B10 k dodatku III, pričom ho dotknutá osoba vopred vyplní.
 3. Potvrdenie sa nepoužíva ako alternatívny dôkaz o skončení spoločného tranzitného režimu v zmysle článku 51 ods. 1
 Článok 47
 Oznámenie o príchode tovaru v rámci spoločného tranzitného režimu a výsledky kontroly
 1. Colný úrad určenia upovedomí colný úrad odoslania o príchode tovaru v deň predloženia tovaru a tranzitného sprievodného dokladu v súlade s článkom 45 ods. 1
 2. Ak sa operácia v spoločnom tranzite skončí na inom colnom úrade, ako je colný úrad uvedený v tranzitnom vyhlásení, colný úrad považovaný za colný úrad určenia v súlade s článkom 45 ods. 5 oznámi príchod colnému úradu odoslania v deň predloženia tovaru a tranzitného sprievodného dokladu v súlade s článkom 45 ods. 1
 Colný úrad odoslania o príchode informuje colný úrad určenia uvedený v tranzitnom vyhlásení.
 3. Oznámenie o príchode tovaru uvedené v odsekoch 1 a 2 sa nepovažuje za dôkaz o riadnom skončení spoločného tranzitného režimu.
 4. Colný úrad určenia oznamuje colnému úradu odoslania výsledky kontroly najneskôr v tretí deň po dni predloženia tovaru na colnom úrade určenia alebo na inom mieste v súlade s článkom 45 ods. 1 Vo výnimočných prípadoch sa táto lehota môže predĺžiť až na šesť dní.
 5. Odchylne od odseku 4 tohto článku, ak tovar prijíma schválený príjemca uvedený v článku 87, colný úrad odoslania je upovedomený najneskôr v šiesty deň po dni dodania tovaru schválenému príjemcovi.
 KAPITOLA VI
 Formality týkajúce sa skončenia režimu
 Článok 48
 Skončenie a ukončenie režimu
 1. Spoločný tranzitný režim sa končí a povinnosti držiteľa colného režimu sú splnené, ak je tovar umiestnený do režimu a požadované informácie sú k dispozícii colnému úradu určenia v súlade s colnými predpismi.
 2. Colné orgány ukončia spoločný tranzitný režim, ak na základe porovnania údajov dostupných colnému úradu odoslania a údajov dostupných colnému úradu určenia môžu skonštatovať, že režim sa riadne skončil.
 Článok 49
 Pátracie konanie v prípade tovaru prepravovaného v rámci spoločného tranzitného režimu
 1. Ak colný úrad odoslania nedostane výsledky kontroly do šiestich dní v súlade s článkom 47 ods. 4 alebo článkom 47 ods. 5 po doručení oznámenia o príchode tovaru, uvedený colný úrad požiada o výsledky kontroly colný úrad určenia, ktorý zaslal oznámenie o príchode tovaru.
 Colný úrad určenia zašle výsledky kontroly okamžite po doručení žiadosti od colného úradu odoslania.
 2. Ak colný orgán krajiny odoslania ešte nedostal informácie umožňujúce ukončiť spoločný tranzitný režim alebo vybrať dlh, požiada o príslušné informácie držiteľa colného režimu, alebo ak sú na mieste určenia dostupné dostatočné údaje, colný úrad určenia, a to v týchto prípadoch:
 a)
 colný úrad odoslania nedostal oznámenie o príchode tovaru do uplynutia lehoty na predloženie tovaru stanovenej v súlade s článkom 34;
 b)
 colný úrad odoslania nedostal výsledky kontroly požadované v súlade s odsekom 1;
 c)
 colný úrad odoslania zistí, že oznámenie o príchode tovaru alebo výsledky kontroly boli zaslané chybne.
 3. Colný orgán krajiny odoslania zasiela žiadosti o informácie v súlade s odsekom 2 písm. a) v lehote siedmich dní po uplynutí lehoty uvedenej v odseku 2 písm. a) a žiadosti o informácie v súlade s odsekom 2 písm. b) v lehote siedmich dní po uplynutí uplatniteľnej lehoty uvedenej v odseku 1.
 Ak však pred uplynutím týchto lehôt colný orgán krajiny odoslania dostane informáciu o tom, že spoločný tranzitný režim nebol riadne skončený, alebo ak má o tom podozrenie, bezodkladne zašle žiadosť.
 4. Odpovede na žiadosti podané v súlade s odsekom 2 sa zasielajú do 28 dní odo dňa zaslania žiadosti.
 5. Ak na základe žiadosti v súlade s odsekom 2 colný úrad určenia neposkytol dostatočné informácie na ukončenie spoločného tranzitného režimu, colný orgán krajiny odoslania požiada držiteľa colného režimu o poskytnutie uvedených informácií, a to najneskôr 28 dní po začatí pátracieho konania.
 Držiteľ colného režimu na uvedenú žiadosť odpovedá do 28 dní od dátumu jej odoslania.
 6. Ak informácie poskytnuté v odpovedi od držiteľa colného režimu v súlade s odsekom 4 nie sú dostatočné na ukončenie spoločného tranzitného režimu, ale colný orgán krajiny odoslania ich považuje za dostatočné na pokračovanie pátracieho konania, uvedený orgán okamžite zašle zúčastnenému colnému úradu žiadosť o dodatočné informácie.
 Uvedený colný úrad na túto žiadosť odpovedá do 40 dní od dátumu jej odoslania.
 7. Ak sa počas jednotlivých fáz pátracieho konania uvedených v odsekoch 1 až 6 zistí, že spoločný tranzitný režim bol riadne skončený, colný orgán krajiny odoslania ukončí spoločný tranzitný režim a okamžite informuje držiteľa colného režimu o ukončení tohto režimu a prípadne aj ktorýkoľvek colný orgán, ktorý mohol začať postup vyberania.
 8. Ak sa počas jednotlivých fáz pátracieho konania uvedených v odsekoch 1 až 6 zistí, že sa spoločný tranzitný režim nemôže ukončiť, colný orgán krajiny odoslania určí, či vznikol dlh.
 Ak dlh vznikol, colný orgán krajiny odoslania prijme tieto opatrenia:
 a)
 identifikuje dlžníka;
 b)
 určí colný orgán zodpovedný za oznámenie dlhu.
 Článok 50
 Žiadosť o prevod výberu dlhu
 1. Ak colný orgán krajiny odoslania počas pátracieho konania a pred uplynutím lehoty uvedenej v článku 114 ods. 2 získa dôkaz o tom, že miesto, kde došlo k udalostiam, ktoré boli príčinou vzniku dlhu, sa nachádza v inej krajine, uvedený colný orgán okamžite a v každom prípade v uvedenej lehote zašle všetky dostupné informácie príslušnému colnému orgánu na danom mieste.
 2. Príslušný colný orgán na danom mieste potvrdí prijatie informácií a informuje colný orgán krajiny odoslania, či je zodpovedný za vybranie. Ak colný orgán krajiny odoslania nedostane uvedené informácie do 28 dní, okamžite sa vráti k pátraciemu konaniu alebo začne vyberanie.
 Článok 51
 Alternatívny dôkaz o skončení spoločného tranzitného režimu
 1. Spoločný tranzitný režim sa považuje za riadne skončený, ak držiteľ colného režimu predloží k spokojnosti colného orgánu krajiny odoslania jeden z týchto dokladov identifikujúcich tovar:
 a)
 doklad osvedčený colným orgánom krajiny určenia, v ktorom je tovar identifikovaný a ktorým sa potvrdzuje, že tovar bol predložený na colnom úrade určenia, alebo že sa dodal schválenému príjemcovi uvedenému v článku 87;
 b)
 doklad alebo colný záznam osvedčený colným orgánom krajiny, ktorým sa potvrdzuje, že tovar fyzicky opustil colné územie zmluvnej strany;
 c)
 colný doklad vydaný v tretej krajine, kde je tovar umiestnený do niektorého colného režimu;
 d)
 doklad vydaný v tretej krajine, opečiatkovaný alebo inak potvrdený colným orgánom uvedenej krajiny, ktorým sa potvrdzuje, že tovar sa v uvedenej krajine považuje za tovar vo voľnom obehu.
 2. Ako dôkaz sa namiesto dokladov uvedených v odseku 1 môžu predložiť exempláre, ktoré ako ich overené kópie osvedčil ten orgán, ktorý osvedčil originálne doklady, orgán dotknutej tretej krajiny alebo orgán krajiny.
 Článok 52
 Overovanie a administratívna pomoc
 1. Príslušné colné orgány môžu vykonávať kontroly po prepustení v súvislosti s predloženými informáciami a všetkými dokladmi, tlačivami, povoleniami alebo údajmi týkajúcimi sa tranzitnej operácie v spoločnom tranzite s cieľom skontrolovať, či sú vložené údaje, vymenené informácie a pečiatky autentické. Takéto kontroly sa robia, ak vzniknú pochybnosti, pokiaľ ide o presnosť a autenticitu poskytnutých informácií, alebo ak existuje podozrenie z podvodu. Môžu sa tiež vykonať na základe analýzy rizík alebo náhodného výberu.
 2. Príslušný colný orgán, ktorý dostane žiadosť o vykonanie kontroly po prepustení, ju bezodkladne vybaví.
 3. Ak príslušný colný orgán krajiny odoslania požiada príslušný colný orgán o kontrolu po prepustení v súvislosti s informáciami týkajúcimi sa tranzitnej operácie v spoločnom tranzite, podmienky článku 48 ods. 2 na ukončenie colného režimu tranzit sa nepovažujú za splnené dovtedy, kým sa nepotvrdí autenticita a presnosť údajov.
 KAPITOLA VII
 Spoločný tranzitný režim pre prepravu tovaru prostredníctvom pevne zabudovaného dopravného zariadenia
 Článok 53
 Spoločný tranzitný režim pre prepravu tovaru prostredníctvom pevne zabudovaného dopravného zariadenia
 1. Ak tovar, ktorý sa prepravuje prostredníctvom pevne zabudovaného dopravného zariadenia, vstupuje na colné územie jednej zmluvnej strany prostredníctvom tohto zariadenia, tento tovar sa považuje za tovar umiestnený do spoločného tranzitného režimu pri vstupe na uvedené územie.
 2. Ak sa tovar už nachádza na colnom území jednej zmluvnej strany a prepravuje sa prostredníctvom pevne zabudovaného dopravného zariadenia, tento tovar sa považuje za tovar umiestnený do spoločného tranzitného režimu pri jeho umiestnení do tohto pevne zabudovaného dopravného zariadenia.
 3. Na účely spoločného tranzitného režimu, ak sa tovar prepravuje prostredníctvom pevne zabudovaných dopravných zariadení, držiteľom colného režimu je prevádzkovateľ pevne zabudovaného dopravného zariadenia usadený v zmluvnej strane, cez územie ktorej tovar vstupuje na colné územie zmluvných strán v prípade uvedenom v odseku 1 alebo prevádzkovateľ pevne zabudovaného dopravného zariadenia v zmluvnej strane, v ktorej sa preprava začína v prípade uvedenom v odseku 2.
 Držiteľ colného režimu a colný orgán sa dohodnú na metódach colného dohľadu nad prepravovaným tovarom.
 4. Na účely článku 8 ods. 2 prevádzkovateľ pevne zabudovaného dopravného zariadenia usadený v krajine, cez ktorej územie sa tovar prepravuje prostredníctvom pevne zabudovaného dopravného zariadenia, sa považuje za dopravcu.
 5. Bez toho, aby boli dotknuté ustanovenia odseku 8 sa spoločný tranzitný režim považuje za skončený, keď sa do obchodnej evidencie príjemcu alebo prevádzkovateľa pevne zabudovaného dopravného zariadenia urobí zodpovedajúci záznam potvrdzujúci, že tovar prepravovaný prostredníctvom pevne zabudovaného dopravného zariadenia:
 a)
 prišiel do závodu príjemcu;
 b)
 sa prijal do distribučnej siete príjemcu alebo
 c)
 opustil colné územie zmluvných strán.
 6. Ak sa tovar prepravovaný prostredníctvom pevne zabudovaného dopravného zariadenia medzi dvoma zmluvnými stranami považuje za umiestnený do spoločného tranzitného režimu v súlade s ustanoveniami odseku 2 a v priebehu operácie prejde cez územie krajiny spoločného tranzitného režimu, v ktorej sa tento režim nepoužíva pre dopravu prostredníctvom pevne zabudovaného dopravného zariadenia, uvedený režim sa počas prepravy tovaru cez toto územie preruší.
 7. Ak sa tovar prepravuje prostredníctvom pevne zabudovaného dopravného zariadenia z krajiny spoločného tranzitného režimu, v ktorej sa spoločný tranzitný režim nepoužíva na prepravu tovaru prostredníctvom pevne zabudovaného dopravného zariadenia, na miesto určenia v zmluvnej strane, v ktorej sa tento režim používa, uvedený režim sa považuje za začatý, keď tovar vstúpi na územie tej druhej zmluvnej strany.
 8. Ak sa tovar prepravuje prostredníctvom pevne zabudovaného dopravného zariadenia zo zmluvnej strany, v ktorej sa používa spoločný tranzitný režim na prepravu prostredníctvom pevne zabudovaného dopravného zariadenia, na miesto určenia v krajine spoločného tranzitného režimu, v ktorej sa tento režim nepoužíva, uvedený režim sa považuje za skončený v okamihu, keď tovar opustí územie zmluvnej strany, v ktorej sa uvedený režim používa.
 Článok 54
 Dobrovoľné uplatňovanie spoločného tranzitného režimu na prepravu tovaru prostredníctvom pevne zabudovaného dopravného zariadenia
 Krajina spoločného tranzitného režimu sa môže rozhodnúť neuplatňovať na prepravu prostredníctvom pevne zabudovaného dopravného zariadenia spoločný tranzitný režim. Takéto rozhodnutie sa oznámi Komisii, ktorá informuje ostatné krajiny.
 HLAVA III
 ZJEDNODUŠENÉ POSTUPY POUŽÍVANÉ V PRÍPADE SPOLOČNÉHO TRANZITNÉHO REŽIMU
 KAPITOLA I
 Všeobecné ustanovenia o zjednodušených postupoch
 Článok 55
 Typy tranzitných zjednodušených postupov
 Colné orgány môžu na základe žiadosti povoliť ktorýkoľvek z týchto zjednodušených postupov:
 a)
 používanie celkovej záruky alebo upustenie od záruky;
 b)
 používanie colných uzáver osobitného typu, ak sa označovanie uzáverou vyžaduje na zabezpečenie identifikácie tovaru umiestneného do spoločného tranzitného režimu;
 c)
 status schváleného odosielateľa, na základe ktorého sa umožňuje držiteľovi povolenia umiestniť tovar do spoločného tranzitného režimu bez toho, aby ho predložil colným orgánom;
 d)
 status schváleného príjemcu, na základe ktorého sa umožňuje držiteľovi povolenia prijímať tovar, ktorý sa prepravuje v spoločnom tranzitnom režime, na schválenom mieste na účely skončenia tohto režimu v súlade s článkom 48 ods. 1;
 e)
 používanie spoločného tranzitného režimu v papierovej podobe v prípade tovaru prepravovaného letecky alebo spoločného tranzitného režimu založeného na elektronickom zozname v prípade tovaru prepravovaného letecky;
 f)
 používanie spoločného tranzitného režimu v papierovej podobe vzťahujúceho sa na tovar prepravovaný po železnici;
 g)
 používanie iných zjednodušených postupov na základe článku 6 dohovoru.
 Článok 56
 Územná pôsobnosť povolení na zjednodušené postupy
 1. Zjednodušené postupy uvedené v článku 55 písm. b) a c) sa uplatňujú len na tranzitné operácie v spoločnom tranzitnom režime začínajúce v tej zmluvnej strane, v ktorej je povolenie na zjednodušené postupy udelené.
 2. Zjednodušený postup uvedený v článku 55 písm. d) sa uplatňuje len na tranzitné operácie v spoločnom tranzitnom režime končiace sa v tej zmluvnej strane, v ktorej je povolenie na zjednodušený postup udelené.
 3. Zjednodušený postup uvedený v článku 55 písm. e) sa uplatňuje v zmluvných stranách uvedených v danom povolení na zjednodušený postup.
 4. Zjednodušený postup uvedený v článku 55 písm. a) a f) sa uplatňuje vo všetkých zmluvných stranách.
 Článok 57
 Všeobecné ustanovenia o povoleniach na zjednodušené postupy
 1. Povolenie uvedené v článku 55 písm. a) sa udeľuje žiadateľom, ktorí spĺňajú tieto podmienky:
 a)
 žiadateľ je usadený na colnom území zmluvnej strany;
 b)
 žiadateľ sa nedopustil žiadneho závažného alebo opakovaného porušenia colných predpisov a daňových pravidiel vrátane závažných trestných činov súvisiacich s jeho hospodárskou činnosťou;
 c)
 žiadateľ pravidelne používa spoločný tranzitný režim alebo má praktické normy pre odbornosť alebo odbornú kvalifikáciu, ktoré priamo súvisia s vykonávanou činnosťou.
 2. Povolenia uvedené v článku 55 písm. b), c) a d) sa udeľujú žiadateľom, ktorí spĺňajú tieto podmienky:
 a)
 žiadateľ je usadený na colnom území zmluvnej strany;
 b)
 žiadateľ vyhlási, že bude pravidelne využívať dohovory o spoločnom tranzite;
 c)
 žiadateľ sa nedopustil žiadneho závažného alebo opakovaného porušenia colných a daňových predpisov vrátane závažných trestných činov súvisiacich s jeho hospodárskou činnosťou;
 d)
 žiadateľ preukáže vysokú úroveň kontroly nad jeho operáciami a tokom tovaru prostredníctvom systému riadenia obchodnej a prípadne prepravnej evidencie, ktorý umožňuje náležité colné kontroly;
 e)
 žiadateľ spĺňa praktické normy týkajúce sa odbornosti alebo odbornej spôsobilosti, ktoré priamo súvisia s vykonávanou činnosťou.
 3. Povolenia uvedené v článku 55 písm. e) sa udeľujú žiadateľom, ktorí spĺňajú tieto podmienky:
 a)
 v prípade spoločného tranzitného režimu v papierovej podobe pre tovar prepravovaný letecky je žiadateľom letecká spoločnosť, ktorá je usadená na colnom území zmluvnej strany;
 b)
 v prípade spoločného tranzitného režimu založeného na elektronickom zozname v prípade tovaru prepravovaného letecky je žiadateľom letecká spoločnosť, ktorá prevádzkuje značný počet letov medzi letiskami v zmluvných stranách a ktorá je usadená na colnom území niektorej zmluvnej strany alebo tam má svoje sídlo, centrálu alebo stálu prevádzkareň;
 c)
 žiadateľ pravidelne využíva dohovory o spoločnom tranzite alebo príslušný colný orgán vie, že žiadateľ dokáže splniť povinnosti vyplývajúce z daného režimu;
 d)
 žiadateľ sa nedopustil žiadnych závažných alebo opakovaných porušení colných alebo daňových predpisov.
 4. Povolenia uvedené v článku 55 písm. f) sa udeľujú žiadateľom, ktorí spĺňajú tieto podmienky:
 a)
 žiadateľ je železničná spoločnosť;
 b)
 žiadateľ je usadený na colnom území zmluvnej strany;
 c)
 žiadateľ pravidelne využíva režim tranzit alebo príslušný colný orgán vie, že žiadateľ dokáže splniť povinnosti vyplývajúce z daného režimu a
 d)
 žiadateľ sa nedopustil žiadnych závažných alebo opakovaných porušení colných alebo daňových predpisov.
 5. Povolenia sa udeľujú len za predpokladu, že colný orgán usúdi, že bude môcť vykonávať dohľad nad spoločným tranzitným režimom a kontroly bez toho, aby musel vyvíjať administratívne úsilie neprimerané požiadavkám dotknutej osoby.
 Článok 58
 Monitorovanie podmienok na udeľovanie povolení
 Colné orgány monitorujú podmienky, ktoré má držiteľ povolenia splniť. Monitorujú tiež na plnenie povinností, ktoré z daného povolenia vyplývajú. Ak držiteľ povolenia vznikol pred menej ako tromi rokmi, colný orgán dôsledne monitoruje daného držiteľa počas prvého roka po udelení povolenia.
 Článok 59
 Obsah žiadosti o povolenie
 1. Žiadosť o povolenie na použitie zjednodušených postupov musí byť označená dátumom a podpísaná. Zmluvné strany určia, akým spôsobom sa žiadosť podáva.
 2. Žiadosti obsahujú všetky skutočnosti, ktoré umožnia colným orgánom overiť, či podmienky, na základe ktorých môže byť používanie takýchto zjednodušených postupov udelené, boli splnené.
 Článok 60
 Zodpovednosť žiadateľa
 Osoby, ktoré žiadajú o zjednodušené postupy, sú zodpovedné v zmysle ustanovení platných v zmluvných stranách a bez toho, aby bolo dotknuté prípadné uplatňovanie trestnoprávnych ustanovení, za:
 a)
 presnosť a úplnosť informácií uvedených v žiadosti;
 b)
 pravosť, presnosť a platnosť akéhokoľvek podporného dokladu k žiadosti.
 Článok 61
 Colné orgány príslušné na udelenie povolenia
 1. Žiadosti o zjednodušený postup uvedený v článku 55 písm. c) sa predkladajú colným orgánom príslušným na udelenie povolenia v krajine, v ktorej sa majú tranzitné operácie v spoločnom tranzitnom režime začať.
 2. Žiadosti o zjednodušený postup uvedený v článku 55 písm. d) sa predkladajú colným orgánom príslušným na udelenie povolenia v krajine, v ktorej sa má tranzitná operácia v spoločnom tranzitnom režime skončiť.
 3. Žiadosti o zjednodušený postup uvedený v článku 55 písm. a), b), e) a f) sa predkladajú colným orgánom príslušným pre miesto, kde sa vedie hlavná účtovná evidencia žiadateľa na colné účely alebo kde je prístupná a kde sa má vykonať aspoň časť činností, na ktoré sa povolenie vzťahuje.
 Hlavná účtovná evidencia žiadateľa sa týka záznamov a dokumentácie umožňujúcim colným orgánom udeliť povolenie.
 Článok 62
 Prijatie a zamietnutie žiadostí a udeľovanie povolení
 1. Žiadosti sa prijímajú alebo zamietajú a povolenia sa udeľujú v súlade s ustanoveniami platnými v zmluvných stranách.
 2. V rozhodnutiach, ktorými sa zamietajú žiadosti, sa uvádzajú dôvody zamietnutia a rozhodnutia sa žiadateľovi oznámia v súlade s lehotami a ustanoveniami platnými v príslušnej zmluvnej strane.
 Článok 63
 Obsah povolenia
 1. Držiteľovi povolenia sa poskytne povolenie a v prípade potreby jeden alebo viac osvedčených odpisov.
 2. V povolení sa spresňujú podmienky používania zjednodušených postupov a stanovujú sa prevádzkové a kontrolné opatrenia.
 Článok 64
 Dátum nadobudnutia účinnosti povolenia
 1. Povolenie nadobúda účinnosť dňom, v ktorý je žiadateľovi doručené alebo sa považuje za doručené, a je vykonateľné colnými orgánmi od daného dňa.
 Pokiaľ sa v colných predpisoch nestanovuje inak, platnosť rozhodnutia nie je časovo obmedzená.
 2. Povolenie nadobúda účinnosť iným dňom než dňom, v ktorý je doručené alebo sa považuje za doručené žiadateľovi, v týchto prípadoch:
 a)
 ak je povolenie v prospech žiadateľa, pričom žiadateľ požiadal o odlišný dátum nadobudnutia účinnosti; v tom prípade povolenie nadobúda účinnosť dňom, o ktorý požiadal žiadateľ, za predpokladu, že nastane až po dni, od ktorého by bolo povolenie uplatniteľné v súlade s odsekom 1;
 b)
 ak predchádzajúce povolenie bolo vydané s časovým obmedzením a jediným cieľom súčasného rozhodnutia je predĺžiť jeho platnosť; v tom prípade povolenie nadobúda účinnosť dňom nasledujúcim po uplynutí platnosti predošlého povolenia;
 c)
 ak je účinnosť povolenia podmienená splnením určitých formalít žiadateľom; v tom prípade povolenie nadobúda účinnosť dňom, v ktorý bolo žiadateľovi doručené alebo sa považuje za doručené oznámenie od príslušného colného orgánu o tom, že formality boli uspokojivo splnené.
 Článok 65
 Vyhlásenie povolení za nulitné, zrušenie a zmena povolení
 1. Držiteľ povolenia informuje colné orgány o akejkoľvek skutočnosti, ktorá nastane po udelení povolenia a ktorá môže mať vplyv na jeho ďalšiu platnosť alebo obsah.
 2. Colné orgány vyhlásia povolenie za nulitné, ak sú splnené všetky tieto podmienky:
 a)
 povolenie bolo udelené na základe nesprávnych alebo neúplných informácií;
 b)
 držiteľ povolenia vedel o nesprávnosti alebo neúplnosti informácií alebo to vzhľadom na okolnosti vedieť mal;
 c)
 rozhodnutie týkajúce sa povolenia by bolo iné, keby informácie boli správne a úplné.
 3. Povolenie sa zruší alebo zmení, ak v prípadoch iných než sú prípady uvedené v odseku 2:
 a)
 jedna alebo viaceré podmienky stanovené na udelenie povolenia neboli alebo už nie sú splnené; alebo
 b)
 na základe žiadosti držiteľa povolenia.
 4. Držiteľ povolenia je upovedomený o vyhlásení povolenia za nulitné, zrušení alebo zmene povolenia v súlade s lehotami a ustanoveniami platnými v zmluvnej strane.
 5. Vyhlásenie povolenia za nulitné nadobúda účinnosť odo dňa, v ktorý nadobudlo účinnosť pôvodné povolenie, pokiaľ nie je stanovené inak v rozhodnutí v súlade s colnými predpismi.
 6. Zrušenie alebo zmena povolenia nadobudne účinnosť dňom, v ktorý sa žiadateľovi toto rozhodnutie doručí alebo sa považuje za doručené. Vo výnimočných prípadoch, ak si to vyžadujú oprávnené záujmy držiteľa povolenia, však colné orgány môžu odložiť dátum nadobudnutia účinnosti zrušenia alebo zmeny v súlade s lehotami platnými v zmluvných stranách. Dátum nadobudnutia účinnosti rozhodnutia sa uvádza v rozhodnutí o zrušení alebo zmene povolenia.
 Článok 66
 Opätovné posúdenie povolenia
 1. Colný orgán príslušný na udelenie povolenia opätovne posúdi povolenie v týchto prípadoch:
 a)
 ak nastanú zmeny príslušných právnych predpisov, ktoré majú vplyv na dané povolenie;
 b)
 v prípade potreby v dôsledku vykonaného monitorovania;
 c)
 v prípade potreby vzhľadom na informácie, ktoré poskytol držiteľ povolenia v súlade s článkom 65 ods. 1 alebo ktoré poskytli iné orgány.
 2. Colný orgán príslušný na udelenie povolenia oznámi výsledok opätovného posúdenia držiteľovi povolenia.
 Článok 67
 Pozastavenie platnosti povolenia
 1. Colný orgán príslušný na udelenie povolenia pozastaví platnosť povolenia namiesto toho, aby ho vyhlásil za nulitné, zrušil ho alebo ho zmenil, ak:
 a)
 sa uvedený colný orgán domnieva, že môžu existovať dostatočné dôvody na vyhlásenie povolenia za nulitné, jeho zrušenie alebo zmenu, avšak zatiaľ nemá všetky potrebné údaje, aby o jeho vyhlásení za nulitné, zrušení alebo zmene rozhodol;
 b)
 sa uvedený colný orgán domnieva, že podmienky pre povolenie nie sú splnené alebo že držiteľ povolenia neplní povinnosti uložené na základe daného povolenia a že je vhodné držiteľovi povolenia umožniť, aby prijal opatrenia s cieľom zabezpečiť dodržanie podmienok alebo splnenie povinností;
 c)
 držiteľ povolenia žiada o takéto pozastavenie platnosti, pretože dočasne nie je schopný plniť podmienky stanovené pre dané povolenie alebo povinnosti uložené na základe tohto povolenia.
 2. V prípadoch uvedených v odseku 1 písm. b) a c) držiteľ povolenia oznámi colnému orgánu príslušnému na udelenie povolenia opatrenia, ktoré sa zaväzuje prijať, aby zabezpečil dodržanie podmienok alebo splnenie povinností, ako aj obdobie, ktoré na prijatie týchto opatrení potrebuje.
 Článok 68
 Obdobie pozastavenia platnosti povolenia
 1. Obdobie pozastavenia platnosti stanovené príslušným colným orgánom zodpovedá časovému obdobiu, ktoré tento colný orgán potrebuje, aby zistil, či sú splnené podmienky na vyhlásenie povolenia za nulitné, jeho zrušenie alebo zmenu.
 Ak sa však colný orgán nazdáva, že je možné, že držiteľ povolenia nespĺňa kritériá stanovené v článku 57 ods. 1 písm. b), platnosť povolenia sa pozastaví, kým sa nezistí, či došlo k závažnému porušeniu alebo opakovaným porušeniam predpisov ktoroukoľvek z týchto osôb:
 a)
 držiteľ povolenia;
 b)
 osoba poverená vedením spoločnosti, ktorá je držiteľom dotknutého povolenia, alebo osoba vykonávajúca kontrolu nad jej riadením;
 c)
 osoba zodpovedná za colné záležitosti v spoločnosti, ktorá je držiteľom dotknutého povolenia.
 2. V prípadoch uvedených v článku 67 ods. 1 písm. b) a c) obdobie pozastavenia platnosti stanovené colným orgánom príslušným na udelenie povolenia zodpovedá časovému obdobiu, ktoré oznámil držiteľ povolenia v súlade s článkom 67 ods. 2 Obdobie pozastavenia platnosti sa môže prípadne na žiadosť držiteľa povolenia ďalej predĺžiť.
 Obdobie pozastavenia platnosti sa môže ďalej predĺžiť o časové obdobie, ktoré príslušný colný orgán potrebuje na overenie toho, že sa uvedenými opatreniami zabezpečí dodržanie podmienok alebo splnenie povinností, pričom toto časové obdobie nesmie presiahnuť 30 dní.
 3. Ak v nadväznosti na pozastavenie platnosti povolenia colný orgán príslušný na udelenie povolenia zamýšľa vyhlásiť uvedené povolenie za nulitné, zrušiť ho alebo ho zmeniť v súlade s článkom 65, obdobie pozastavenia platnosti určené v súlade s odsekmi 1 a 2 tohto článku sa v prípade potreby predĺži, a to až kým nenadobudne účinnosť rozhodnutie o vyhlásení za nulitné, zrušení alebo zmene.
 Článok 69
 Skončenie pozastavenia platnosti povolenia
 1. Pozastavenie platnosti sa skončí uplynutím obdobia pozastavenia platnosti, pokiaľ pred uplynutím uvedeného obdobia nedôjde k niektorej z týchto situácií:
 a)
 pozastavenie platnosti sa zruší, v prípadoch uvedených v článku 67 ods. 1 písm. a), na základe toho, že neexistujú žiadne dôvody pre vyhlásenie povolenia za nulitné, jeho zrušenie alebo zmenu v súlade s článkom 65; v takom prípade sa pozastavenie platnosti skončí dňom jeho zrušenia;
 b)
 pozastavenie platnosti sa zruší, v prípadoch uvedených v článku 67 ods. 1 písm. b) a c), na základe toho, že držiteľ povolenia prijal k spokojnosti colného orgánu príslušného na udelenie povolenia, opatrenia potrebné na to, aby sa zabezpečilo dodržanie podmienok stanovených pre dané povolenie alebo splnenie povinností uložených na základe uvedeného povolenia; v takom prípade sa pozastavenie platnosti skončí dňom jeho zrušenia;
 c)
 povolenie s pozastavenou platnosťou sa vyhlási za nulitné, zruší sa alebo sa zmení; v takom prípade sa pozastavenie platnosti skončí dňom vyhlásenia povolenia za nulitné, jeho zrušenia alebo zmeny.
 2. Colný orgán príslušný na udelenie povolenia oznámi držiteľovi povolenia skončenie pozastavenia platnosti.
 Článok 70
 Platnosť povolenia
 Colné orgány môžu prijímať žiadosti o udelenie povolení podľa článku 55 a udeľovať povolenia pred 1. májom 2016. Uvedené povolenia sa udeľujú v súlade s podmienkami stanovenými v tomto dodatku a nie sú platné pred 1. májom 2016.
 Článok 71
 Opätovné posúdenie povolení, ktoré sú 1. mája 2016 už platné
 1. Povolenia udelené na základe článku 55 písm. a), b), d) a e) dohovoru zmeneného rozhodnutím č. 1/2008, ktoré sú 1. mája 2016 platné a ktoré nemajú obmedzené obdobie platnosti, sa opätovne posúdia do 1. mája 2019.
 2. Povolenia udelené na základe článku 55 písm. a), b), d) a e) dohovoru zmeneného rozhodnutím č. 1/2008, ktoré sú platné 1. mája 2016, zostávajú v platnosti takto:
 a)
 povolenia s obmedzenou dobou platnosti do skončenia ich platnosti alebo do 1. mája 2019, podľa toho, čo nastane skôr;
 b)
 všetky ostatné povolenia do okamihu opätovného posúdenia povolenia.
 3. Rozhodnutiami nasledujúcimi po opätovnom posúdení sa rušia opätovne posúdené povolenia a prípadne sa udeľujú nové povolenia. Uvedené rozhodnutia sa držiteľom povolenia oznamujú bezodkladne.
 4. Bez ohľadu na odsek 1 povolenia udelené na základe článku 55 písm. f), bodov i) a ii) dohovoru zmeneného rozhodnutím č. 1/2008, ktoré sú platné 1. mája 2016, zostávajú po uvedenom dátume platnými a nemusia sa opätovne posúdiť.
 Článok 72
 Uchovávanie záznamov colnými orgánmi
 1. Colné orgány uchovávajú žiadosti s priloženými podpornými dokladmi spolu s kópiou každého vydaného povolenia.
 2. Ak sa žiadosť zamietne alebo sa povolenie vyhlási za nulitné, zruší sa, zmení sa alebo sa pozastaví jeho platnosť, žiadosť a rozhodnutie, ktorým sa žiadosť zamieta, alebo prípadne ktorým sa povolenie vyhlasuje za nulitné, ruší, mení alebo pozastavuje jeho platnosť, ako aj všetky priložené podporné doklady sa uchovávajú najmenej tri roky od konca kalendárneho roka, v ktorom bola žiadosť zamietnutá alebo bolo povolenie vyhlásené za nulitné, zrušené, zmenené alebo bola pozastavená jeho platnosť.
 Článok 73
 Platnosť uzáver, ktoré sa už používajú 1. mája 2016
 Colné uzávery uvedené v článku 38 a uzávery osobitného typu uvedené v článku 82 spĺňajúce požiadavky prílohy A2 k dohovoru zmenenému rozhodnutím č. 1/2008 možno naďalej používať do vyčerpania zásob alebo do 1. mája 2019 podľa toho, čo nastane skôr.
 KAPITOLA II
 Celková záruka a upustenie od záruky
 Článok 74
 Referenčná suma
 1. Pokiaľ nie je v článku 75 stanovené inak, suma celkovej záruky sa rovná referenčnej sume stanovenej colným úradom prijímania záruk.
 2. Referenčná suma celkovej záruky zodpovedá sume dlhu, ktorá sa môže stať splatnou v súvislosti s každou tranzitnou operáciou v spoločnom tranzitnom režime, na ktorú sa poskytuje záruka, v období medzi umiestnením tovaru do spoločného tranzitného režimu a momentom, keď sa daný režim ukončí.
 Na účely uvedeného výpočtu sa zohľadnia najvyššie sadzby dlhu uplatniteľné na tovar toho istého druhu v krajine colného úradu prijímania záruk a s tovarom Únie prepravovaným v súlade s dohovorom sa zaobchádza ako s tovarom, ktorý nie je tovarom Únie.
 Ak colný úrad prijímania záruk nemá k dispozícii informácie potrebné na určenie referenčnej sumy, uvedená suma sa stanoví na 10 000 EUR za každú tranzitnú operáciu.
 3. Colný úrad prijímania záruk stanoví referenčnú sumu v spolupráci s držiteľom colného režimu. Pri stanovovaní referenčnej sumy colný úrad prijímania záruk určí uvedenú sumu na základe informácií o tovare umiestnenom do spoločného tranzitného režimu za posledných 12 mesiacov a odhadovaného objemu plánovaných operácií, ako sa uvádza okrem iného v obchodnej dokumentácii a účtovníctve držiteľa colného režimu.
 4. Colný úrad prijímania záruk preskúma referenčnú sumu z vlastného podnetu alebo v nadväznosti na žiadosť držiteľa colného režimu a v prípade potreby túto sumu upraví.
 5. Každý držiteľ colného režimu zabezpečí, že suma, ktorá je splatná alebo ktorá sa môže stať splatnou, nepresiahne referenčnú sumu.
 Uvedená osoba informuje colný úrad prijímania záruk, keď výška referenčnej sumy už viac nepostačuje na pokrytie jej operácií.
 6. Monitorovanie referenčnej sumy, ktorá sa vzťahuje na sumu dlhu, ktorá sa môže stať splatnou v súvislosti s tovarom umiestneným do spoločného tranzitného režimu, sa zabezpečí prostredníctvom elektronického systému uvedeného v článku 4 ods. 1 pre každú tranzitnú operáciu v spoločnom tranzitnom režime v čase umiestnenia tovaru do spoločného tranzitného režimu.
 Článok 75
 Výška celkovej záruky
 1. Držiteľovi colného režimu sa môže povoliť použitie celkovej záruky so zníženou sumou alebo upustenie od záruky.
 2. Suma celkovej záruky sa zníži na:
 a)
 50 % referenčnej sumy stanovenej v súlade s článkom 74, ak sú splnené tieto podmienky:
 i)
 žiadateľ vedie účtovný systém, ktorý je v súlade so všeobecne prijatými účtovnými zásadami uplatňovanými v zmluvnej strane, kde sa účtovníctvo vedie, umožňuje colné kontroly založené na audite a uchováva historický záznam údajov, ktorým sa zaisťuje kontrolný záznam od okamihu vloženia údaja do spisu;
 ii)
 žiadateľ má také administratívne usporiadanie, ktoré zodpovedá druhu a veľkosti podniku a ktoré je vhodné na riadenie toku tovaru, a vykonáva vnútorné kontroly umožňujúce predchádzať chybám, odhaliť a opraviť ich a predchádzať nezákonným alebo neregulárnym transakciám a odhaliť ich;
 iii)
 proti žiadateľovi sa nevedie konkurzné konanie;
 iv)
 počas posledných troch rokov pred podaním žiadosti žiadateľ splnil svoje finančné záväzky, pokiaľ ide o dlh vybratý pri dovoze alebo vývoze tovaru alebo v súvislosti s ním;
 v)
 žiadateľ preukáže na základe záznamov a informácií dostupných za posledné tri roky pred podaním žiadosti, že má dostatočné finančné postavenie na splnenie svojich povinností a záväzkov s ohľadom na druh a objem obchodnej činnosti, a to vrátane absencie záporných čistých aktív, okrem prípadu, keď ich možno pokryť;
 vi)
 žiadateľ môže preukázať, že má dostatočné finančné prostriedky na splnenie svojich povinností vo vzťahu k referenčnej sume, na ktorú sa nevzťahuje záruka.
 b)
 30 % referenčnej sumy stanovenej v súlade s článkom 74, ak sú splnené tieto podmienky:
 i)
 žiadateľ vedie účtovný systém, ktorý je v súlade so všeobecne prijatými účtovnými zásadami uplatňovanými v zmluvnej strane, kde sa účtovníctvo vedie, umožňuje colné kontroly založené na audite a uchováva historický záznam údajov, ktorým sa zaisťuje kontrolný záznam od okamihu vloženia údaja do spisu;
 ii)
 žiadateľ má také administratívne usporiadanie, ktoré zodpovedá druhu a veľkosti podniku a ktoré je vhodné na riadenie toku tovaru, a vykonáva vnútorné kontroly umožňujúce predchádzať chybám, odhaliť a opraviť ich a predchádzať nezákonným alebo neregulárnym transakciám a odhaliť ich;
 iii)
 žiadateľ zabezpečí, aby príslušní zamestnanci mali pokyn informovať colné orgány vždy, keď sa odhalia problémy týkajúce sa dodržiavania podmienok, a zavedie postupy informovania colných orgánov o takýchto problémoch;
 iv)
 proti žiadateľovi sa nevedie konkurzné konanie;
 v)
 za posledné tri roky pred podaním žiadosti, žiadateľ splnil svoje finančné záväzky, pokiaľ ide o dlh vybratý pri dovoze alebo vývoze tovaru alebo v súvislosti s ním;
 vi)
 žiadateľ preukáže na základe záznamov a informácií dostupných za posledné tri roky pred podaním žiadosti, že má dostatočné finančné postavenie na splnenie svojich povinností a záväzkov s ohľadom na druh a objem obchodnej činnosti, a to vrátane absencie záporných čistých aktív, okrem prípadu, keď ich možno pokryť;
 vii)
 žiadateľ môže preukázať, že má dostatočné finančné prostriedky na splnenie svojich povinností vo vzťahu k tej časti referenčnej sumy, na ktorú sa nevzťahuje záruka.
 c)
 0 % referenčnej sumy stanovenej v súlade s článkom 74, ak sú splnené tieto podmienky:
 i)
 žiadateľ vedie účtovný systém, ktorý je v súlade so všeobecne prijatými účtovnými zásadami uplatňovanými v zmluvnej strane, kde sa účtovníctvo vedie, umožňuje colné kontroly založené na audite a uchováva historický záznam údajov, ktorým sa zaisťuje kontrolný záznam od okamihu vloženia údaja do spisu;
 ii)
 žiadateľ umožní colnému orgánu fyzický prístup do svojich účtovných systémov a v prípade potreby do svojej obchodných a prepravných záznamov;
 iii)
 žiadateľ má logistický systém, ktorým sa tovar identifikuje ako tovar vo voľnom obehu v zmluvnej strane alebo ako tovar tretej krajiny a v ktorom sa prípadne uvádza miesto, kde sa tovar nachádza;
 iv)
 žiadateľ má také administratívne usporiadanie, ktoré zodpovedá druhu a veľkosti podniku a ktoré je vhodné na riadenie toku tovaru, a vykonáva vnútorné kontroly umožňujúce predchádzať chybám, odhaliť a opraviť ich a predchádzať nezákonným alebo neregulárnym transakciám a odhaliť ich;
 v)
 ak to možno uplatniť, žiadateľ má zavedené uspokojivé postupy pre zaobchádzanie s licenciami a povoleniami udelenými v súlade s opatreniami obchodnej politiky alebo súvisiacimi s obchodom s poľnohospodárskymi výrobkami;
 vi)
 žiadateľ má zavedené uspokojivé postupy na archiváciu svojich záznamov a informácií a na ochranu proti strate informácií;
 vii)
 žiadateľ zabezpečí, aby príslušní zamestnanci mali pokyn informovať colné orgány vždy, keď sa odhalia problémy týkajúce sa dodržiavania podmienok, a zavedie postupy informovania colných orgánov o takýchto problémoch;
 viii)
 žiadateľ má zavedené náležité bezpečnostné opatrenia na ochranu počítačového systému žiadateľa pred neoprávneným vniknutím a na zabezpečenie dokumentácie žiadateľa;
 ix)
 proti žiadateľovi sa nevedie konkurzné konanie;
 x)
 za posledné tri roky pred podaním žiadosti, žiadateľ splnil svoje finančné záväzky, pokiaľ ide o dlh vybratý pri dovoze alebo vývoze tovaru alebo v súvislosti s ním;
 xi)
 žiadateľ preukáže na základe záznamov a informácií dostupných za posledné tri roky pred podaním žiadosti, že má dostatočné finančné postavenie na splnenie svojich povinností a záväzkov s ohľadom na druh a objem obchodnej činnosti, a to vrátane absencie záporných čistých aktív, okrem prípadu, keď ich možno pokryť;
 xii)
 žiadateľ môže preukázať, že má dostatočné finančné prostriedky na splnenie svojich povinností vo vzťahu k tej časti referenčnej sumy, na ktorú sa nevzťahuje záruka.
 Článok 76
 Spôsoby použitia celkovej záruky a upustenia od záruky
 Colný úrad prijímania záruk oznámi držiteľovi colného režimu tieto informácie:
 a)
 referenčné číslo záruky;
 b)
 prístupový kód priradený k referenčnému číslu záruky.
 Na žiadosť osoby, ktorá poskytla záruku, colný úrad prijímania záruk priradí k tejto záruke jeden alebo viac ďalších prístupových kódov, ktoré bude používať uvedená osoba alebo jej zástupcovia.
 Článok 77
 Dočasný zákaz použitia celkovej záruky alebo celkovej záruky so zníženou sumou vrátane upustenia od záruky
 Použitie celkovej záruky a celkovej záruky so zníženou sumou vrátane upustenia od záruky sa môže dočasne zakázať v týchto prípadoch:
 a)
 za osobitných okolností;
 b)
 pri tovare, v prípade ktorého bol preukázaný podvod vo veľkom rozsahu zahŕňajúci použitie záruky.
 Osobitné okolnosti, podvod vo veľkom rozsahu a procesné pravidlá na dočasný zákaz celkovej záruky a celkovej záruky so zníženou sumou vrátane upustenia od záruky, sú stanovené v prílohe I.
 Článok 78
 Záručný dokument
 1. Celková záruka sa poskytne vo forme záväzku ručiteľa na tlačive stanovenom v prílohe C4 k dodatku III. Dôkaz o uvedenom záväzku uchováva colný úrad prijímania záruk počas obdobia platnosti záruky.
 2. Článok 20 ods. 2 a článok 22 sa uplatňujú mutatis mutandis.
 Článok 79
 Potvrdenia o celkovej záruke a potvrdenia o upustení od záruky
 1. Na základe povolenia colný úrad prijímania záruk vydá držiteľovi colného režimu jedno alebo viac potvrdení o celkovej záruke vystavených na tlačive stanovenom v prílohe C5 k dodatku III alebo jedno alebo viac potvrdení o upustení od záruky vystavených na tlačive stanovenom v prílohe C6 k dodatku III, s cieľom umožniť držiteľovi colného režimu poskytnúť dôkaz o celkovej záruke alebo upustení od záruky v rámci článku 26 ods. 1 písm. b).
 2. Obdobie platnosti potvrdenia nesmie presiahnuť dva roky. Colný úrad prijímania záruk však môže uvedené obdobie predĺžiť o jedno ďalšie obdobie nepresahujúce dva roky.
 Článok 80
 Zrušenie a vypovedanie týkajúce sa povolenia používať celkovú záruku alebo týkajúce sa záväzku ručiteľa
 1. Článok 23 ods. 1 a 2 sa uplatňuje mutatis mutandis na zrušenie a vypovedanie týkajúce sa povolenia používať celkovú záruku alebo týkajúce sa záväzku ručiteľa.
 2. Zrušenie povolenia používať celkovú záruku alebo upustenie od záruky colnými orgánmi a dátum nadobudnutia účinnosti zrušenia záväzku ručiteľa colným úradom prijímania záruk alebo dátum nadobudnutia účinnosti vypovedania záväzku ručiteľom zadáva do systému uvedeného v článku 9 colný úrad prijímania záruk.
 3. Odo dňa nadobudnutia účinnosti zrušenia alebo vypovedania uvedeného v odseku 1 sa nepoužije žiadne potvrdenie o celkovej záruke alebo potvrdenie o upustení od záruky vydané na účely uplatňovania článku 26 ods. 1 písm. b) na umiestnenie tovaru do spoločného tranzitného režimu a držiteľ colného režimu ich bezodkladne vráti colnému úradu prijímania záruk.
 Každá krajina oznámi Komisii identifikačné prvky platných potvrdení, ktoré ešte neboli vrátené alebo ktoré boli vyhlásené za odcudzené, stratené alebo sfalšované. Komisia o tom informuje ostatné krajiny.
 KAPITOLA III
 Použitie uzáver osobitného typu
 Článok 81
 Povolenie na použitie uzáver osobitného typu
 1. Povolenia na použitie uzáver osobitného typu na dopravných prostriedkoch, kontajneroch alebo baleniach používaných na účely spoločného tranzitného režimu v súlade s článkom 55 písm. b) sa udeľujú, ak colné orgány schvália tieto uzávery uvedené v žiadosti o povolenie.
 2. V súvislosti s povolením colný orgán prijme uzávery osobitného typu, ktoré boli schválené colnými orgánmi inej krajiny, pokiaľ nemá informácie o tom, že konkrétna uzávera nie je vhodná na colné účely.
 Článok 82
 Formality týkajúce sa používania uzáver osobitného typu
 1. Uzávery osobitného typu spĺňajú požiadavky stanovené v článku 38 ods. 1
 Ak uzávery osvedčil príslušný orgán v súlade s medzinárodnou normou ISO č. 17712:2013 „Nákladné kontajnery – Mechanické uzávery“, uvedené uzávery sa považujú za spĺňajúce dané požiadavky.
 V prípade dopravy v kontajneroch sa v čo najväčšej možnej miere používajú uzávery s vysokou úrovňou bezpečnosti.
 2. Na uzávere osobitného typu sa uvádza jeden z týchto údajov:
 a)
 meno osoby, ktorá je v súlade s článkom 55 písm. b) oprávnená používať ju;
 b)
 zodpovedajúca skratka alebo kód, na základe ktorého môže colný orgán krajiny odoslania dotknutú osobu identifikovať.
 3. Držiteľ colného režimu uvedie v tranzitnom vyhlásení počet a identifikátory jednotlivých uzáver osobitného typu a uzávery priloží najneskôr pri prepustení tovaru do spoločného tranzitného režimu.
 4. Uzávery osobitného typu v súlade s prílohou II k tomuto dodatku zmenenému rozhodnutím č. 1/2008 sa môžu naďalej používať až do minutia zásob alebo do 1. mája 2019, podľa toho, čo nastane skôr.
 Článok 83
 Colný dohľad v prípade používania uzáver osobitného typu
 Colný orgán:
 a)
 upovedomuje Komisiu a colné orgány ostatných zmluvných strán o uzáverách osobitného typu, ktoré sa používajú, a uzáverách osobitného typu, ktoré sa rozhodol neschváliť z dôvodov nezrovnalostí alebo technických nedostatkov;
 b)
 preskúma uzávery osobitného typu, ktoré schválil a ktoré sa používajú, ak dostane informáciu o tom, že iný orgán sa rozhodol neschváliť konkrétnu uzáveru osobitného typu;
 c)
 vedie vzájomné konzultácie s cieľom dospieť k spoločnému posúdeniu;
 d)
 monitoruje používanie uzáver osobitného typu osobami oprávnenými v súlade s článkom 81.
 Zmluvné strany môžu v prípade potreby po vzájomnej dohode stanoviť spoločný systém číslovania, vymedziť používanie spoločných bezpečnostných prvkov a technológie.
 KAPITOLA IV
 Status schváleného odosielateľa
 Článok 84
 Povolenia statusu schváleného odosielateľa na umiestnenie tovaru do spoločného tranzitného režimu
 Status schváleného odosielateľa uvedený v článku 55 písm. c) sa udeľuje len žiadateľom, ktorým sa povolilo poskytnúť celkovú záruku alebo využiť upustenie od záruky v súlade s článkom 55 písm. a).
 Článok 85
 Obsah povolenia vo veci statusu schváleného odosielateľa
 V povolení sa určí(-ia) najmä:
 a)
 colný úrad alebo colné úrady odoslania, ktoré budú zodpovedné za tranzitné operácie v spoločnom tranzitnom režime, ktoré sa majú vykonať;
 b)
 lehota, ktorú majú colné orgány k dispozícii po tom, čo schválený odosielateľ podal tranzitné vyhlásenie, na vykonanie prípadných kontrol tovaru pred prepustením tovaru;
 c)
 identifikačné opatrenia, ktoré sa majú prijať, pričom v takom prípade môžu colné orgány predpísať, aby dopravné prostriedky alebo nákladový kus alebo nákladové kusy boli zabezpečené uzáverami osobitného typu, ktoré colné orgány schválili ako zodpovedajúce požiadavkám stanoveným v článku 82 a ktoré boli určené na priloženie oprávneným odosielateľom;
 d)
 zakázané kategórie alebo preprava tovaru;
 e)
 prevádzkové a kontrolné opatrenia, s ktorými má schválený odosielateľ dosiahnuť súlad. Prípadne akékoľvek osobitné podmienky týkajúce sa režimu tranzit platné mimo bežného pracovného času colného úradu, resp. úradov odoslania.
 Článok 86
 Umiestnenie tovaru do spoločného tranzitného režimu schváleným odosielateľom
 1. Ak schválený odosielateľ zamýšľa umiestniť tovar do spoločného tranzitného režimu, podá na colnom úrade odoslania tranzitné vyhlásenie. Schválený odosielateľ nezačne tranzitnú operáciu v spoločnom tranzitnom režime pred uplynutím lehoty uvedenej v povolení podľa článku 55 písm. c).
 2. Schválený odosielateľ do elektronického tranzitného systému vloží tieto informácie:
 a)
 trasu, ak bola v súlade s článkom 33 ods. 2 trasa predpísaná;
 b)
 lehotu stanovenú v súlade s článkom 34, v rámci ktorej sa tovar musí predložiť na colnom úrade určenia;
 c)
 prípadne počet a identifikátory jednotlivých uzáver.
 3. Schválený odosielateľ vytlačí tranzitný sprievodný doklad až po doručení oznámenia od colného úradu odoslania o prepustení tovaru do spoločného tranzitného režimu.
 KAPITOLA V
 Status schváleného príjemcu
 Článok 87
 Povolenia statusu schváleného príjemcu na prijatie tovaru prepravovaného v spoločnom tranzitnom režime
 Status schváleného príjemcu uvedený v článku 55 písm. d) sa udeľuje len žiadateľom, ktorí vyhlásia, že budú pravidelne prijímať tovar, ktorý bol umiestnený do spoločného tranzitného režimu.
 Článok 88
 Formality týkajúce sa tovaru prepravovaného v rámci spoločného tranzitného režimu, ktorý prijíma schválený príjemca
 1. Ak tovar prichádza na miesto uvedené v povolení podľa článku 55 písm. d), schválený príjemca:
 a)
 okamžite upovedomí colný úrad určenia o príchode tovaru a informuje ho o všetkých nezrovnalostiach či udalostiach, ku ktorým došlo počas prepravy;
 b)
 tovar vyloží až po získaní povolenia od colného úradu určenia;
 c)
 po vykládke do svojich záznamov bezodkladne zaznačí výsledky prehliadky a všetky ďalšie relevantné informácie v súvislosti s vykládkou;
 d)
 colnému úradu určenia oznámi výsledky prehliadky tovaru a informuje ho o všetkých nezrovnalostiach najneskôr na tretí deň po dni, keď dostal povolenie na vykládku tovaru.
 2. Keď colný úrad určenia dostal oznámenie o príchode tovaru do priestorov schváleného príjemcu, o príchode tovaru upovedomí colný úrad odoslania.
 3. Keď colný úrad určenia dostane výsledky prehliadky tovaru uvedené v odseku 1 písm. d), najneskôr na šiesty deň po dni dodania tovaru schválenému príjemcovi zašle výsledky kontroly colnému úradu odoslania.
 Článok 89
 Obsah povolenia
 1. V povolení sa určí(-ia) najmä:
 a)
 colný úrad alebo colné úrady určenia zodpovedný(-é) za tovar prijatý oprávneným príjemcom;
 b)
 lehota, v ktorej má schválený príjemca dostať od colného úradu určenia povolenie vyložiť tovar;
 c)
 vylúčené kategórie alebo prepravy tovaru;
 d)
 prevádzkové a kontrolné opatrenia, s ktorými má schválený odosielateľ dosiahnuť súlad. Ak sa uplatňujú, akékoľvek osobitné podmienky týkajúce sa režimu tranzit splnené mimo bežného pracovného času colného úradu, resp. colných úradov odoslania.
 2. Colné orgány v povolení stanovia, či schválený príjemca môže bez zásahu colného úradu určenia s tovarom nakladať bezprostredne po jeho prijatí.
 Článok 90
 Koniec spoločného tranzitného režimu v prípade tovaru, ktorý prijíma schválený príjemca
 1. Povinnosti držiteľa colného režimu sa považujú za splnené a predpokladá sa, že spoločný tranzitný režim sa končí v súlade s článkom 48 ods. 1, ak bol tovar predložený v neporušenom stave schválenému príjemcovi stanovenému v článku 55 písm. d) na mieste uvedenom v povolení v lehote stanovenej v súlade s článkom 34.
 2. Na žiadosť dopravcu schválený príjemca vystaví potvrdenie o príchode tovaru na miesto uvedené v povolení podľa článku 55 písm. d) tohto dodatku, v ktorom je odkaz na MRN tranzitnej operácie v spoločnom tranzitnom režime. Potvrdenie sa vydáva na tlačive uvedenom v prílohe B10 k dodatku III.
 KAPITOLA VI
 Použitie spoločného tranzitného režimu v papierovej podobe v prípade tovaru prepravovaného po železnici
 Oddiel 1
 všeobecné ustanovenia týkajúce sa používania spoločného tranzitného režimu v papierovej podobe v prípade tovaru prepravovaného po železnici
 Článok 91
 Nákladný list CIM ako tranzitné vyhlásenie pre spoločný tranzitný režim v papierovej podobe v prípade tovaru prepravovaného po železnici
 Nákladný list CIM sa považuje za tranzitné vyhlásenie pre spoločný tranzitný režim v papierovej podobe v prípade tovaru prepravovaného po železnici za predpokladu, že sa použije na dopravné operácie, ktoré vykonávajú navzájom spolupracujúce schválené železničné spoločnosti.
 Článok 92
 Účtovné oddelenia schválených železničných spoločností a colná kontrola
 1. Schválené železničné spoločnosti vedú evidenciu vo svojich účtovných oddeleniach a v záujme vyšetrenia nezrovnalostí používajú spoločne dohodnutý systém zavedený na uvedených oddeleniach.
 2. Colný orgán krajiny, v ktorej je schválená železničná spoločnosť usadená, má prístup k údajom účtovného oddelenia uvedenej spoločnosti.
 3. Na účely colnej kontroly schválená železničná spoločnosť sprístupní v krajine určenia všetky nákladné listy CIM používané ako tranzitné vyhlásenie na používanie spoločného tranzitného režimu v papierovej podobe v prípade tovaru prepravovaného po železnici colnému orgánu v krajine určenia, a to v súlade so všetkými ustanoveniami vymedzenými na základe spoločnej dohody s týmto orgánom.
 Článok 93
 Držiteľ spoločného tranzitného režimu v papierovej podobe v prípade tovaru prepravovaného po železnici a jeho povinnosti
 1. Držiteľom spoločného tranzitného režimu v papierovej podobe v prípade tovaru prepravovaného po železnici je:
 a)
 schválená železničná spoločnosť, ktorá je usadená v krajine a ktorá prijíma tovar na prepravu na podklade nákladného listu CIM ako tranzitného vyhlásenia na použitie spoločného tranzitného režimu v papierovej podobe v prípade tovaru prepravovaného po železnici a ktorá vyplní kolónku 58b nákladného listu CIM zaškrtnutím políčka „áno“ (yes) a zaznamenaním svojho kódu Medzinárodnej železničnej únie (UIC);
 b)
 akákoľvek iná schválená železničná spoločnosť, ktorá je usadená v krajine a na účet ktorej vypĺňa kolónku 58b železničná spoločnosť tretej krajiny, ak sa prepravná operácia začína mimo colného územia zmluvných strán a tovar vstupuje na uvedené colné územie.
 2. Držiteľ uvedeného režimu zodpovedá za to, že nasledujúce alebo vykonávajúce železničné spoločnosti, ktoré sú zapojené do vykonávania tranzitnej operácie v spoločnom tranzitnom režime v papierovej podobe, takisto implicitne spĺňajú požiadavky spoločného tranzitného režimu v papierovej podobe v prípade tovaru prepravovaného po železnici.
 Článok 94
 Povinnosti schválených železničných spoločností
 1. Tovar postupne prevezmú a prepravujú rôzne schválené železničné spoločnosti na vnútroštátnej úrovni a zapojené schválené železničné spoločnosti sa colnému orgánu deklarujú ako spoločne zodpovedné za každý colný dlh, ktorý by mohol vzniknúť.
 2. Bez ohľadu na povinnosti držiteľa colného režimu, ako sa uvádzajú v článku 8, iné schválené železničné spoločnosti, ktoré prevezmú tovar počas prepravnej operácie a ktoré sú uvedené v kolónke 57 nákladného listu CIM, sú takisto zodpovedné za riadne uplatňovanie používania spoločného tranzitného režimu v papierovej podobe v prípade tovaru prepravovaného po železnici.
 3. Navzájom spolupracujúce schválené železničné spoločnosti prevádzkujú spoločne dohodnutý systém na kontrolu a vyšetrovanie nezrovnalostí, ich prepravy tovaru, a sú zodpovedné za:
 a)
 oddelenú úhradu dopravných nákladov na základe informácií, ktoré musia byť dostupné pre každú tranzitnú operáciu v spoločnom tranzitnom režime v papierovej podobe v prípade tovaru prepravovaného po železnici a za každý mesiac pre príslušné nezávislé schválené železničné spoločnosti v každej krajine;
 b)
 rozpis dopravných nákladov za každú krajinu, na územie ktorej tovar vstúpi v priebehu používania tranzitnej operácie v spoločnom tranzitnom režime v papierovej podobe v prípade tovaru prepravovaného po železnici;
 c)
 platbu príslušného podielu nákladov, ktoré vznikli každej zo spolupracujúcich schválených železničných spoločností.
 Článok 95
 Označenie
 Schválené železničné spoločnosti zabezpečia, aby bol tovar prepravovaný v spoločnom tranzitnom režime v papierovej podobe v prípade tovaru prepravovaného po železnici označený nálepkami s piktogramom, ktorého vzor je uvedený v prílohe B11 k dodatku III.
 Nálepky sa nalepia alebo vytlačia priamo na nákladný list CIM a nalepia sa na príslušný železničný vagón v prípade plného naloženia nákladu alebo na nákladový kus alebo nákladové kusy v ostatných prípadoch.
 Nálepka uvedená v prvom odseku sa môže nahradiť odtlačkom pečiatky reprodukujúcej piktogram uvedený v prílohe B11 k dodatku III.
 Článok 96
 Zmena zmlúv o preprave
 Ak sa zmluva o preprave zmení, aby sa:
 a)
 prepravná operácia, ktorá sa mala skončiť mimo colného územia zmluvnej strany, skončila na území tejto zmluvnej strany alebo
 b)
 prepravná operácia, ktorá sa mala skončiť na colnom území zmluvnej strany, skončila mimo územia tejto zmluvnej strany,
 schválené železničné spoločnosti nevykonajú zmenenú zmluvu bez predchádzajúceho súhlasu colného úradu odoslania.
 Vo všetkých ostatných prípadoch môžu schválené železničné spoločnosti zmenenú zmluvu vykonať. O vykonanej zmene bezodkladne informujú colný úrad odoslania.
 Oddiel 2
 preprava tovaru medzi zmluvnými stranami
 Článok 97
 Použitie nákladného listu CIM
 1. V prípade prepravnej operácie, na ktorú sa vzťahuje spoločný tranzitný režim v papierovej podobe v prípade tovaru prepravovaného po železnici, ktorá sa začína a ktorá sa má skončiť na území zmluvných strán, sa nákladný list CIM predkladá colnému úradu odoslania.
 2. Colný úrad odoslania jasne uvedie v kolónke vyhradenej pre colné orgány na hárkoch 1, 2 a 3 nákladného listu CIM:
 a)
 kód „T1“, ak sa tovar prepravuje v režime T1;
 b)
 kód „T2“ alebo „T2F“ podľa daného prípadu, ak sa tovar prepravuje v režime T2 a keď je v súlade s ustanoveniami Únie uvedenie tohto kódu povinné.
 Kód „T2“ alebo „T2F“ sa potvrdí pečiatkou colného úradu odoslania.
 3. Okrem prípadov uvedených v odseku 2, tovar, ktorý sa prepravuje z jedného miesta v Únii na iné miesto v Únii cez územie jednej alebo viacerých krajín spoločného tranzitného režimu, ako aj tovar, ktorý sa prepravuje z Únie do miesta určenia v krajine spoločného tranzitného režimu, sa za podmienok, ktoré stanoví každý členský štát Únie pre celú trasu, ktorú tovar prejde zo stanice odoslania až po stanicu určenia, umiestni do režimu T2 bez toho, aby bolo potrebné predložiť colnému úradu odoslania nákladný list CIM vzťahujúci sa na tento tovar.
 Ak sa tovar prepravuje z jedného miesta v Únii na iné miesto v Únii cez územie jednej alebo viacerých krajín spoločného tranzitného režimu, nálepky uvedené v článku 95 sa nemusia nalepiť.
 4. Ak sa prepravná operácia začína v niektorej krajine spoločného tranzitného režimu, tovar sa považuje za tovar prepravovaný v režime T1. Ak sa však tovar má prepravovať v režime T2 v súlade s ustanoveniami článku 2 ods. 3 písm. b) dohovoru, colný úrad odoslania uvedie v hárku č. 3 nákladného listu CIM, že tovar, na ktorý sa tento doklad vzťahuje, sa prepravuje v režime T2. V takom prípade sa v kolónke vyhradenej pre colné orgány jasne uvedie kód „T2“ alebo „T2F“ podľa daného prípadu, ako aj pečiatka colného úradu odoslania a podpis zodpovedného úradníka. Pri preprave tovaru v režime T1 sa kód „T1“ v uvedenom doklade nemusí uvádzať.
 5. Všetky hárky nákladného listu CIM sa vrátia dotknutej osobe.
 6. Každá krajina spoločného tranzitného režimu môže stanoviť, že tovar prepravovaný v režime T1 sa môže prepravovať v danom režime bez toho, aby sa colnému úradu odoslania musel predložiť nákladný list CIM.
 7. V prípade tovaru uvedeného v odsekoch 2, 3 a 5 colný úrad príslušný pre danú stanicu určenia koná ako colný úrad určenia. Ak je však tovar prepustený do voľného obehu alebo umiestnený do iného režimu na medzistanici, ako colný úrad určenia koná colný úrad príslušný pre danú stanicu.
 Článok 98
 Identifikačné opatrenia
 Pokiaľ colný úrad odoslania nerozhodne inak, vo všeobecnosti a so zreteľom na identifikačné opatrenia uplatňované schválenými železničnými spoločnosťami uvedený colný úrad neprikladá uzávery na dopravné prostriedky alebo jednotlivé nákladové kusy obsahujúce tovar.
 Článok 99
 Formality na colnom úrade tranzitu
 Ak sa uplatňuje spoločný tranzitný režim v papierovej podobe v prípade tovaru prepravovaného po železnici, na colnom úrade tranzitu nie je potrebné vykonávať žiadne formality.
 Článok 100
 Formality na colnom úrade určenia
 1. Ak tovar umiestnený do spoločného tranzitného režimu v papierovej podobe v prípade tovaru prepravovaného po železnici prichádza na colný úrad určenia, schválená železničná spoločnosť predloží na uvedenom colnom úrade:
 a)
 tovar;
 b)
 hárky 2 a 3 nákladného listu CIM.
 Colný úrad určenia opečiatkuje hárok 2 nákladného listu CIM a vráti ho schválenej železničnej spoločnosti a ponechá si hárok 3 nákladného listu CIM.
 2. Colný úrad príslušný pre stanicu určenia koná ako colný úrad určenia.
 Ak je však tovar prepustený do voľného obehu alebo umiestnený do iného colného režimu na medzistanici, ako colný úrad určenia koná colný úrad príslušný pre túto stanicu.
 3. V prípade uvedenom v článku 97 ods. 3 nie je na colnom úrade určenia potrebné vykonávať žiadne formality.
 Oddiel 3
 Preprava tovaru do alebo z tretích krajín
 Článok 101
 Preprava tovaru do tretích krajín
 1. Články 97 a 98 sa uplatňujú na prepravnú operáciu, ktorá sa začína na území zmluvnej strany a má sa skončiť v tretej krajine.
 2. Colný úrad príslušný pre hraničný priechod, cez ktorý tovar umiestnený v spoločnom tranzitnom režime v papierovej podobe v prípade tovaru prepravovaného po železnici opúšťa územie zmluvnej strany, koná ako colný úrad určenia.
 3. Na uvedenom colnom úrade nie je potrebné vykonávať žiadne formality.
 Článok 102
 Preprava tovaru z tretích krajín
 1. Colný úrad príslušný pre hraničný priechod, cez ktorý tovar umiestnený v spoločnom tranzitnom režime v papierovej podobe v prípade tovaru prepravovaného po železnici vstupuje na územie zmluvnej strany, koná ako colný úrad odoslania v prípade prepravnej operácie, ktorá sa začína v tretej krajine a končí sa na území zmluvnej strany.
 Na uvedenom colnom úrade nie je potrebné vykonávať žiadne formality.
 2. Colný úrad príslušný pre stanicu určenia koná ako colný úrad určenia. Ak je však tovar prepustený do voľného obehu alebo umiestnený do iného colného režimu na medzistanici, ako colný úrad určenia koná colný úrad príslušný pre danú stanicu.
 Formality stanovené v článku 100 sa vykonávajú na uvedenom colnom úrade.
 Článok 103
 Preprava tovaru cez územie zmluvných strán
 1. Colné úrady, ktoré konajú ako colný úrad odoslania a colný úrad určenia v prípade prepravných operácií, ktoré sa začínajú a majú sa skončiť v tretej krajine, sú colným úradom odoslania a colným úradom určenia uvedenými v článku 101 ods. 2 resp. v článku 102 ods. 1
 2. Na colnom úrade odoslania ani určenia nie je potrebné vykonávať žiadne formality.
 Článok 104
 Colný status tovaru
 Tovar, ktorý sa prepravuje podľa článku 102 ods. 1 alebo článku 103 ods. 1, sa považuje za tovar prepravovaný v režime T1, pokiaľ sa v súlade s ustanoveniami dodatku II nestanoví colný status tovaru Únie.
 Oddiel 4
 ostatné ustanovenia
 Článok 105
 Ložné listy
 1. V prípade nákladného listu CIM, ktorý obsahuje viac ako jeden vagón alebo kontajner, sa môžu použiť ložné listy na tlačive uvedenom v prílohe B4 k dodatku III.
 Ložný list musí obsahovať číslo vagónu, na ktorý sa nákladný list CIM vzťahuje, alebo prípadne číslo kontajnera, v ktorom sa tovar nachádza.
 2. V prípade prepravných operácií, ktoré sa začínajú na území zmluvných strán a zahŕňajú súčasne tovar prepravovaný v režime T1 a tovar prepravovaný v režime T2, sa musia vystaviť samostatné ložné listy.
 Poradové čísla ložných listov, ktoré sa vzťahujú na oba druhy tovaru, sa zaznamenajú v kolónke vyhradenej na opis tovaru v nákladnom liste CIM.
 3. Ložné listy sprevádzajúce nákladný list CIM tvoria jeho neoddeliteľnú súčasť a majú tie isté právne účinky.
 4. Stanica odoslania potvrdí originál ložných listov svojou pečiatkou.
 Článok 106
 Rozsah pôsobnosti štandardných postupov a režimov v papierovej podobe v prípade kombinovanej prepravy po ceste a železnici
 1. V prípade operácií kombinovaných prepravných operácií po ceste a železnici sa ustanoveniami článkov 91 až 105 nevylučuje použitie režimov stanovených v hlave II. Ustanovenia článkov 92 a 95 sa však uplatňujú.
 2. V prípadoch uvedených v odseku 1 v čase vyhotovenia nákladného listu CIM sa do kolónky určenej pre údaje sprievodných dokladov jasne uvedie odkaz na použité tranzitné vyhlásenie alebo tranzitné vyhlásenia.
 V uvedenom odkaze sa uvedie druh tranzitného vyhlásenia, colný úrad odoslania, dátum a registračné číslo každého použitého tranzitného vyhlásenia.
 Okrem toho hárok 2 nákladného listu CIM potvrdí železničná spoločnosť príslušná pre poslednú železničnú stanicu, ktorá sa podieľa na tranzitnej operácii v spoločnom tranzitnom režime. Uvedená železničná spoločnosť nákladný list CIM potvrdí, až keď sa ubezpečí, že preprava tovaru sa uskutočňuje s tranzitným vyhlásením alebo vyhláseniami, na ktorý(-é) sa uvádza odkaz.
 3. Ak tovar prepravovaný v kombinovanej preprave po ceste a železnici na podklade jedného alebo viacerých tranzitných vyhlásení v režime stanovenom v hlave II prevezmú železničné spoločnosti v niektorej železničnej stanici a ďalej sa prepravuje na železničných vagónoch, dané železničné spoločnosti prevezmú zodpovednosť za zaplatenie dlhu v prípade, že počas prepravy po železnici dôjde k porušeniam alebo nezrovnalostiam, ak v krajine, kde k porušeniu či nezrovnalosti došlo alebo sa má za to, že k nim došlo, nie je platná záruka a ak takéto sumy nemožno vybrať od držiteľa colného režimu.
 Článok 107
 Schválený odosielateľ a schválený príjemca
 1. Ak sa na colnom úrade odoslania nevyžaduje predloženie nákladného listu CIM ako tranzitného vyhlásenia a tovaru, pokiaľ ide o tovar, ktorý má schválený odosielateľ uvedený v článku 55 písm. c) umiestniť do spoločného tranzitného režimu v papierovej podobe v prípade tovaru prepravovaného po železnici, colný úrad odoslania prijme potrebné opatrenia na zabezpečenie toho, aby sa na hárkoch 1, 2 a 3 nákladného listu CIM uvádzal podľa daného prípadu kód „T1“, „T2“ alebo „T2F“.
 2. Ak tovar príde na miesto schváleného príjemcu, ako sa uvádza v článku 55 písm. d), colné orgány môžu stanoviť, že odchylne od článku 88, schválené železničné spoločnosti alebo dopravné spoločnosti doručia hárky 2 a 3 nákladného listu CIM priamo colnému úradu určenia.
 KAPITOLA VII
 Spoločný tranzitný režim v papierovej podobe v prípade tovaru prepravovaného letecky a spoločný tranzitný režim založený na elektronickom zozname v prípade tovaru prepravovaného letecky
 Článok 108
 Zoznam tovaru ako tranzitné vyhlásenie na použitie spoločného tranzitného režimu v papierovej podobe v prípade tovaru prepravovaného letecky
 1. Leteckej spoločnosti sa môže povoliť, aby použila zoznam tovaru ako tranzitné vyhlásenie, ak v podstate zodpovedá tlačivu stanovenému v dodatku 3 k prílohe 9 k Dohovoru o medzinárodnom civilnom letectve podpísanom 7. decembra 1944 v Chicagu.
 2. V povolení uvedenom v článku 55 písm. e) týkajúcom sa spoločného tranzitného režimu v papierovej podobe v prípade tovaru prepravovaného letecky sa uvádza podoba zoznamu a letiská odoslania a určenia pre tranzitné operácie v spoločnom tranzitnom režime. Letecká spoločnosť schválená v súlade s článkom 55 písm. e) na účely tohto režimu zašle potvrdený výtlačok uvedeného povolenia príslušným colným orgánom každého z dotknutých letísk.
 3. Ak prepravná operácia zahŕňa tovar, ktorý sa prepravuje v režime T1, a tovar, ktorý sa prepravuje v režime T2 medzi osobitným daňovým územím a inou časťou colného územia Únie, ktorá nie je osobitným daňovým územím, daný tovar sa uvedie na samostatných zoznamoch tovaru.
 Článok 109
 Formality, ktoré má vykonať letecká spoločnosť
 1. Letecká spoločnosť zaznamená do zoznamu tovaru tieto informácie:
 a)
 kód „T1“, ak sa tovar prepravuje v režime T1;
 b)
 kód „T2“ alebo „T2F“ podľa daného prípadu, ak sa tovar prepravuje v režime T2 a keď je v súlade s ustanoveniami Únie uvedenie tohto kódu povinné;
 c)
 názov leteckej spoločnosti prepravujúcej tovar;
 d)
 číslo letu;
 e)
 dátum letu;
 f)
 letisko odoslania a letisko určenia.
 2. Okrem informácií požadovaných v odseku 1 letecká spoločnosť zaznamená do uvedeného zoznamu tovaru pre každú zásielku tieto informácie:
 a)
 počet leteckých nákladných listov;
 b)
 počet nákladových kusov;
 c)
 obchodný opis tovaru vrátane všetkých údajov potrebných na jeho identifikáciu;
 d)
 hrubú hmotnosť.
 3. Ak sa tovar zlúči, jeho opis sa v zozname tovaru podľa potreby nahrádza záznamom „Zberná zásielka“, prípadne skratkou tohto záznamu. V uvedenom prípade obsahujú letecké nákladné listy pre zásielky uvedené v zozname tovaru obchodný opis tovaru vrátane všetkých údajov potrebných na jeho identifikáciu. Tieto letecké nákladné listy sa pripoja k zoznamu tovaru.
 4. Letecká spoločnosť uvedie na zoznam tovaru dátum a podpíše ho.
 5. Príslušným colným orgánom na letisku odoslania sa predkladajú najmenej dva výtlačky zoznamu tovaru, pričom uvedené colné orgány si jeden výtlačok ponechajú.
 6. Jeden výtlačok zoznamu tovaru sa predkladá príslušným colným orgánom na letisku určenia.
 Článok 110
 Overenie súpisu zoznamov tovaru používaných ako tranzitné vyhlásenie v papierovej podobe v prípade tovaru prepravovaného letecky
 1. Príslušné colné orgány na každom letisku určenia raz za mesiac potvrdia súpis zoznamov tovaru vyhotovených leteckými spoločnosťami, ktoré boli uvedeným orgánom predložené v predchádzajúcom mesiaci, a postúpia ho colným orgánom na každom letisku odoslania.
 2. Uvedený súpis zahŕňa za každý zoznam tovaru tieto informácie:
 a)
 číslo zoznamu tovaru;
 b)
 kód identifikujúci zoznam tovaru ako tranzitné vyhlásenie v súlade s článkom 109 ods. 1 písm. a) a b);
 c)
 názov leteckej spoločnosti, ktorá tovar prepravovala;
 d)
 číslo letu a
 e)
 dátum letu.
 3. V povolení uvedenom v článku 55 písm. e) týkajúcom sa spoločného tranzitného režimu v papierovej podobe v prípade tovaru prepravovaného letecky sa môže tiež stanoviť, že súpis uvedený v odseku 1 tohto článku môžu príslušným colným orgánom každého letiska odoslania postúpiť samotné letecké spoločnosti.
 4. V prípade, že sa v súvislosti s informáciami o zoznamoch tovaru uvedených v danom súpise zistia nezrovnalosti, príslušné colné orgány letiska určenia informujú príslušné colné orgány letiska odoslania a príslušný colný orgán, ktorý udelil povolenie, pričom sa odvolávajú najmä na letecké nákladné listy pre predmetný tovar.
 Článok 111
 Elektronický zoznam tovaru ako tranzitné vyhlásenie na použitie spoločného tranzitného režimu v prípade tovaru prepravovaného letecky
 1. Letecká spoločnosť postúpi zoznam tovaru vyhotovený na letisku odoslania letisku určenia prostredníctvom elektronického systému umožňujúceho výmenu informácií.
 2. Letecká spoločnosť zaznamená vedľa príslušných položiek v zozname tovaru jeden z týchto kódov:
 a)
 „T1“, ak sa tovar prepravuje v režime T1;
 b)
 „T2“ alebo „T2F“ podľa daného prípadu, ak sa tovar prepravuje v režime T2 a keď je v súlade s ustanoveniami Únie uvedenie tohto kódu povinné;
 c)
 „TD“ v prípade tovaru, ktorý sa už pohybuje v tranzitnom režime. V uvedených prípadoch letecká spoločnosť takisto uvedie do zodpovedajúceho leteckého nákladného listu kód „TD“, ako aj odkaz na používaný režim, číslo a dátum tranzitného vyhlásenia alebo prepravného dokladu a názov vydávajúceho úradu;
 d)
 „C“ (ekvivalent „T2L“) alebo „F“ (ekvivalent „T2LF“) podľa daného prípadu, pre tovar Únie, ktorý nie je umiestnený do tranzitného režimu;
 e)
 „X“ v prípade tovaru Únie, ktorý sa má vyviesť a ktorý nie je umiestnený do tranzitného režimu.
 3. Zoznam tovaru zahŕňa aj informácie uvedené v článku 109 ods. 1 písm. c) až f) a článku 109 ods. 2
 4. Spoločný tranzitný režim sa považuje za skončený, keď majú príslušné colné orgány letiska určenia k dispozícii zoznam tovaru zaslaný prostredníctvom elektronického systému umožňujúceho výmenu informácií a keď im bol predložený tovar.
 5. Záznamy vedené leteckou spoločnosťou, ktoré umožňujú príslušným colným orgánom vykonávať účinné kontroly, obsahujú aspoň informácie uvedené v odsekoch 2 a 3.
 Príslušné colné orgány na letisku určenia zasielajú v prípade potreby príslušným colným orgánom na letisku odoslania na overenie relevantné údaje zoznamov tovaru, ktoré im boli doručené prostredníctvom elektronického systému umožňujúceho výmenu informácií.
 6. Letecká spoločnosť oznámi príslušným colným orgánom všetky porušenia a nezrovnalosti.
 7. Príslušné colné orgány na letisku určenia informujú čo najskôr príslušné colné orgány na letisku odoslania a príslušný colný orgán, ktorý vydal povolenie, o všetkých porušeniach a nezrovnalostiach.
 HLAVA IV
 DLH A VYBERANIE DLHU
 KAPITOLA I
 Dlh a dlžník
 Článok 112
 Vznik dlhu
 1. Dlh v zmysle článku 3 ods. 1 vzniká:
 a)
 vyňatím tovaru zo spoločného tranzitného režimu;
 b)
 nedodržaním niektorej podmienky, ktorou sa upravuje umiestnenie tovaru do spoločného tranzitného režimu alebo používanie spoločného tranzitného režimu.
 2. Dlh zaniká jedným z týchto spôsobov:
 a)
 ak dlh vznikol podľa odseku 1 písm. a) alebo b) a ak sú splnené tieto podmienky:
 i)
 porušenie, ktoré viedlo k vzniku dlhu, nemalo zásadný vplyv na správne fungovanie a nepredstavovalo pokus o podvodné konanie;
 ii)
 všetky formality potrebné na nápravu situácie týkajúcej sa tovaru sa následne vykonajú;
 b)
 ak vyňatie tovaru zo spoločného tranzitného režimu alebo nedodržanie niektorej podmienky, ktorou sa upravuje umiestnenie tovaru do spoločného tranzitného režimu, alebo používanie spoločného tranzitného režimu vyplýva z úplného zničenia alebo nenahraditeľnej straty daného tovaru v dôsledku skutočnej povahy tovaru alebo nepredvídateľných okolností alebo vyššej moci alebo v dôsledku pokynu colných orgánov.
 Tovar sa považuje za nenahraditeľne stratený, ak ho už nikto nemôže použiť.
 3. Dlh vzniká v okamihu, keď:
 a)
 bol tovar vyňatý zo spoločného tranzitného režimu alebo v okamihu, keď neboli splnené podmienky pre používanie spoločného tranzitného režimu alebo sa prestali plniť;
 b)
 bolo prijaté colné vyhlásenie na umiestnenie tovaru do spoločného tranzitného režimu, pričom sa dodatočne zistí, že podmienka upravujúca umiestnenie tovaru do uvedeného režimu nebola v skutočnosti splnená.
 Článok 113
 Identifikácia dlžníka
 1. Dlžníkom je:
 a)
 osoba, od ktorej sa požadovalo dodržanie podmienok, ktorými sa upravuje umiestnenie tovaru do spoločného tranzitného režimu alebo používanie spoločného tranzitného režimu;
 b)
 každá osoba, ktorá vedela alebo mala vedieť, že podmienka vyplývajúca z dohovoru nebola splnená a ktorá konala na účet osoby, ktorá bola povinná danú podmienku splniť, alebo ktorá sa zúčastnila konania, ktoré viedlo k nedodržaniu uvedenej podmienky;
 c)
 každá osoba, ktorá daný tovar získala alebo prechovávala a ktorá vedela alebo mala vedieť v čase získania alebo prijatia tovaru, že podmienka vyplývajúca z dohovoru alebo z colných predpisov nebola splnená;
 d)
 držiteľ colného režimu.
 2. V prípade uvedenom v článku 112 ods. 1 písm. b) je dlžníkom osoba, od ktorej sa vyžaduje, aby dodržala podmienky, ktorými sa upravuje umiestnenie tovaru do spoločného tranzitného režimu alebo použitie tovaru v spoločnom tranzitnom režime.
 3. Ak je vyhotovené colné vyhlásenie na umiestnenie tovaru do spoločného tranzitného režimu a ak sa poskytujú colným orgánom informácie požadované podľa colných predpisov týkajúcich sa podmienok, ktorými sa upravuje umiestňovanie tovaru do uvedeného colného režimu, v dôsledku ktorých vzniká dlh, je dlžníkom aj osoba, ktorá poskytla informácie požadované na vyhotovenie colného vyhlásenia a ktorá vedela alebo mala vedieť, že takéto informácie nie sú pravdivé.
 4. Ak sú viaceré osoby zodpovedné za zaplatenie sumy zodpovedajúcej jednému dlhu, sú za zaplatenie uvedenej sumy zodpovedné spoločne a nerozdielne.
 Článok 114
 Miesto vzniku dlhu
 1. Dlh vzniká:
 a)
 na mieste, kde došlo k udalostiam, pri ktorých tento dlh vzniká;
 b)
 ak nie je možné určiť uvedené miesto, dlh vzniká na mieste, kde colné orgány dospeli k záveru, že daný tovar sa nachádza v situácii, v ktorej vzniká dlh.
 2. Ak bol tovar umiestnený do spoločného tranzitného režimu, ktorý nebol ukončený, a miesto vzniku dlhu nemožno určiť podľa odseku 1 písm. a) a b) tohto článku v týchto lehotách:
 a)
 do siedmich mesiacov od posledného dňa, kedy sa mal tovar predložiť na colnom úrade určenia, pokiaľ pred uplynutím uvedenej lehoty nebola zaslaná žiadosť o prevod výberu dlhu uvedená v článku 50 orgánu zodpovednému za miesto, kde podľa dôkazov získaných colným orgánom krajiny odoslania došlo k udalostiam, v dôsledku ktorých dlh vznikol. V takom prípade sa uvedená lehota predĺži najviac o jeden mesiac;
 b)
 jeden mesiac od uplynutia lehoty uvedenej v článku 49 ods. 4 pre držiteľa colného režimu na to, aby odpovedal na žiadosť o poskytnutie informácií potrebných na ukončenie režimu v prípade, že colnému orgánu krajiny odoslania nebol oznámený príchod tovaru a držiteľ colného režimu poskytol nedostatočné informácie alebo neposkytol žiadne informácie;
 dlh vzniká buď v krajine zodpovednej za posledný colný úrad tranzitu, ktorý oznamuje prechod hranice colnému úradu odoslania, alebo prípadne, v krajine zodpovednej za colný úrad odoslania.
 3. Príslušnými orgánmi uvedenými v článku 116 ods. 1 sú príslušné orgány krajiny, v ktorej dlh v zmysle tohto článku vzniká alebo sa za vzniknutý považuje.
 Článok 115
 Žiadosť o prevod výberu dlhu
 1. Ak príslušné orgány, ktoré oznámili dlh, získajú dôkazy, pokiaľ ide o miesto, kde došlo k udalosti, ktorá viedla k vzniku dlhu, uvedené orgány pozastavia postup výberu a okamžite a v každom prípade v lehote zašlú všetky potrebné doklady vrátane overenej kópie dôkazu, príslušným orgánom na danom mieste.
 2. Príslušné orgány na danom mieste potvrdia prijatie žiadosti a informujú príslušné orgány, ktoré oznámili dlh, či sú príslušné na jeho výber. Ak do 28 dní nie je doručená žiadna odpoveď, príslušné orgány, ktoré oznámili dlh, ihneď pokračujú v konaní na účely vyberania, ktoré začali.
 KAPITOLA II
 Postup voči dlžníkovi alebo ručiteľovi
 Článok 116
 Postup voči dlžníkovi
 1. Príslušné colné orgány začnú konanie na účely výberu dlhu, len čo možno:
 a)
 vypočítať výšku dlhu a
 b)
 určiť dlžníka.
 2. Uvedené orgány oznámia dlžníkovi výšku dlhu spôsobmi a v lehotách, ktoré sú v zmluvných stranách záväzné.
 3. Dlžník musí uhradiť každý dlh oznámený v súlade s odsekom 2 spôsobmi a v lehotách záväzných v zodpovedajúcich zmluvných stranách.
 Článok 117
 Postup voči ručiteľovi
 1. S výhradou odseku 4 zodpovednosť ručiteľa platí dovtedy, kým sa dlh môže stať splatným.
 2. Ak spoločný tranzitný režim nebol ukončený, colné orgány krajiny odoslania oznámia ručiteľovi do deviatich mesiacov od uplynutia predpísanej lehoty na predloženie tovaru na colnom úrade určenia, že colný režim nebol ukončený.
 3. Ak spoločný tranzitný režim nebol ukončený, colné orgány určené v súlade s článkom 114 oznámia ručiteľovi do troch rokov odo dňa prijatia tranzitného vyhlásenia, že má alebo môže mať povinnosť uhradiť dlh, za ktorý je zodpovedný v súvislosti s predmetnou tranzitnou operáciou v spoločnom tranzitnom režime, pričom toto oznámenie musí obsahovať MRN a dátum tranzitného vyhlásenia, názov colného úradu odoslania, meno držiteľa colného režimu a predmetnú sumu.
 4. Ručiteľ je zbavený svojich záväzkov, ak mu pred uplynutím lehoty nebolo vydané žiadne z oznámení stanovených v odsekoch 2 a 3.
 5. Ak bolo vydané niektoré z uvedených oznámení, ručiteľovi sa oznámi vyberanie colného dlhu alebo ukončenie režimu.
 Článok 118
 Výmena informácií a súčinnosť s cieľom vybrania dlhu
 Bez toho, aby bol dotknutý článok 13a dohovoru a v súlade s článkom 114 tohto dodatku si krajiny navzájom poskytujú súčinnosť pri určovaní orgánov príslušných na vyberanie dlhu.
 Uvedené orgány informujú colný úrad odoslania a colný úrad prijímania záruk o všetkých prípadoch, keď v súvislosti s tranzitnými vyhláseniami prijatými colným úradom odoslania vznikol dlh, a o opatreniach prijatých voči dlžníkovi na účely vybrania. Tieto orgány okrem toho informujú colný úrad odoslania o výbere cla a iných poplatkov, aby umožnili colnému úradu ukončiť tranzitnú operáciu.“.
 Príloha I sa nahrádza takto:
 „PRÍLOHA I
 UPLATŇOVANIE ČLÁNKU 77
 Dočasný zákaz používania celkovej záruky so zníženou sumou alebo celkovej záruky
 1. Situácie, v ktorých sa môže dočasne zakázať používanie celkovej záruky so zníženou sumou alebo používanie celkovej záruky:
 1.1
 Dočasný zákaz používania celkovej záruky so zníženou sumou
 „Osobitné okolnosti“ uvedené v článku 77 písm. a) znamenajú situáciu, v ktorej sa preukázalo vo významnom počte prípadov zahŕňajúcich viac ako jedného držiteľa colného režimu a ohrozujúcich správny priebeh režimu, že napriek uplatňovaniu článku 65 alebo 80 celková záruka alebo celková záruka so zníženou sumou podľa článku 75 písm. a) a b) už nestačí na to, aby v predpísanej lehote zabezpečila zaplatenie dlhu, ktorý vzniká, keď sú niektoré druhy tovaru vyňaté zo spoločného tranzitného režimu.
 1.2
 Dočasný zákaz používania celkovej záruky
 „Podvod vo veľkom rozsahu“ podľa článku 77 písm. b) znamená situáciu, keď sa preukáže, že napriek uplatňovaniu článku 65 alebo 80 celková záruka alebo celková záruka so zníženou sumou podľa článku 75 písm. a) a b) už nestačí na to, aby v predpísanej lehote zabezpečila zaplatenie dlhu, ktorý vzniká, keď sú niektoré druhy tovaru vyňaté zo spoločného tranzitného režimu. V tejto súvislosti by sa malo zohľadniť množstvo vyňatého tovaru a okolnosti jeho vyňatia, obzvlášť ak sú výsledkom medzinárodne organizovanej trestnej činnosti.
 2. Postup rozhodovania o dočasnom zákaze používania celkovej záruky so zníženou sumou alebo celkovej záruky
 2.1 Rozhodnutie spoločného výboru o dočasnom zákaze používania celkovej záruky alebo celkovej záruky so zníženou sumou alebo podľa článku 77 písm. a) alebo b) (ďalej len „rozhodnutie“) sa prijíma v súlade s týmto postupom:
 2.1.1
 Rozhodnutie sa môže prijať na žiadosť jednej alebo viacerých zmluvných strán.
 2.1.2
 Ak sa taká žiadosť podá, zmluvné strany sa navzájom informujú o skutočnostiach, ktoré zistili, a preveria, či sú splnené podmienky stanovené v bodoch 1.1 alebo 1.2.
 2.2 Ak zmluvné strany usudzujú, že uvedené podmienky sú splnené, predložia spoločnému výboru návrh rozhodnutia na prijatie písomným postupom opísaným v bode 2.3.
 2.3 Zmluvná strana, ktorá predsedá spoločnému výboru, zašle návrh rozhodnutia ostatným zmluvným stranám.
 Ak zmluvná strana, ktorá predsedá spoločnému výboru, nedostane v lehote tridsiatich dní odo dňa zaslania návrhu od zmluvných strán žiadne písomné námietky, rozhodnutie sa prijme. Zmluvná strana, ktorá predsedá spoločnému výboru, informuje o prijatí rozhodnutia ostatné zmluvné strany.
 Ak zmluvná strana, ktorá predsedá spoločnému výboru, dostane v danej lehote akékoľvek pripomienky od jednej alebo viacerých zmluvných strán, informuje o tom ostatné zmluvné strany.
 2.4 Každá zmluvná strana zabezpečí uverejnenie rozhodnutia.
 2.5 Rozhodnutie zostáva v platnosti na obdobie dvanástich mesiacov. Po novom prehodnotení zmluvnými stranami však spoločný výbor môže rozhodnúť o predĺžení jeho platnosti alebo o jeho zrušení.
 3. Opatrenia na zmiernenie finančných následkov zákazu používania celkovej záruky
 Ak sa v súlade s článkom 77 dočasne zakáže používanie celkovej záruky, držitelia celkových záruk môžu na požiadanie používať jednotlivú záruku. Uplatňujú sa však tieto osobitné podmienky:
 —
 jednotlivá záruka sa vystavuje v forme osobitného záručného dokumentu, ktorý sa vzťahuje iba na druhy tovaru uvedené v rozhodnutí,
 —
 táto jednotlivá záruka sa môže používať iba na colnom úrade odoslania uvedenom v tomto záručnom dokumente,
 —
 môže sa použiť na pokrytie niekoľkých súčasných alebo za sebou idúcich operácií za predpokladu, že súčet súm spojených s prebiehajúcimi operáciami, v prípade ktorých režim ešte nebol ukončený, neprevýši referenčnú sumu jednotlivej záruky. V tomto prípade colný úrad prijímania záruk pridelí držiteľovi colného režimu jeden počiatočný prístupový kód záruky. Držiteľ colného režimu môže prideliť jeden alebo viacero prístupových kódov k tejto záruke, ktoré bude používať on sám alebo jeho zástupcovia.
 —
 vždy keď je režim pre tranzitnú operáciu v spoločnom tranzitnom režime, na ktorú sa vzťahuje táto jednotlivá záruka, ukončený, suma zodpovedajúca uvedenej operácii sa uvoľní a môže sa opätovne použiť na pokrytie inej operácie až do maximálnej výšky záruky.
 4. Výnimka z rozhodnutia o dočasnom zákaze používania celkovej záruky alebo celkovej záruky so zníženou sumou
 4.1 Držiteľom colného režimu sa môže povoliť používanie celkovej záruky alebo celkovej záruky so zníženou sumou na umiestnenie tovaru, na ktorý sa vzťahuje rozhodnutie o dočasnom zákaze používania týchto záruk, do spoločného tranzitného režimu, ak môžu preukázať, že počas posledných dvoch rokov pred vydaním rozhodnutia nevznikol za príslušné druhy tovaru v rámci tranzitných operácií v spoločnom tranzitnom režime, ktoré vykonali, žiadny dlh alebo keď počas uvedeného obdobia dlh vznikol, ak môžu preukázať, že ho dlžník alebo ručiteľ v predpísanej lehote v plnej miere zaplatil.
 Na získanie povolenia používať dočasne zakázanú celkovú záruku musí držiteľ colného režimu spĺňať aj podmienky stanovené v článku 75 ods. 2 písm. b).
 4.2 Články 59 až 72 sa uplatňujú mutatis mutandis na žiadosti a povolenia týkajúce sa výnimiek uvedených v bode 4.1.
 4.3 Ak príslušné colné orgány udelia výnimku, zaznamenajú do kolónky 8 osvedčenia o celkovej záruke tento text:
 „—
 NEOBMEDZENÉ POUŽITIE – 99209““.
 Príloha II sa nahrádza takto:
 „PRÍLOHA II
 PLÁN NA ZABEZPEČENIE KONTINUITY ČINNOSTÍ PRE SPOLOČNÝ TRANZITNÝ REŽIM
 ČASŤ I
 KAPITOLA I
 Všeobecné ustanovenia
 1. V tejto prílohe sa stanovujú osobitné ustanovenia týkajúce sa používania plánu na zabezpečenie kontinuity činností na základe článku 26 ods. 1 dodatku I pre držiteľov colného režimu vrátane schválených odosielateľov v prípade dočasnej nefunkčnosti:
 —
 elektronického tranzitného systému,
 —
 počítačového systému, ktorý držitelia colného režimu používajú na podávanie spoločného tranzitného vyhlásenia prostredníctvom techník elektronického spracovania údajov, alebo
 —
 elektronického prepojenia medzi počítačovým systémom, ktorý držitelia colného režimu používajú na podávanie spoločného tranzitného vyhlásenia prostredníctvom techník elektronického spracovania údajov a elektronického tranzitného systému.
 2. Tranzitné vyhlásenia
 2.1
 Tranzitné vyhlásenie používané v rámci plánu na zabezpečenie kontinuity činností sa musí dať rozpoznať všetkými stranami zúčastnenými na tranzitnej operácii s cieľom vyhnúť sa problémom na colnom úrade tranzitu, colnom úrade určenia a pri príchode k schválenému príjemcovi. Z tohto dôvodu sa používané doklady obmedzujú na tieto:
 —
 jednotný colný doklad (JCD) alebo
 —
 JCD vytlačený na čistom papieri z počítačového systému hospodárskeho subjektu, ako sa stanovuje v prílohe B6 k dodatku III alebo
 —
 tranzitný sprievodný doklad doplnený v prípade potreby zoznamom položiek (LoI).
 2.2
 Tranzitné vyhlásenie sa môže doplniť jedným alebo viacerými doplnkovými tlačivami, pričom sa použije tlačivo uvedené v dodatku 3 k prílohe I k Dohovoru o zjednodušení formalít pri preprave tovaru uzatvorenému v Interlakene 20. mája 1987 (ďalej ďalej aj „Dohovor JCD“). Tieto tlačivá sú neoddeliteľnou súčasťou vyhlásenia. Ložné listy spĺňajúce ustanovenia prílohy B5 k dodatku III a vydané na tlačive stanovenom v prílohe B4 k dodatku III sa môžu používať namiesto doplnkových tlačív ako opisná časť písomného tranzitného vyhlásenia, ktorého sú neoddeliteľnou súčasťou.
 2.3
 Na účely vykonávania bodu 2.1 tejto prílohy sa tranzitné vyhlásenie vyplní v súlade s prílohou B6 k dodatku III.
 KAPITOLA II
 Vykonávacie predpisy
 3. Nedostupnosť elektronického tranzitného systému
 3.1
 Predpisy sa uplatňujú takto:
 —
 tranzitné vyhlásenie sa vyplní a podá colnému úradu odoslania v exemplároch č. 1, č. 4 a č. 5 jednotného colného dokladu v súlade s Dohovorom o zjednodušení formalít pri preprave tovaru alebo v dvoch exemplároch tranzitného sprievodného dokladu doplnených v prípade potreby zoznamom položiek v súlade s prílohami A3, A4, A5 a A6 k dodatku III,
 —
 tranzitné vyhlásenie sa zaeviduje v kolónke C prostredníctvom systému číslovania, ktorý sa líši od číslovania v elektronickom tranzitnom systéme,
 —
 plán na zabezpečenie kontinuity činností sa uvádza na exemplároch tranzitného vyhlásenia s odtlačkom jednej z pečiatok s použitím vzorov uvedených v prílohe B7 k dodatku III, v kolónke A jednotného colného dokladu alebo namiesto hlavného referenčného čísla a čiarového kódu v tranzitnom sprievodnom doklade,
 —
 schválený odosielateľ splní všetky povinnosti a podmienky týkajúce sa zapisovania údajov do vyhlásenia a používania osobitnej pečiatky uvedenej v bodoch 22 až 25 tejto prílohy, pričom použije kolónku C, resp. D,
 —
 tranzitné vyhlásenie opečiatkuje colný úrad odoslania v prípade bežného postupu alebo schválený odosielateľ v prípade uplatnenia článku 84 dodatku I.
 3.2
 Ak sa prijme rozhodnutie uplatňovať plán na zabezpečenie kontinuity činností, akékoľvek tranzitné údaje sprevádzané číslami LRN alebo MRN pridelenými tranzitnej operácii sa odstránia z elektronického tranzitného systému na základe informácií poskytnutých osobou, ktorá vložila uvedené tranzitné údaje do elektronického tranzitného systému.
 3.3
 Colný orgán monitoruje používanie plánu na zabezpečenie kontinuity činností, aby sa predišlo jeho zneužívaniu.
 4. Nedostupnosť počítačového systému, ktorý držitelia colného režimu používajú na predkladanie údajov spoločného tranzitného vyhlásenia prostredníctvom techník elektronického spracovania údajov, alebo elektronického prepojenia medzi uvedeným počítačovým systémom a elektronickým tranzitným systémom
 Uplatňujú sa ustanovenia bodu 3 tejto prílohy.
 Držiteľ colného režimu informuje colný orgán o tom, že jeho počítačový systém alebo elektronické prepojenie medzi uvedeným počítačovým systémom a elektronickým tranzitným systémom sú znovu funkčné.
 5. Nedostupnosť počítačového systému schváleného odosielateľa alebo elektronického prepojenia medzi uvedeným počítačovým systémom a elektronickým tranzitným systémom
 Ak nefunguje počítačový systém schváleného odosielateľa alebo elektronické prepojenie medzi uvedeným počítačovým systémom a elektronickým tranzitným systémom, uplatňuje sa tento postup:
 —
 uplatňujú sa ustanovenia bodu 4 tejto prílohy,
 —
 keď schválený odosielateľ podá ročne viac ako 2 % svojich vyhlásení v rámci plánu na zabezpečenie kontinuity činností, dané povolenie sa prehodnotí s cieľom posúdiť, či naďalej spĺňa príslušné podmienky.
 6. Zber údajov colným orgánom
 V prípadoch uvedených v bodoch 4 a 5 tejto prílohy colný orgán však môže povoliť držiteľovi colného režimu podať colnému úradu odoslania tranzitné vyhlásenie v jednom exemplári (pričom použije JCD alebo tranzitný sprievodný doklad), aby sa spracovalo v elektronickom tranzitnom systéme.
 KAPITOLA III
 Fungovanie plánu
 7. Podmienky pri jednotlivej záruke poskytovanej ručiteľom
 Ak je colný úrad prijímania záruk iný ako colný úrad odoslania tranzitnej operácie, colný úrad prijímania záruk si ponechá kópiu záväzku ručiteľa. Držiteľ colného režimu predloží originál colnému úradu odoslania, ktorý originál uchováva. Colný úrad odoslania môže v prípade potreby vyžadovať preklad dokladu do úradného jazyka alebo do jedného z úradných jazykov príslušnej krajiny.
 8. Podpísanie tranzitného vyhlásenia a záväzok držiteľa colného režimu
 Držiteľ colného režimu podpísaním tranzitného vyhlásenia preberá zodpovednosť za:
 —
 presnosť údajov, ktoré sa uvádzajú vo vyhlásení,
 —
 pravosť predložených dokladov,
 —
 splnenie všetkých povinností súvisiacich s umiestnením tovaru do colného režimu tranzit.
 9. Identifikačné opatrenia
 V prípade uplatňovania článku 36 ods. 7 dodatku I colný úrad odoslania uvedie v kolónke D – („Kontrola colným úradom odoslania“) tranzitného vyhlásenia pri kolónke vzťahujúcej sa na „Priložené colné uzávery“ túto poznámku:
 „—
 Oslobodenie – 99201“.
 10. Záznamy v tranzitnom vyhlásení a prepustenie tovaru
 —
 Colný úrad odoslania zaznamená na každom exemplári tranzitného vyhlásenia výsledky kontroly.
 —
 Ak zistenia kontroly zodpovedajú vyhláseniu, colný úrad odoslania tovar prepustí a zaznamená dátum prepustenia tovaru na exemplároch daného tranzitného vyhlásenia.
 11. Tovar umiestnený do spoločného tranzitného režimu sa prepravuje na podklade exemplárov č. 4 a č. 5 JCD alebo na podklade jedného exempláru tranzitného sprievodného dokladu, ktoré držiteľovi colného režimu odovzdá colný úrad odoslania. Exemplár č. 1 JCD a exemplár tranzitného sprievodného dokladu sa uchovávajú na colnom úrade odoslania.
 12. Colný úrad tranzitu
 12.1
 Prepravca predkladá potvrdenie o prestupe hranice vyhotovené na tlačive uvedenom v prílohe B8 k dodatku III každému colnému úradu tranzitu, ktorý si ho ponecháva. Namiesto potvrdenia o prestupe hranice možno colnému úradu tranzitu predložiť kópiu exemplára č. 4 JCD alebo kópiu exemplára tranzitného sprievodného dokladu, a colný úrad tranzitu si ich ponecháva.
 12.2
 V prípade, že tovar sa prepravuje cez iný colný úrad tranzitu než deklarovaný colný úrad, skutočný colný úrad tranzitu informuje colný úrad odoslania.
 13. Predloženie colnému úradu určenia
 13.1
 Colný úrad určenia zaregistruje exempláre tranzitného vyhlásenia, poznačí do nich dátum príchodu a zaznamená podrobnosti o vykonaných kontrolách.
 13.2
 Tranzitná operácia sa môže skončiť na inom colnom úrade ako na tom, ktorý je uvedený v tranzitnom vyhlásení. Takýto úrad sa potom stáva skutočným colným úradom určenia.
 Ak skutočný colný úrad určenia patrí do právomoci inej zmluvnej strany než deklarovaný colný úrad určenia, skutočný colný úrad zaznamená do kolónky I – („Kontrola colným úradom určenia“) tranzitného vyhlásenia okrem zvyčajných poznámok, ktoré má uviesť colný úrad určenia, aj tento záznam:
 „—
 Rozdiely: colný úrad, na ktorom bol tovar predložený ... (referenčné číslo colného úradu) — 99203“.
 13.3
 Ak sa uplatňuje bod 13.2 druhý pododsek tejto prílohy a ak je na tranzitnom vyhlásení uvedená nasledujúca poznámka, skutočný colný úrad určenia ponechá tovar pod svojou kontrolou a nepovolí jeho premiestnenie do iného miesta ako do zmluvnej strany, do ktorej právomoci patrí colný úrad odoslania, pokiaľ to colný úrad odoslania výslovne nepovolí:
 „—
 Výstup z Únie podlieha obmedzeniam alebo platbám podľa nariadenia/smernice/rozhodnutia č. ... — 99204“.
 14. Potvrdenie o dodaní
 Potvrdenie o dodaní sa môže vystaviť na zadnej strane exemplára č. 5 JCD v časti na to určenej alebo na tlačive uvedenom v prílohe B10 k dodatku III.
 15. Vrátenie exemplára č. 5 JCD alebo exemplára tranzitného sprievodného dokladu
 Príslušný colný orgán zmluvnej strany určenia vráti exemplár č. 5 JCD colnému orgánu v zmluvnej strane odoslania bezodkladne a najneskôr do ôsmich dní odo dňa skončenia danej operácie. Ak sa použije tranzitný sprievodný doklad, vracia sa exemplár predloženého tranzitného sprievodného dokladu za rovnakých podmienok ako exemplár č. 5.
 16. Informovanie držiteľa colného režimu a alternatívny dôkaz o skončení režimu
 Ak sa exempláre uvedené v bode 15 tejto prílohy nevrátia colnému orgánu zmluvnej strany odoslania v lehote 30 dní od uplynutia lehoty na predloženie tovaru colnému úradu určenia, uvedený orgán o tom informuje držiteľa colného režimu a vyzve ho, aby poskytol dôkaz, že režim sa riadne skončil.
 17. Pátracie konanie
 17.1
 Ak do 60 dní od uplynutia lehoty na predloženie tovaru colnému úradu určenia colný orgán odoslania nedostal dôkaz o tom, že režim sa riadne skončil, colný orgán zmluvnej strany odoslania okamžite požiada o informácie potrebné na ukončenie daného režimu. Ak sa počas jednotlivých fáz pátracieho konania zistí, že spoločný tranzitný režim sa nemôže ukončiť, colný orgán zmluvnej strany odoslania určí, či vznikol dlh.
 Ak dlh vznikol, colný orgán zmluvnej strany odoslania prijme tieto opatrenia:
 —
 identifikuje dlžníka,
 —
 určí colné orgány zodpovedné za oznámenie dlhu.
 17.2
 Ak pred uplynutím uvedených lehôt colný orgán zmluvnej strany odoslania dostane informáciu o tom, že spoločný tranzitný režim nebol riadne skončený, alebo ak má o tom podozrenie, bezodkladne zašle žiadosť.
 17.3
 Pátracie konanie sa obdobne začne aj vtedy, ak sa následne zistí, že dôkaz o skončení spoločného tranzitného režimu bol sfalšovaný a že toto pátracie konanie je nevyhnutné na dosiahnutie cieľov uvedených v bode 17.1 tejto prílohy.
 18. Záruka – referenčná suma
 18.1
 Na účely uplatnenia článku 74 dodatku I držiteľ colného režimu zabezpečí, aby predmetná suma neprevýšila referenčnú sumu, pričom zohľadňuje taktiež všetky operácie, v prípade ktorých sa režim ešte neskončil.
 18.2
 Držiteľ colného režimu informuje colný úrad prijímania záruk v prípade, že referenčná suma sa ukáže ako nedostatočná na pokrytie jeho tranzitných operácií.
 19. Potvrdenia o celkovej záruke, potvrdenia o upustení od záruky a záručné doklady na jednotlivú záruku
 19.1
 Colnému úradu odoslania sa predkladajú:
 —
 potvrdenie o celkovej záruke na tlačive uvedenom v prílohe C5 k dodatku III,
 —
 potvrdenia o upustení od záruky na tlačive uvedenom v prílohe C6 k dodatku III,
 —
 záručný doklad na jednotlivú záruku na tlačive uvedenom v prílohe C3 k dodatku III,
 —
 v tranzitných vyhláseniach sa zaznamená odkaz na tieto potvrdenia a záručný doklad.
 20. Osobitné ložné listy
 20.1
 Colný orgán môže prijať tranzitné vyhlásenie doplnené o ložné listy, ktoré nezodpovedajú všetkým požiadavkám uvedeným v prílohe B5 k dodatku III.
 Takéto ložné listy sa môžu použiť len v prípade, že:
 —
 ich vydajú spoločnosti, ktoré vedú svoju evidenciu v systéme elektronického spracovania údajov,
 —
 sú vyhotovené a vyplnené tak, aby ich mohol colný orgán bez ťažkostí používať,
 —
 obsahujú pre každú položku informácie požadované v prílohe B5 k dodatku III.
 20.2
 Namiesto ložných listov uvedených v bode 20.1 tejto prílohy sa môže povoliť aj použitie popisných zoznamov vystavených na účely splnenia odosielacích/vývozných formalít, aj keď takéto zoznamy vydajú spoločnosti, ktoré na vedenie evidencie nepoužívajú systém elektronického spracovania údajov.
 20.3
 Držiteľ colného režimu, ktorý na vedenie svojej evidencie používa systém elektronického spracovania údajov a ktorý už používa osobitné ložné listy, ich môže používať aj pre tranzitné operácie v spoločnom tranzitnom režime zahŕňajúce len jeden druh tovaru, ak si túto možnosť vyžaduje systém držiteľa colného režimu.
 21. Použitie colných uzáver osobitného typu
 Držiteľ colného režimu zaznamená pri kolónke označenej ako „Priložené colné uzávery“ v kolónke „D. Kontrola colným úradom odoslania“ tranzitného vyhlásenia počet priložených uzáver a jedinečné identifikátory jednotlivých uzáver.
 22. Schválený odosielateľ – Predbežné overenie a formality pri odoslaní
 22.1
 Na účely uplatňovania bodov 3 a 5 tejto prílohy sa v povolení požaduje, aby kolónka „C. Colný úrad odoslania“ tranzitného vyhlásenia bola:
 —
 vopred opatrená odtlačkom pečiatky colného úradu odoslania a podpísaná úradníkom tohto úradu alebo
 —
 opatrená odtlačkom osobitnej pečiatky schváleného odosielateľa schválenej príslušným orgánom a na tlačive uvedenom v prílohe B9 k dodatku III. Odtlačok pečiatky môže byť na tlačivách predtlačený, ak sa použije tlačiareň schválená na tento účel.
 Schválený odosielateľ vyplní kolónku s uvedením dátumu odoslania tovaru a pridelí tranzitnému vyhláseniu číslo v súlade s pravidlami stanovenými v tejto súvislosti v povolení.
 22.2
 Colný orgán môže predpísať, aby sa používali tlačivá opatrené rozlišovacím znakom, na základe ktorého by sa identifikovali.
 23. Schválený odosielateľ – Bezpečnostné opatrenia na úschovu pečiatky
 Schválený odosielateľ prijme všetky potrebné opatrenia na zabezpečenie úschovy osobitných pečiatok alebo tlačív s odtlačkom pečiatky colného úradu odoslania alebo osobitnej pečiatky.
 Informuje colný orgán o bezpečnostných opatreniach, ktoré prijal na účely dosiahnutia súladu s prvým odsekom.
 23.1
 V prípade, že ktokoľvek neoprávnene použije tlačivá vopred opatrené odtlačkom pečiatky colného úradu odoslania alebo odtlačkom osobitnej pečiatky, schválený odosielateľ je bez toho, aby boli dotknuté akékoľvek trestné konania, zodpovedný za zaplatenie cla a iných poplatkov splatných v danej krajine v súvislosti s tovarom prepravovaným na podklade takýchto tlačív, pokiaľ colnému orgánu, ktorý ho schválil, nepreukáže, že prijal opatrenia, ktoré sa od neho požadujú v bode 23.
 24. Schválený odosielateľ – Informácie, ktoré sa majú uviesť vo vyhláseniach
 24.1
 Schválený odosielateľ vyplní tranzitné vyhlásenie najneskôr pri odosielaní tovaru a v prípade potreby zaznamená do kolónky 44 trasu predpísanú v súlade s článkom 33 ods. 2 dodatku I a do kolónky „D. Kontrola colným úradom odoslania“ lehotu určenú v súlade s článkom 34 dodatku I, v rámci ktorej sa tovar predloží colnému úradu určenia, uplatňované identifikačné opatrenia a tento záznam:
 „—
 Schválený odosielateľ – 99206“.
 24.2
 Ak príslušný orgán zmluvnej strany odoslania vykoná kontrolu zásielky pred jej odoslaním, zaznamená túto skutočnosť v kolónke „D. Kontrola colným úradom odoslania“ vyhlásenia.
 24.3
 Po odoslaní sa colnému úradu odoslania bezodkladne doručí exemplár č. 1 JCD alebo exemplár tranzitného sprievodného dokladu v súlade s pravidlami stanovenými v povolení. Ostatné exempláre sprevádzajú tovar v súlade s bodom 11 tejto prílohy.
 25. Schválený odosielateľ – Upustenie od podpisu
 25.1
 Colný orgán môže schválenému odosielateľovi umožniť, aby nemusel podpisovať tranzitné vyhlásenia opatrené odtlačkom osobitnej pečiatky uvedenej v kapitole II časti II tejto prílohy, ktoré sú vyhotovené v elektronickom systéme spracovania údajov. Toto upustenie od podpisu sa udeľuje pod podmienkou, že schválený odosielateľ vopred odovzdal colnému orgánu písomný záväzok, ktorým sa vyhlasuje za držiteľa colného režimu pre všetky tranzitné operácie vykonané na podklade tranzitných vyhlásení opatrených odtlačkom osobitnej pečiatky.
 25.2
 Tranzitné vyhlásenia vyhotovené v súlade s bodom 25.1 tejto prílohy obsahujú v kolónke vyhradenej pre podpis držiteľa colného režimu túto poznámku:
 „—
 Oslobodenie od podpisu – 99207“.
 26. Schválený príjemca – Povinnosti
 26.1
 Keď tovar príde na miesto uvedené v povolení, schválený príjemca o tomto príchode bezodkladne informuje colný úrad určenia. V exemplároch č. 4 a č. 5 JCD alebo v exemplári tranzitného sprievodného dokladu, ktoré sprevádzali tovar, uvedie dátum príchodu, stav všetkých priložených uzáver a akúkoľvek nezrovnalosť a doručí ich colnému úradu určenia v súlade s pravidlami stanovenými v povolení.
 26.2
 Colný úrad určenia vykoná záznamy stanovené v bode 13 tejto prílohy v exemplári č. 4 a č. 5 JCD alebo v exemplári tranzitného sprievodného dokladu.“.
 (1) Smernica Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).
 (2) Rozhodnutie Spoločného výboru ES-EZVO o spoločnom tranzite č. 1/2008 zo 16. júna 2008, ktorým sa mení a dopĺňa Dohovor z 20. mája 1987 o spoločnom tranzitnom režime (Ú. v. EÚ L 274, 15.10.2008, s. 1).
 PRÍLOHA C
 Dodatok II k dohovoru sa mení takto:
 1.
 Názov dodatku II sa nahrádza takto:
 „COLNÝ STATUS TOVARU ÚNIE A USTANOVENIA TÝKAJÚCE SA EURA“.
 2.
 V článku 1 sa slová „statusu tovaru Spoločenstva“ nahrádzajú slovami „colného statusu tovaru Únie“.
 3.
 Názov hlavy I sa nahrádza takto:
 „COLNÝ STATUS TOVARU ÚNIE“.
 4.
 V článku 2 ods. 1 sa slová „statuse tovaru Spoločenstva“ nahrádzajú slovami „colnom statuse tovaru Únie“.
 5.
 Vkladá sa tento článok:
 „Článok 2a
 Domnienka colného statusu tovaru Únie
 1. Tovar s colným statusom tovaru Únie, ktorý sa prepravuje po železnici, sa môže pohybovať bez toho, aby sa naň vzťahoval colný režim, z jedného miesta v rámci colného územia Únie na iné miesto v rámci tohto územia a prepravovať sa cez územie krajiny spoločného tranzitného režimu bez zmeny svojho colného statusu, ak:
 —
 sa na prepravu tovaru vzťahuje jednotný prepravný doklad vydaný v členskom štáte,
 —
 jednotný prepravný doklad obsahuje tento záznam: „T2-Koridor“,
 —
 tranzit cez krajinu spoločného tranzitného režimu sa monitoruje prostredníctvom elektronického systému v danej krajine spoločného tranzitného režimu,
 —
 príslušná železničná spoločnosť je oprávnená krajinou spoločného tranzitného režimu, na území ktorej k tranzitu dochádza, používať režim „T2-Koridor“.
 2. Krajina spoločného tranzitného režimu informuje spoločný výbor uvedený v článku 14 dohovoru alebo pracovnú skupinu zriadenú uvedeným výborom na základe odseku 5 daného článku o podmienkach týkajúcich sa elektronického monitorovacieho systému a o železničných spoločnostiach, ktoré sú oprávnené používať postup uvedený v prvom odseku tohto článku.“.
 6.
 Názov kapitoly II sa nahrádza takto:
 „Dôkaz o colnom statuse tovaru Únie“.
 7.
 V článku 3 sa slová „statusu tovaru Spoločenstva“ nahrádzajú slovami „colného statusu tovaru Únie“.
 8.
 V článku 4 ods. 1 a 2 sa slová „statuse tovaru Spoločenstva“ a „status tovaru Spoločenstva“ nahrádzajú slovami „colnom statuse tovaru Únie“ a „colný status tovaru Únie“.
 9.
 V článku 5 ods. 1 sa slová „statuse tovaru Spoločenstva“ nahrádzajú slovami „colnom statuse tovaru Únie“.
 10.
 Článok 6 sa mení takto:
 a)
 v odseku 1 sa slová „sa vyhotovuje“ nahrádzajú slovami „sa vydáva“;
 b)
 v odseku 3 sa slová „vyhotovené“ nahrádzajú slovom „vydané“; a pred slová „dodatku III“ sa vkladajú slová „prílohe B4 k dodatku III“;
 c)
 v odseku 4 sa slová „dodatkom III“ nahrádzajú slovami „prílohou B5 k dodatku III“.
 11.
 V článku 7 ods. 3 sa slovo „vystavené“ nahrádza slovom „vydané“.
 12.
 Názov článku 8 sa nahrádza takto:
 „Vydanie dokladu T2L“.
 13.
 V článku 8 ods. 1 sa slová „sa vystavuje“ nahrádzajú slovami „sa vydáva“.
 14.
 Článok 9 sa mení takto:
 a)
 v odseku 1 sa slová „Status tovaru Spoločenstva“ nahrádzajú slovami „Colný status tovaru Únie“;
 b)
 v odseku 4 sa za slová „potvrdí na žiadosť zúčastnenej osoby príslušný úrad“ vkladajú tieto slová „, ak hodnota tovaru presahuje 15 000 EUR“;
 c)
 v odseku 5 sa slová „výlučne na tovar Spoločenstva“ nahrádzajú slovami „výlučne na tovar Únie“.
 15.
 Článok 10 sa mení takto:
 a)
 v odseku 1 sa slová „statuse tovaru Spoločenstva“ nahrádzajú slovami „colnom statuse tovaru Únie“;
 b)
 v odseku 2 druhom pododseku, bode písm. f) prvej zarážke sa slová „pre tovar, ktorého status Spoločenstva“ nahrádzajú slovami „pre tovar Únie, ktorého colný status“.
 16.
 V článku 11 sa slová „statuse tovaru Spoločenstva“ nahrádzajú slovami „colnom statuse tovaru Únie“.
 17.
 Článok 12 sa mení takto:
 a)
 v odseku 1 sa slová „statusu tovaru Spoločenstva“ nahrádzajú slovami „colného statusu tovaru Únie“ a slová „úradu odoslania“ sa nahrádzajú slovami „colnému úradu odoslania“;
 b)
 v odseku 2 sa slová „tovar so statusom Spoločenstva“ a „tovarom Spoločenstva“ nahrádzajú slovami „tovar so statusom Únie“ a „tovarom Únie“ a slová „ktorý nie je tovarom Spoločenstva“ sa nahrádzajú slovami „ktorý nie je tovarom Únie“.
 18.
 Článok 13 sa mení takto:
 a)
 názov sa nahrádza takto:
 „Tovar prepravovaný v batožine cestujúcim“;
 b)
 úvodné slová sa nahrádzajú takto:
 „Ak je potrebné preukázať colný status tovaru Únie, ktorý cestujúci prepravuje v batožine alebo ktorý sa nachádza v jeho príručnej batožine, tento tovar, pokiaľ nie je určený na obchodné účely, sa má považovať za tovar s colným statusom tovaru Únie, ak:“;
 c)
 v písmene a) sa slová „tovar Spoločenstva“ nahrádzajú slovami „tovar s colným statusom tovaru Únie“.
 19.
 Názov oddielu 4 sa nahrádza takto:
 „Dôkaz o colnom statuse tovaru Únie predložený schváleným vystaviteľom“.
 20.
 Článok 14 sa mení takto:
 a)
 názov sa nahrádza takto:
 „Schválený vystaviteľ“;
 b)
 v odseku 1 sa slovo „odosielateľ“ nahrádza slovom „vystaviteľ“; a slová „status tovaru Spoločenstva“ sa nahrádzajú slovami „colný status tovaru Únie“.
 21.
 Článok 15 sa mení takto:
 a)
 Táto zmena sa netýka slovenského znenia.
 b)
 v písmene d) sa slovo „odosielateľ“ nahrádza slovom „vystaviteľ“.
 22.
 Článok 16 sa mení takto:
 a)
 v odseku 1, úvodnom znení sa slovo „vyhotovenie“ nahrádza slovom „vystavenie“;
 b)
 v odseku 1, písmene b) a v odsekoch 2 a 3 sa slovo „odosielateľa“ nahrádza slovom „vystaviteľa“.
 c)
 v odseku 4 sa slová „Schválený odosielateľ“ nahrádzajú slovami „Schválený vystaviteľ“ a v druhej vete sa znak „–“ a číslo „99206“ vypúšťajú.
 23.
 Článok 17 sa mení takto:
 a)
 v odseku 1 sa slovo „odosielateľovi“ a „odosielateľ“ nahrádza slovom „vystaviteľovi“ a „vystaviteľ“ a slovo „vystavených“ sa nahrádza slovom „vydaných“;
 b)
 v odseku 2 sa slovo „vystavené“ nahrádza slovom „vydané“ a slovo „odosielateľa“ sa nahrádza slovom „vystaviteľa“ a údaj „– 99207“ sa vypúšťa.
 24.
 Článok 18 sa mení takto:
 a)
 v odseku 1 sa slovo „vyhotovili“ nahrádza slovom „vydali“ a slová „statusu tovaru Spoločenstva“ sa nahrádzajú slovami „colného statusu tovaru Únie“;
 b)
 v odseku 3 sa slová „60 dní“ nahrádzajú slovami „45 dní“.
 25.
 V článku 19 sa slovo „odosielateľ“ nahrádza slovom „vystaviteľ“; a slová „dvoch rokov“ sa nahrádzajú slovami „troch rokov“.
 26.
 Článok 20 s mení takto:
 a)
 názov sa nahrádza takto:
 „Kontroly u schváleného vystaviteľa“;
 b)
 slová „odosielatelia“ a „odosielateľov“ sa nahrádzajú slovami „vystavitelia“ a „vystaviteľov“.
 27.
 V článku 21 sa slová „statusu tovaru Spoločenstva“ nahrádzajú slovami „colného statusu tovaru Únie“.
 PRÍLOHA D
 Dodatok III k dohovoru sa mení takto:
 1.
 Názov hlavy I sa nahrádza takto:
 „TRANZITNÉ VYHLÁSENIE A TLAČIVÁ V PRÍPADE POUŽITIA TECHNÍK ELEKTRONICKÉHO SPRACOVANIA ÚDAJOV“.
 2.
 V článku 3 sa slová „zodpovedá vzoru a údajom uvedeným“ nahrádzajú slovami „sa vydáva na tlačive uvedenom“.
 3.
 V článku 4 sa slová „zodpovedá vzoru a údajom uvedeným“ nahrádzajú slovami „sa vydáva na tlačive uvedenom“.
 4.
 Názov hlavy II sa nahrádza takto:
 „TLAČIVÁ POUŽÍVANÉ NA:
 —
 PREUKÁZANIE COLNÉHO STATUSU TOVARU ÚNIE,
 —
 TRANZITNÉ VYHLÁSENIE PRE CESTUJÚCICH,
 —
 PLÁN NA ZABEZPEČENIE KONTINUITY ČINNOSTÍ PRE TRANZIT“.
 5.
 Článok 5 ods. 1 sa nahrádza takto:
 „Tlačivá, na ktorých sa vystavujú doklady na preukázanie colného statusu tovaru Únie, sa vydávajú na tlačive uvedenom v prílohách 1 až 4 k dodatku I k Dohovoru o zjednodušení formalít pri preprave tovaru“.
 6.
 Článok 5 ods. 2 sa nahrádza takto:
 „Tlačivá na vystavenie tranzitných vyhlásení pri uplatňovaní plánu na zabezpečenie kontinuity činností pre tranzit alebo tranzitných vyhlásení pre cestujúcich sa vydávajú na tlačive uvedenom v prílohe I k dodatku 1 k Dohovoru o zjednodušení formalít pri preprave tovaru.“.
 7.
 V článku 5 ods. 4 písm. a) sa slová „status tovaru Spoločenstva“ nahrádzajú slovami „colný status tovaru Únie“.
 8.
 V článku 5 ods. 4 písm. b) sa slová „núdzový postup“ nahrádzajú slovami „plán na zabezpečenie kontinuity činností pre tranzit“.
 9.
 V článku 6 ods. 2 sa slová „TRANZITNÝ REŽIM SPOLOČENSTVA“ nahrádzajú slovami „COLNÝ REŽIM TRANZIT ÚNIE“.
 10.
 V článku 7 ods. 1 sa slová „zodpovedá vzoru uvedenému“ nahrádzajú slovami „sa vydáva na tlačive uvedenom“.
 11.
 V článku 8 ods. 1 sa slová „zodpovedá vzoru uvedenému“ nahrádzajú slovami „sa vydáva na tlačive uvedenom“.
 12.
 V článku 8 sa odseky 2 a 3 vypúšťajú.
 13.
 V článku 9 ods. 1 sa slová „zodpovedá vzoru uvedenému“ nahrádzajú slovami „sa vydáva na tlačive uvedenom v“.
 14.
 V článku 9 sa odseky 2 a 3 vypúšťajú.
 PRÍLOHA E
 Zmeny prílohy A1 k dodatku III
 Príloha A1 k dodatku III k dohovoru sa mení takto:
 1.
 Hlava I sa mení takto:
 a)
 v prvom a piatom odseku sa slová „Tranzitné vyhlásenie“ nahrádzajú slovami „Tranzitné vyhlásenie EDI“;
 b)
 v štvrtom odseku sa slová „hlavnému zodpovednému“ nahrádzajú slovami „držiteľovi colného režimu“;
 2.
 V hlave II sa kapitola II mení takto:
 a)
 oddiel A sa mení takto:
 i)
 slová „KÓDY CITLIVÉHO TOVARU“ sa vypúšťajú;
 ii)
 slová „HOSPODÁRSKY SUBJEKT hlavný zodpovedný“ sa nahrádzajú skupinou údajov„HOSPODÁRSKY SUBJEKT držiteľ colného režimu“;
 iii)
 táto zmena sa netýka slovenského znenia;
 iv)
 v skupine údajov „ZÁRUKA“ sa slová „OBMEDZENIE PLATNOSTI ES“ nahrádzajú slovami „OBMEDZENIE PLATNOSTI EÚ“; a slová „OBMEDZENIE PLATNOSTI NIE ES“ sa nahrádzajú skupinou údajov „OBMEDZENIE PLATNOSTI NIE EÚ“;
 b)
 v oddiele B sa skupina údajov „TRANZITNÁ OPERÁCIA“ mení takto:
 i)
 v atribúte „Druh vyhlásenia (kolónka 1)“ sa slová „článku 23“ nahrádzajú slovami „článku 28“ a posledná veta „Atribút je povinný.“ sa vypúšťa;
 ii)
 atribút „Evidenčné číslo pri odchode (kolónka 18)“ sa mení takto:
 1.
 v prvom odseku sa slová „úradu odoslania“ nahrádzajú slovami „colnému úradu odoslania“;
 2.
 v druhom odseku sa slová „hlavnému zodpovednému“ nahrádzajú slovami „držiteľovi colného režimu“;
 iii)
 atribút „Štátna príslušnosť pri odchode (kolónka 18)“ sa mení takto:
 1.
 v druhom odseku sa slová „úradu odoslania“ nahrádzajú slovami „colnému úradu odoslania“;
 2.
 v treťom odseku sa slová „hlavnému zodpovednému“ nahrádzajú slovami „držiteľovi colného režimu“;
 iv)
 v atribúte „Kontajnery (kolónka 19)“, prvý odsek, sa slová „úrad odoslania“ nahrádzajú slovami „colný úrad odoslania“;
 v)
 v atribúte „Evidenčné číslo pri prestupe hranice (kolónka 21)“, prvý odsek, sa slová „úrad odoslania“ nahrádzajú slovami „colný úrad odoslania“;
 vi)
 v atribúte „Druh dopravy na hranici (kolónka 25)“, prvý odsek, sa slová „úrad odoslania“ nahrádzajú slovami „colný úrad odoslania“;
 vii)
 v atribúte „Dialógový ukazovateľ jazyka pri odchode“, názov, sa netýka slovenského znenia a slová „úradu odoslania“ sa nahrádzajú slovami „colnému úradu odoslania“;
 c)
 táto zmena sa netýka slovenského znenia;
 d)
 v oddiele B sa skupina údajov „POLOŽKY TOVARU“ mení takto:
 i)
 atribút „Kód tovaru (kolónka 33)“, druhý odsek, prvý znak „-“, sa slovo „alebo“ medzi dvoma zarážkami a druhá zarážka vypúšťajú; a v štvrtom odseku sa slová „niektorej krajine EZVO“ nahrádzajú slovami „niektorej krajine spoločného tranzitného režimu“;
 ii)
 názov a text pod skupinou údajov nižšej úrovne „KÓDY CITLIVÉHO TOVARU (kolónka 31)“ sa vypúšťajú;
 iii)
 táto zmena sa netýka slovenského znenia;
 iv)
 v skupine údajov nižšej úrovne „ODKAZY NA PREDCHÁDZAJÚCE DOKLADY (kolónka 40)“, prvý odsek, sa slová „colného určenia“ nahrádzajú slovami „colného režimu“; a v druhom odseku sa slová „úradu odoslania“ nahrádzajú slovami „colného úradu odoslania“ a slová „krajinou EZVO“ nahrádzajú slovami „krajinou spoločného tranzitného režimu“;
 v)
 v skupine údajov nižšej úrovne „PREDLOŽENÉ DOKLADY/OSVEDČENIA (kolónka 44)“, prvý odsek, sa slová „čísla záznamov kontrolných výtlačkov T5,“ vypúšťajú;
 vi)
 v skupine údajov nižšej úrovne „OSOBITNÉ ZÁZNAMY (kolónka 44)“, atribút „Vývoz z ES (kolónka 44)“, názov sa nahrádza slovami „Vývoz z EÚ (kolónka 44)“, a v odseku sa slovo „ES“ nahrádza slovom „EÚ“;
 vii)
 v skupine údajov nižšej úrovne „OSOBITNÉ ZÁZNAMY (kolónka 44)“, atribút „Vývoz z krajiny (kolónka 44)“ sa slovo „krajiny“ nahrádza slovom „EÚ“;
 e)
 v oddiele B sa názov skupiny údajov „HOSPODÁRSKY SUBJEKT hlavný zodpovedný (kolónka 50)“ sa nahrádza „DRŽITEĽ COLÉHO REŽIMU (kolónka 50)“;
 f)
 v oddiele B v skupine údajov „ZÁSTUPCA (kolónka 50)“, prvý odsek, sa slová „hlavného zodpovedného“ nahrádzajú slovami „držiteľa colného režimu“;
 g)
 v oddiele B v skupine údajov „COLNÝ ÚRAD tranzitu (kolónka 51)“, prvý odsek, sa slová „úrad vstupu určený“ nahrádzajú slovami „predpokladaný colný úrad vstupu“ a slová „úrad výstupu“ sa nahrádzajú slovami „colný úrad výstupu“;
 h)
 Táto zmena sa netýka slovenského znenia.
 i)
 v oddiele B sa skupina údajov „POUŽITÉ COLNÉ UZÁVERY (kolónka D)“, prvý odsek, sa slová „hlavný zodpovedný“ nahrádzajú slovami „držiteľ colného režimu“.
 j)
 v oddiele B sa skupina údajov „ZÁRUKA“ mení takto:
 i)
 v skupine údajov nižšej úrovne „REFERENCIA ZÁRUKY“, atribút „GRN (kolónka 52)“, sa slová „úrad prijímania záruk“ nahrádzajú slovami „colný úrad prijímania záruk“; a slová „automatizovanom tranzitnom systéme“ sa nahrádzajú slovami „elektronickom tranzitnom systéme“;
 ii)
 v skupine údajov nižšej úrovne „REFERENCIA ZÁRUKY“, atribút „Prístupový kód“, sa slová „hlavný zodpovedný“ nahrádzajú slovami „držiteľ colného režimu“;
 iii)
 skupina údajov nižšej úrovne „OBMEDZENIE PLATNOSTI ES“ sa nahrádza skupinou údajov „OBMEDZENIE PLATNOSTI (EÚ)“;
 iv)
 v skupine údajov nižšej úrovne „OBMEDZENIE PLATNOSTI ES“ sa atribút „Neplatí pre ES (kolónka 52)“ nahrádza atribútom „Neplatí pre EÚ (kolónka 52)“;
 v)
 skupina údajov nižšej úrovne „OBMEDZENIE PLATNOSTI NIE ES“ sa nahrádza skupinou údajov „OBMEDZENIE PLATNOSTI NIE EÚ“;
 vi)
 v skupine údajov nižšej úrovne „OBMEDZENIE PLATNOSTI NIE ES“ sa slovo „Európskeho spoločenstva“ nahrádza slovom „Európskej únie“.
 Zmeny prílohy A2 k dodatku III
 Príloha A2 k dodatku III k dohovoru sa mení takto:
 1.
 Bod 4 sa vypúšťa.
 2.
 Bod 6 sa mení takto:
 a)
 v kóde T2 sa slová „tovar Spoločenstva“ nahrádzajú slovami „tovar Únie“;
 b)
 v kóde T2F sa slová „tovar Spoločenstva“ nahrádzajú slovami „tovar Únie“, slová „colného územia Spoločenstva“ nahrádzajú slovami „colného územia Únie“ a slová „pravidlá Spoločenstva“ nahrádzajú slovami „pravidlá Únie“;
 c)
 v kóde T2CIM sa slová „status tovaru Spoločenstva prepravovaného na podklade nákladného listu CIM“ nahrádzajú slovami „tovar Únie prepravovaný na podklade nákladného listu CIM“ a slová „alebo dodacieho listu TR“ sa vypúšťajú;
 d)
 v kóde T2TIR sa slová „status tovaru Spoločenstva prepravovaného na podklade karnetu TIR“ nahrádzajú slovami „tovar Únie prepravovaný na podklade karnetu TIR“;
 e)
 v kóde T2ATA sa slová „status tovaru Spoločenstva prepravovaného na podklade karnetu ATA“ nahrádzajú slovami „tovar Únie prepravovaný na podklade karnetu ATA“;
 f)
 v kóde T2L sa slová „status tovaru Spoločenstva“ nahrádzajú slovami „colný status tovaru Únie“;
 g)
 v kóde T2F sa slová „status tovaru Spoločenstva“ nahrádzajú slovami „colný status tovaru Únie“, slová „colného územia Spoločenstva“ sa nahrádzajú slovami „colného územia Únie“ a slová „pravidlá Spoločenstva“ sa nahrádzajú slovami „pravidlá Únie“;
 h)
 v kóde T1 sa slová „iný tovar ako tovar Spoločenstva“ nahrádzajú slovami „tovar, ktorý nie je tovarom Únie“.
 3.
 Bod 7 sa mení takto:
 a)
 v 12. riadku sa slová „Nákladný list CIM (železnica) 720“ nahrádzajú slovami „nákladný list SMGS (železnica) 722“;
 b)
 v 13. riadku sa slová „Sprievodný nákladný list – SMGS 722“ vypúšťajú;
 c)
 v 24. riadku sa slová „Kontrolný výtlačok T5 823“ vypúšťajú;
 d)
 v 33. riadku sa slová „Preferenčné osvedčenie o pôvode“ nahrádzajú slovami „Osvedčenie o pôvode na tlačive A (GSP)“;
 e)
 v 39. riadku sa slová „Osvedčenie o pôvode EUR 1“ nahrádzajú slovami „Sprievodné osvedčenie EUR.1“.
 4.
 Bod 9 sa mení takto:
 a)
 v DG0 sa slová „krajiny EZVO“ nahrádzajú slovami „krajiny spoločného tranzitného režimu“ a slovo „ES“ sa nahrádza slovom „Únie“;
 b)
 v DG1 sa slová „krajiny EZVO“ nahrádzajú slovami „krajiny spoločného tranzitného režimu“ a slovo „ES“ sa nahrádza slovom „Únie“.
 5.
 Bod 10 sa mení takto:
 a)
 vo ôsmom riadku v stĺpci „Situácia“ sa slová „medzi úradom odoslania a úradom tranzitu“ nahrádzajú slovami „medzi colným úradom odoslania a colným úradom tranzitu“;
 c)
 v deviatom riadku v stĺpci „Situácia“ sa slová „prílohy IV k dodatku I“ nahrádzajú slovami „prílohy I k dodatku I“;
 c)
 v stĺpci „Iné údaje“, poslednej zarážke, sa slová „úrad prijímania záruk“ nahrádzajú slovami „colný úrad prijímania záruk“.
 6.
 V bode 11, poslednej vete, sa slová „Úrady určenia“ nahrádzajú slovami „Colné úrady určenia“.
 Zmeny prílohy A4 k dodatku III
 Príloha A4 k dodatku III k dohovoru sa mení takto:
 1.
 Táto zmena sa netýka slovenského znenia.
 2.
 Druhý odsek, úvodné slová, sa nahrádzajú takto:
 „Sprievodný tranzitný doklad musí byť vyhotovený na základe údajov uvedených v tranzitnom vyhlásení, ktoré v prípade potreby opraví držiteľ colného režimu a/alebo overí colný úrad odoslania, doplnené o:“.
 3.
 Bod 1 sa mení takto:
 a)
 v názve sa slová „MRN (movement reference number – prepravné referenčné číslo“) nahrádzajú slovami „MRN (hlavné referenčné číslo)“;
 b)
 v treťom odseku sa slová „príslušného úradu“ nahrádzajú slovami „colných orgánov“.
 4.
 V bode 2 sa tretia zarážka nahrádza výrazom „-nevypĺňa sa, pokiaľ ide len o jednu položku“.
 5.
 Bod 3 sa mení takto:
 a)
 slová „v prípade použitia núdzového postupu“ sa nahrádzajú slovami „ak sa používa plán na zabezpečenie kontinuity činností“
 b)
 ako posledný odsek sa vkladá táto veta:
 „Všetky odkazy na „hlavného zodpovedného“ sa pokladajú za odkazy na „držiteľa colného režimu“.“
 6.
 V bode 4, prvej a druhej zarážke, sa slová „úradu odoslania“ nahrádzajú slovami „colného úradu odoslania“.
 7.
 Bod 6 sa mení takto:
 a)
 v prvom odseku sa slová „úrad odoslania“ nahrádzajú slovami „colný úrad odoslania“ a slová „úradu určenia“ nahrádzajú slovami „colného úradu určenia“;
 b)
 štvrtý odsek sa nahrádza takto:
 „Colné orgány colného úradu tranzitu alebo colného úradu určenia, podľa daného prípadu, sú povinné zadať do systému údaje, ktoré pridali na tranzitný sprievodný doklad. Tieto údaje môže zadať takisto schválený príjemca.“;
 c)
 piaty odsek podpoložky „Kolónka 55: Prekládky“, druhá časť, sa nahrádza takto:
 „Ak sa však tovar prepravuje v kontajneroch, ktoré sa majú dopravovať cestnými vozidlami, colné orgány môžu poveriť držiteľa colného režimu, aby nevypĺňal kolónku 18 v prípade, keď logistická situácia na mieste odoslania môže zabrániť poskytnutiu totožnosti a štátnej príslušnosti dopravného prostriedku v čase vystavenia tranzitného vyhlásenia, a v prípade, keď colné orgány môžu zabezpečiť, že náležité informácie týkajúce sa dopravného prostriedku budú následne zaznamenané do kolónky 55.“.
 Zmeny prílohy A6 k dodatku III
 Príloha A6 k dodatku III k dohovoru sa mení takto:
 1.
 V bode 2 sa slová „úrad odoslania“ nahrádzajú slovami „colný úrad odoslania“.
 2.
 V bode 4 sa slová „MRN – prepravné referenčné číslo vymedzené v prílohe A4“ nahrádzajú slovami „MRN – hlavné referenčné číslo“.
 Zmeny prílohy B1 k dodatku III
 Príloha B1 k dodatku III k dohovoru sa mení takto:
 V Kolónke 33: „Kód tovaru“, „Prvé pododdelenie“, sa druhá veta nahrádza takto:
 „V Únii je však potrebné uviesť osem číselných znakov kombinovanej nomenklatúry, ak si to vyžaduje ustanovenie Únie.“.
 Zmeny prílohy B2 k dodatku III
 Príloha B2 k dodatku III k dohovoru sa mení takto:
 1.
 Nadpis prílohy B2 sa nahrádza takto:
 „VYSVETLIVKY K VYPĹŇANIU TLAČÍV, KTORÉ SA MAJÚ POUŽÍVAŤ PRI PREUKAZOVANÍ COLNÉHO STATUSU TOVARU ÚNIE“
 2.
 Časť A „Všeobecné ustanovenia“ sa mení takto:
 a)
 v bode 1 sa slová „statuse tovaru Spoločenstva“ nahrádzajú slovami „colnom statuse tovaru Únie“;
 b)
 v bode 4 sa slová „podanie nového vyhlásenia“ nahrádzajú slovami „predloženie nového tlačiva“.
 3.
 Časť B „Podrobnosti týkajúce sa konkrétnych kolónok“ sa mení takto:
 a)
 v Kolónke 33 sa slová „krajine EZVO“ nahrádzajú slovami „krajine spoločného tranzitného režimu“;
 b)
 v Kolónke 38 a Kolónke 44 sa slová „krajinách EZVO“ nahrádzajú slovami „krajinách spoločného tranzitného režimu“.
 Zmeny prílohy B3 k dodatku III
 Príloha B3 k dodatku III k dohovoru sa mení takto:
 1.
 Nadpis prílohy B3 sa nahrádza takto:
 „KÓDY, KTORÉ SA MAJÚ POUŽÍVAŤ PRI VYPĹŇANÍ TLAČÍV POUŽÍVANÝCH PRI PREUKAZOVANÍ COLNÉHO STATUSU TOVARU ÚNIE“.
 2.
 V časti A „Podrobnosti týkajúce sa konkrétnych kolónok“, Kolónka 33 „Kód tovaru“, „Prvé pododdelenie kolónky“ sa druhá veta nahrádza takto:
 „V Únii je však potrebné uviesť osem číselných znakov kombinovanej nomenklatúry, ak si to vyžaduje ustanovenie Únie.“.
 Zmeny prílohy B5 k dodatku III
 Príloha B5 k dodatku III k dohovoru sa mení takto:
 1.
 V hlave II, bode 1.1, prvej časti, sa slová „hlavný zodpovedný musí uviesť“ nahrádzajú slovami „držiteľ colného režimu musí uviesť“ a zmena v hlave II, názve bodu 1.2 sa netýka slovenského znenia.
 2.
 Hlava III sa mení takto:
 a)
 v bode 3 sa slová „tlačivo, ku ktorému patrí“ nahrádzajú slovami „výtlačky tranzitného vyhlásenia, ku ktorému patrí“;
 b)
 bod 4 sa nahrádza takto:
 „Ak je tranzitné vyhlásenie evidované, ložný list musí dostať také isté evidenčné číslo ako tlačivá tranzitného vyhlásenia, ku ktorému patrí. Toto číslo sa musí zaznamenať s použitím pečiatky, ktorá obsahuje aj názov colného úradu odoslania alebo ručne. Ak je zaznamenané ručne, potvrdí sa odtlačkom úradnej pečiatky colného úradu odoslania.
 Podpis úradníka colného úradu odoslania na tlačivách nie je povinný.“;
 c)
 v bode 5 sa slová „hlavný zodpovedný“ nahrádzajú slovami „držiteľ colného režimu“.
 Zmeny prílohy B6 k dodatku III
 Príloha B6 k dodatku III k dohovoru sa mení takto:
 1.
 Hlava I sa mení takto:
 a)
 v druhom odseku sa slová „hlavný zodpovedný“ nahrádzajú slovami „držiteľ colného režimu“;
 b)
 v treťom odseku sa slová „hlavný zodpovedný“ nahrádzajú slovami „držiteľ colného režimu“.
 2.
 V hlave II sa časť I „Formality v krajine odoslania“ mení takto:
 a)
 Kolónka 1 „Vyhlásenie“ sa mení takto:
 i)
 v bode 3 sa slovo „článku 23“ nahrádza slovom „článku 28“;
 ii)
 za bodom 3 sa vkladá toto:
 „T1
 Tovar bez colného statusu tovaru Únie, ktorý je umiestnený do spoločného tranzitného režimu.
 T2
 Tovar s colným statusom tovaru Únie, ktorý je umiestnený do spoločného tranzitného režimu.
 T2F
 Tovar s colným statusom tovaru Únie, ktorý sa prepravuje medzi časťou colného územia Únie, na ktorej sa neuplatňujú ustanovenia smernice Rady 2006/112/ES (*1) ani smernice Rady 2008/118/ES (*2), a krajinou spoločného tranzitného režimu.
 (*1) Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1)."
 (*2) Smernica Rady 2008/118/ES zo 16. decembra 2008 o všeobecnom systéme spotrebných daní a o zrušení smernice 92/12/EHS (Ú. v. EÚ L 9, 14.1.2009, s. 12).“;"
 b)
 v Kolónke 18: „Totožnosť a štátna príslušnosť dopravných prostriedkov pri odchode“, v prvej časti, sa slová „úrade odoslania“ nahrádzajú slovami „colnom úrade odoslania“; a v druhej časti sa slová „hlavného zodpovedného“ nahrádzajú slovami „držiteľa colného režimu“;
 c)
 v Kolónke 19 „Kontajner (Ctr)“ sa slová „úrad odoslania“ nahrádzajú slovami „colný úrad odoslania“;
 d)
 v Kolónke 21 „Totožnosť a štátna príslušnosť aktívneho dopravného prostriedku, ktorý prestupuje hranicu“, v štvrtom odseku sa slová „úrad odoslania“ sa nahrádza slovami „colný úrad odoslania“;
 e)
 v Kolónke 25 „Druh dopravy na hraniciach“, v druhej časti, sa slová „úrad odoslania“ nahrádzajú slovami „colný úrad odoslania“;
 f)
 v Kolónke 27 „Miesto naloženia“, v druhej časti, sa slová „úrad odoslania“ nahrádzajú slovami „colný úrad odoslania“;
 g)
 v Kolónke 33 „Kód tovaru“, v prvej časti, sa druhá zarážka nahrádza takto: „– sa v dohovore stanovuje, že jej vyplnenie je povinné.“ a v tretej časti sa slová „krajine EZVO“ nahrádzajú slovami „krajine spoločného tranzitného režimu“;
 h)
 v Kolónke 40 sa slová „prechádzajúceho colne schválené určenie tovaru“ nahrádzajú slovami „predchádzajúci colný režim“;
 i)
 v Kolónke 44 „Doplňujúce informácie, predložené doklady, osvedčenia a povolenia“ sa text nahrádza takto:
 „Uvádzajú sa požadované údaje na základe akýchkoľvek osobitných pravidiel, ktoré sa uplatňujú v krajine odoslania/vývozu, ako aj referenčné čísla dokladov predložených s vyhlásením alebo akékoľvek dodatočné referencie, ktoré sa považujú za potrebné vo vzťahu k vyhláseniu alebo tovaru, na ktorý sa vyhlásenie vzťahuje (napr. číslo vývozných licencií alebo povolení, údaje požadované na základe veterinárnych a fytosanitárnych predpisov, číslo nákladného listu atď.). Časť vyhradená pre „Doplňujúce informácie – kód (DI) sa nevypĺňa“.“;
 j)
 v Kolónke 50 „Hlavný zodpovedný a oprávnený zástupca, miesto, dátum a podpis“, v prvom odseku, sa slová „hlavného zodpovedného“ nahrádzajú slovami „držiteľa colného režimu“; a)v druhom odseku sa slová „automatizovaných systémov“ nahrádzajú slovami „elektronického tranzitného systému“ a slová „úradu odoslania“ nahrádzajú slovami „colnému úradu odoslania“;
 k)
 v Kolónke 51 „Predpokladané tranzitné úrady (a krajiny)“ sa slová „výstupný colný úrad“ nahrádzajú slovami „colný úrad výstupu“ a slová „Tranzitné úrady sú uvedené“ nahrádzajú slovami „Colný úrad tranzitu je uvedený“;
 l)
 v Kolónke 52 „Záruka“, v prvom odseku, sa slová „úrad prijímania záruk“ nahrádzajú slovami „colný úrad prijímania záruk“;
 m)
 v Kolónke 53 „Úrad určenia (a krajina)“, v prvom odseku, sa slová „Úrady určenia sú uvedené“ nahrádzajú slovami „Colný úrad určenia je uvedený“.
 3.
 V hlave II, časti II „Formality počas prepravy“, prvom odseku sa slová „úradu odoslania“ nahrádzajú slovami „colného úradu odoslania“ a slová „úradu určenia“ nahrádzajú slovami „colnému úradu určenia“.
 4.
 V hlave III, tabuľke sa vypúšťa záznam „Výnimka z predpísanej trasy – 99205“ v stĺpci „Kódy“ ako aj všetky jazykové verzie uvedené v zodpovedajúcom stĺpci „Jazykové odkazy“.
 Zmeny prílohy B11 k dodatku III
 Príloha B11 k dodatku III k dohovoru sa mení takto:
 Slová „Farby: čierna na zelenom pozadí“ sa vypúšťajú.
 Zmeny prílohy C7 k dodatku III
 Príloha C7 k dodatku III k dohovoru sa mení takto:
 1.
 V bode 1.2.2. sa slová „hlavný zodpovedný“ nahrádzajú slovami „držiteľ colného režimu“.
 2.
 V bode 1.3 sa slová „úrad prijímania záruk“ nahrádzajú slovami „colný úrad prijímania záruk“.
 3.
 V bode 2.1 sa slová „hlavný zodpovedný“ (v jednotlivých gramatických tvaroch) nahrádzajú slovami „držiteľ colného režimu“ (v príslušných gramatických tvaroch).
 4.
 V bode 2.2 sa slová „hlavný zodpovedný“ nahrádzajú slovami „držiteľ colného režimu“.
 5.
 V bode 2.3 sa slová „úrade odoslania“ nahrádzajú slovami „colnom úrade odoslania“ a slová „hlavného zodpovedného“ sa nahrádzajú slovami „držiteľa colného režimu“.
 PRÍLOHA F
 Prílohy B7 až B10 a C1 až C6 k dodatku III k dohovoru sa nahrádzajú týmito prílohami:
 „
 PRÍLOHA B7
 VZORY PEČIATOK POUŽÍVANÝCH V RÁMCI PLÁNU NA ZABEZPEČENIE KONTINUITY ČINNOSTÍ
 1. Pečiatka č. 1
 HAVARIJNÝ POSTUP NCTS
 COLNÝ REŽIM TRANZIT ÚNIE/SPOLOČNÝ TRANZITNÝ REŽIM
 V SYSTÉME NIE SÚ DOSTUPNÉ ŽIADNE ÚDAJE
 ZAČATÝ DŇA
 (dátum/hodina)
 (rozmery: 26 × 59 mm)
 2. Pečiatka č. 2
 PLÁN NA ZABEZPEČENIE KONTINUITY ČINNOSTÍ
 COLNÝ REŽIM TRANZIT ÚNIE/SPOLOČNÝ TRANZITNÝ REŽIM
 V SYSTÉME NIE SÚ DOSTUPNÉ ŽIADNE ÚDAJE
 ZAČATÝ DŇA
 (dátum/hodina)
 (rozmery: 26 × 59 mm)
 PRÍLOHA B8
 TC 10 – POTVRDENIE O PRESTUPE HRANICE
 Text obrazu
 TC 10 – POTVRDENIE O PRESTUPE HRANICE
 Evidenčné číslo dopravného prostriedku
 TRANZITNÉ VYHLÁSENIE
 REFERENČNÉ ČÍSLO PREDPOKLADANÉHO COLNÉHO ÚRADU TRANZITU
 Druh (T1, T2 alebo T2F) a číslo
 Referenčné číslo colného úradu odoslania
 NA ÚRADNÉ ÚČELY
 Dátum prestupu hranice
 (podpis)
 úradná pečiatka
 TC 10 – POTVRDENIE O PRESTUPE HRANICE
 Evidenčné číslo dopravného prostriedku
 TRANZITNÉ VYHLÁSENIE
 REFERENČNÉ ČÍSLO PREDPOKLADANÉHO COLNÉHO ÚRADU TRANZITU
 Druh (T1, T2 alebo T2F) a číslo
 Referenčné číslo colného úradu odoslania
 NA ÚRADNÉ ÚČELY
 Dátum prestupu hranice
 (podpis)
 úradná pečiatka
 PRÍLOHA B9
 VZOR OSOBITNEJ PEČIATKY POUŽÍVANEJ SCHVÁLENÝM ODOSIELATEĽOM
 1
 2
 3
 4
 5
 6
 (rozmery: 55 × 25 mm)
 1.
 Štátny znak alebo iné úradné symboly alebo písmená určujúce krajinu
 2.
 Referenčné číslo colného úradu odoslania
 3.
 Číslo vyhlásenia
 4.
 Dátum
 5.
 Schválený odosielateľ
 6.
 Číslo povolenia
 PRÍLOHA B10
 TC 11 – POTVRDENIE O DODANÍ
 Text obrazu
 TC 11 – POTVRDENIE O DODANÍ
 Colný úrad určenia v (miesto, názov a referenčné číslo)
 týmto potvrdzuje, že tranzitné vyhlásenie T1, T2, T2F (1)
 zaevidované dňa (dd/mm/rr) pod č. (MRN) (2)
 colným úradom odoslania v (miesto, názov a referenčné číslo)
 bolo podané.
 Official stamp
 V/vo dňa (dd/mm/rr)
 (podpis)
 (1) Nehodiace sa prečiarknite.
 (2) V prípade dočasnej nefunkčnosti elektronického tranzitného systému uveďte číslo používané v rámci plánu na zabezpečenie kontinuity činností (BCP).
 TC 11 – POTVRDENIE O DODANÍ
 Colný úrad určenia v (miesto, názov a referenčné číslo)
 týmto potvrdzuje, že tranzitné vyhlásenie T1, T2, T2F (1)
 zaevidované dňa (dd/mm/rr) pod č. (MRN) (2)
 colným úradom odoslania v (miesto, názov a referenčné číslo)
 bolo podané.
 Official stamp
 V/vo dňa (dd/mm/rr)
 (podpis)
 (1) Nehodiace sa prečiarknite.
 (2) V prípade dočasnej nefunkčnosti elektronického tranzitného systému uveďte číslo používané v rámci plánu na zabezpečenie kontinuity činností (BCP).
 PRÍLOHA C1
 ZÁVÄZOK RUČITEĽA – JEDNOTLIVÁ ZÁRUKA
 I. Záväzok ručiteľa
 1.
 Podpísaný(-á) (1) ...
 ...
 s bydliskom (so sídlom) v/vo (2)
 ...
 ...
 poskytuje týmto spoločne a nerozdielne ručenie na úrade prijímania záruk
 ...
 do výšky najviac
 ...
 v prospech Európskej únie, ktorú tvorí Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Helénska republika, Chorvátska republika, Španielske kráľovstvo, Francúzska republika, Írsko, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarsko, Maltská republika, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika, Švédske kráľovstvo, Spojené kráľovstvo Veľkej Británie a Severného Írska, ako aj Islandskej republiky, bývalej Juhoslovanskej republiky Macedónsko, Nórskeho kráľovstva, Republiky srbskej, Švajčiarskej konfederácie, Tureckej republiky (3), Andorrského kniežatstva a Sanmarínskej republiky (4), za každú sumu, za zaplatenie ktorej osoba poskytujúca túto záruku (5):
 ...
 je alebo môže byť zodpovedná vo vzťahu k uvedeným krajinám a ktorá predstavuje dlh v podobe cla a iných poplatkov (6) uplatňovaných na tovar, ktorého opis sa uvádza ďalej, na ktorý sa vzťahuje táto colná operácia (7):
 ...
 ...
 Opis tovaru:
 ...
 ...
 ...
 ...
 2.
 Podpísaný(-á) sa zaväzuje zaplatiť v lehote 30 dní od prvej písomnej žiadosti príslušných orgánov krajín uvedených v bode 1 a bez možnosti odkladu platby na obdobie po tejto lehote požadované sumy, pokiaľ on alebo ona alebo iná príslušná osoba nepreukáže pred uplynutím tejto lehoty k spokojnosti colných orgánov, že osobitný režim iný než colný režim konečné použitie bol ukončený, colný dohľad nad tovarom na konečné použitie alebo dočasné uskladnenie sa riadne skončili, alebo v prípade operácií iných než osobitné režimy a dočasné uskladnenie, že situácia tovaru bola regularizovaná.
 Na žiadosť podpísaného (podpísanej) a z akýchkoľvek dôvodov uznaných za oprávnené môžu príslušné orgány odložiť lehotu, v rámci ktorej je podpísaný(-á) povinný(-á) zaplatiť požadované sumy, na obdobie po uplynutí lehoty 30 dní odo dňa žiadosti o zaplatenie. Výdavky, ktoré vzniknú v dôsledku udelenia tejto dodatočnej lehoty, najmä akýkoľvek úrok, sa musia počítať tak, aby daná suma bola rovnocenná sume, ktorá by sa účtovala za obdobných okolností na peňažnom trhu alebo finančnom trhu príslušnej krajiny.
 3.
 Tento záväzok platí odo dňa jeho schválenia colným úradom prijímania záruk. Podpísaný(-á) je naďalej zodpovedný(-á) za zaplatenie akéhokoľvek dlhu, ktorý vznikol počas colnej operácie, na ktorú sa vzťahuje tento záväzok a ktorá začala pred tým, ako nadobudlo účinnosť akékoľvek zrušenie alebo vypovedanie záruky, dokonca aj vtedy, ak sa žiadosť o zaplatenie pošle po tomto dni.
 4.
 Podpísaný(-á) poskytne na účely tohto záväzku svoju adresu na doručovanie v každej z ostatných krajín uvedených v bode 1 (8):
 Krajina
 Priezvisko a krstné meno alebo názov podniku a úplná adresa
 Podpísaný(-á) potvrdzuje, že všetka korešpondencia a oznámenia a akékoľvek formality alebo postupy týkajúce sa tohto záväzku adresované na jednu z jeho alebo jej adries na doručovanie alebo podané písomne na takejto adrese budú prijaté ako náležite mu (jej) doručené.
 Podpísaný(-á) uznáva právomoc príslušných súdov tých miest, kde má adresu na doručovanie.
 Podpísaný(-á) sa zaväzuje, že nezmení svoju adresu na doručovanie alebo, ak musí zmeniť jednu alebo viac uvedených adries, že o tom bude vopred informovať colný úrad prijímania záruk.
 V/vo ...dňa ...
 ...
 (podpis) (9)
 II. Schválenie colným úradom prijímania záruk
 Colný úrad prijímania záruk ...
 ...
 ...
 Záväzok ručiteľa schválený dňa ...na zabezpečenie colnej operácie vykonanej na základe colného vyhlásenia/vyhlásenia na dočasné uskladnenie
 č. ...z ... (10)
 ...
 (pečiatka a podpis)
 PRÍLOHA C2
 ZÁVÄZOK RUČITEĽA – JEDNOTLIVÁ ZÁRUKA VO FORME ZÁRUČNÝCH DOKLADOV
 I. Záväzok ručiteľa
 1.
 Podpísaný(-á) (11)
 ...
 ...
 s bydliskom (sídlom) v/vo (12)
 ...
 ...
 poskytuje týmto spoločne a nerozdielne ručenie na úrade prijímania záruk
 ...
 v prospech Európskej únie, ktorú tvorí Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Helénska republika, Chorvátska republika, Španielske kráľovstvo, Francúzska republika, Írsko, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarská republika, Maltská republika, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika, Švédske kráľovstvo, Spojené kráľovstvo Veľkej Británie a Severného Írska, ako aj Islandskej republiky, bývalej Juhoslovanskej republiky Macedónsko, Nórskeho kráľovstva, Republiky srbskej, Švajčiarskej konfederácie, Tureckej republiky, Andorrského kniežatstva a Sanmarínskej republiky (13), za každú sumu, za zaplatenie ktorej držiteľ colného režimu je alebo môže byť zodpovedný voči uvedeným krajinám, ktorá predstavuje dlh vo forme cla a iných poplatkov splatných v súvislosti s dovozom alebo vývozom tovaru umiestneného do colného režimu tranzit Únie alebo spoločného tranzitného režimu, na ktorý sa podpísaný(-á) zaviazal(-a) vydať jednotlivé záručné doklady do výšky najviac 10 000 EUR na záručný doklad.
 2.
 Podpísaný(-á) sa zaväzuje zaplatiť v lehote 30 dní od prvej písomnej žiadosti príslušných orgánov krajín uvedených v bode 1 a bez možnosti odkladu platby na obdobie po tejto lehote požadované sumy do výšky 10 000 EUR na jednotlivý záručný doklad, pokiaľ on alebo ona alebo iná príslušná osoba nepreukáže pred uplynutím tejto lehoty k spokojnosti príslušných orgánov, že daná operácia bola ukončená.
 Na žiadosť podpísaného (podpísanej) a z akýchkoľvek dôvodov uznaných za oprávnené môžu príslušné orgány odložiť lehotu, v rámci ktorej je podpísaný(-á) povinný(-á) zaplatiť požadované sumy, na obdobie po uplynutí lehoty 30 dní odo dňa žiadosti o zaplatenie. Výdavky, ktoré vzniknú v dôsledku udelenia tejto dodatočnej lehoty, najmä akýkoľvek úrok, sa musia počítať tak, aby daná suma bola rovnocenná sume, ktorá by sa účtovala za obdobných okolností na peňažnom trhu alebo finančnom trhu príslušnej krajiny.
 3.
 Tento záväzok platí odo dňa jeho schválenia colným úradom prijímania záruk. Podpísaný(-á) je naďalej zodpovedný(-á) za zaplatenie akéhokoľvek dlhu, ktorý vznikol počas colnej operácie v tranzite Únie alebo v spoločnom tranzitnom režime, na ktorú sa vzťahuje tento záväzok a ktorá začala pred tým, ako nadobudlo účinnosť akékoľvek zrušenie alebo vypovedanie záruky, dokonca aj vtedy, ak sa žiadosť o zaplatenie pošle po tomto dni.
 4.
 Podpísaný(-á) poskytne na účely tohto záväzku svoju adresu na doručovanie (14) v každej z ostatných krajín uvedených v bode 1.
 Krajina
 Priezvisko a krstné meno alebo názov podniku a úplná adresa
 Podpísaný(-á) potvrdzuje, že všetka korešpondencia a oznámenia a akékoľvek formality alebo postupy týkajúce sa tohto záväzku adresované na jednu z jeho alebo jej adries na doručovanie alebo podané písomne na takejto adrese budú prijaté ako náležite mu (jej) doručené.
 Podpísaný(-á) uznáva právomoc príslušných súdov tých miest, kde má adresu na doručovanie.
 Podpísaný(-á) sa zaväzuje, že nezmení svoju adresu na doručovanie alebo, ak musí zmeniť jednu alebo viac uvedených adries, že o tom bude vopred informovať colný úrad prijímania záruk.
 V/vo ...
 dňa ...
 ...
 (podpis) (15)
 II. Schválenie colným úradom prijímania záruk
 Colný úrad prijímania záruk
 ...
 ...
 Záväzok ručiteľa schválený dňa ...
 ...
 ...
 (Pečiatka a podpis)
 PRÍLOHA C3
 ZÁRUČNÝ DOKLAD NA JEDNOTLIVÚ ZÁRUKU
 Text obrazu
 (Predná strana)
 TC 32 – ZÁRUČNÝ DOKLAD NA JEDNOTLIVÚ ZÁRUKU A 000 000
 Vydal(-a)
 (názov a adresa fyzickej osoby alebo názov alebo adresa spoločnosti)
 (Záväzok ručiteľa prijatý dňa colným úradom prijímania záruk v/vo )
 Tento záručný doklad vydaný dňa je platný na sumu do výšky 10 000 EUR pre operáciu v colnom režime tranzit Únie/spoločnom tranzitnom režime začínajúcu sa najneskôr a v súvislosti s ktorou je držiteľom colného režimu
 (meno a adresa fyzickej osoby alebo názov a adresa spoločnosti)
 (podpis držiteľa colného režimu (*)
 (*) podpis nie je povinný
 (podpis a pečiatka ručiteľa)
 (Zadná strana)
 Vyplní colný úrad odoslania
 Tranzitná operácia vykonaná na základe dokladu T1, T2, T2F (*)
 Zaregistrované dňa pod č
 colným úradom
 (úradná pečiatka)
 (*) Nehodiace sa prečiarknite
 (podpis)
 (Predná strana)
 TC 32 – ZÁRUČNÝ DOKLAD NA JEDNOTLIVÚ ZÁRUKU A 000 000
 Vydal(-a)
 (názov a adresa fyzickej osoby alebo názov alebo adresa spoločnosti)
 (Záväzok ručiteľa prijatý dňa colným úradom prijímania záruk v/vo )
 Tento záručný doklad vydaný dňa je platný na sumu do výšky 10 000 EUR pre operáciu v colnom režime tranzit Únie/spoločnom tranzitnom režime začínajúcu sa najneskôr a v súvislosti s ktorou je držiteľom colného režimu
 (meno a adresa fyzickej osoby alebo názov a adresa spoločnosti)
 (podpis držiteľa colného režimu (*)
 (*) podpis nie je povinný
 (podpis a pečiatka ručiteľa)
 (Zadná strana)
 Vyplní colný úrad odoslania
 Tranzitná operácia vykonaná na základe dokladu T1, T2, T2F (*)
 Zaregistrované dňa pod č
 colným úradom
 (úradná pečiatka)
 (*) Nehodiace sa prečiarknite
 (podpis)
 Technické požiadavky na záručný doklad.
 Záručný doklad sa vytlačí na papieri na písanie, bez mechanickej buničiny, s hmotnosťou najmenej 55 g/m2. Na pozadí má vytlačený červený gilošovaný vzor, aby sa dalo voľným okom rozpoznať akékoľvek mechanické alebo chemické sfalšovanie. Používa sa biely papier.
 Rozmery sú 148 × 105 mm.
 Na záručnom doklade sa uvádza názov a adresa tlačiarne alebo značka umožňujúca identifikáciu tlačiarne a identifikačné číslo.
 PRÍLOHA C4
 ZÁVÄZOK RUČITEĽA – CELKOVÁ ZÁRUKA
 I. Záväzok ručiteľa
 1.
 Podpísaný(-á) (16)
 ...
 ...
 s bydliskom (sídlom) v/vo (17)
 ...
 ...
 poskytuje týmto spoločne a nerozdielne ručenie na úrade prijímania záruk
 ...
 do výšky najviac ...
 v prospech Európskej únie, ktorú tvorí Belgické kráľovstvo, Bulharská republika, Česká republika, Dánske kráľovstvo, Spolková republika Nemecko, Estónska republika, Írsko, Helénska republika, Španielske kráľovstvo, Francúzska republika, Chorvátska republika, Talianska republika, Cyperská republika, Lotyšská republika, Litovská republika, Luxemburské veľkovojvodstvo, Maďarsko, Maltská republika, Holandské kráľovstvo, Rakúska republika, Poľská republika, Portugalská republika, Rumunsko, Slovinská republika, Slovenská republika, Fínska republika, Švédske kráľovstvo a Spojené kráľovstvo Veľkej Británie a Severného Írska, ako aj Islandskej republiky, bývalej Juhoslovanskej republiky Macedónsko, Nórskeho kráľovstva, Republiky srbskej, Švajčiarskej konfederácie, Tureckej republiky (18), Andorrského kniežatstva a Sanmarínskej republiky (19),
 za každú sumu, za zaplatenie ktorej osoba poskytujúca túto záruku (20) ...alebo môže byť zodpovedná vo vzťahu k uvedeným krajinám a ktorá predstavuje dlh v podobe cla a iných poplatkov (21), ktoré môžu vzniknúť alebo vznikli v súvislosti s tovarom, na ktorý sa vzťahujú colné operácie uvedené v bode 1a a/alebo 1b.
 Maximálna suma záruky sa skladá zo sumy:
 ...
 a)
 ktorá predstavuje 100/50/30 % (22) časti referenčnej sumy zodpovedajúcej sume colných dlhov a iných poplatkov, ktoré môžu vzniknúť, a rovnajúcej sa súčtu súm uvedených v bode 1a
 a
 ...
 b)
 ktorá predstavuje 100/30 % (22) časti referenčnej sumy zodpovedajúcej sume colných dlhov a iných poplatkov, ktoré vznikli, a rovnajúcej sa súčtu súm uvedených v bode 1b.
 1a.
 Sumy tvoriace súčasť referenčnej sumy zodpovedajúcej sume colných dlhov a prípadne iných poplatkov, ktoré môžu vzniknúť, sa uvádzajú ďalej pre každý z uvedených účelov (23):
 a)
 dočasné uskladnenie – ...;
 b)
 colný režim tranzit Únie/spoločný tranzitný režim – ...;
 c)
 colný režim colné uskladňovanie – ...;
 d)
 colný režim dočasné použitie s úplným oslobodením od dovozného cla – ...;
 e)
 colný režim aktívny zušľachťovací styk – ...;
 f)
 colný režim konečné použitie – ...;
 g)
 ak iná colná operácia – špecifikujte druh – ....
 1b.
 Sumy tvoriace súčasť referenčnej sumy zodpovedajúcej sume colných dlhov a prípadne iných poplatkov, ktoré vznikli, sa uvádzajú ďalej pre každý z uvedených účelov (24):
 a)
 prepustenie do voľného obehu na základe štandardného colného vyhlásenia bez odkladu platby – ...;
 b)
 prepustenie do voľného obehu na základe štandardného colného vyhlásenia s odkladom platby – ...;
 c)
 prepustenie do voľného obehu na základe colného vyhlásenia podaného v súlade s článkom 166 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie –...;
 d)
 prepustenie do voľného obehu na základe colného vyhlásenia podaného v súlade s článkom 182 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie –...;
 e)
 colný režim dočasné použitie s čiastočným oslobodením od dovozného cla – ...;
 f)
 colný režim konečné použitie – ... (24);
 g)
 ak iná colná operácia – špecifikujte druh – ....
 2.
 Podpísaný(-á) sa zaväzuje zaplatiť v lehote 30 dní od prvej písomnej žiadosti príslušných orgánov krajín uvedených v bode 1 a bez možnosti odkladu platby na obdobie po tejto lehote požadované sumy do výšky uvedenej maximálnej sumy, pokiaľ on alebo ona alebo iná príslušná osoba nepreukáže pred uplynutím tejto lehoty k spokojnosti colných orgánov, že osobitný režim iný než colný režim konečné použitie bol ukončený, colný dohľad nad tovarom na konečné použitie alebo dočasné uskladnenie sa riadne skončili, alebo v prípade operácií iných než osobitné režimy, že situácia tovaru bola regularizovaná.
 Na žiadosť podpísaného (podpísanej) a z akýchkoľvek dôvodov uznaných za oprávnené môžu príslušné orgány odložiť lehotu, v rámci ktorej je podpísaný(-á) povinný(-á) zaplatiť požadované sumy, na obdobie po uplynutí lehoty 30 dní odo dňa žiadosti o zaplatenie. Výdavky, ktoré vzniknú v dôsledku udelenia tejto dodatočnej lehoty, najmä akýkoľvek úrok, sa musia počítať tak, aby daná suma bola rovnocenná sume, ktorá by sa účtovala za obdobných okolností na peňažnom trhu alebo finančnom trhu príslušnej krajiny.
 Táto suma sa nemôže znižovať o žiadne sumy už zaplatené na základe tohto záväzku, s výnimkou prípadu, keď je podpísaný(-á) vyzvaný(-á) zaplatiť dlh, ktorý vznikol počas colnej operácie, ktorá sa začala pred doručením predchádzajúcej žiadosti o zaplatenie alebo v lehote 30 dní po doručení takejto žiadosti.
 3.
 Tento záväzok platí odo dňa jeho schválenia colným úradom prijímania záruk. Podpísaný(-á) je naďalej zodpovedný(-á) za zaplatenie akéhokoľvek dlhu, vzniknutého počas colnej operácie, na ktorú sa vzťahuje tento záväzok a ktorá sa začala pred tým, ako nadobudlo účinnosť akékoľvek zrušenie alebo vypovedanie záruky, dokonca aj vtedy, ak sa žiadosť o zaplatenie pošle po tomto dni.
 4.
 Podpísaný(-á) poskytne na účely tohto záväzku svoju adresu na doručovanie (25) v každej z ostatných krajín uvedených v bode 1.
 Krajina
 Priezvisko a krstné meno alebo názov podniku a úplná adresa
 Podpísaný(-á) potvrdzuje, že všetka korešpondencia a oznámenia a akékoľvek formality alebo postupy týkajúce sa tohto záväzku adresované na jednu z jeho alebo jej adries na doručovanie alebo podané písomne na takejto adrese budú prijaté ako náležite mu (jej) doručené.
 Podpísaný(-á) uznáva právomoc príslušných súdov tých miest, kde má adresu na doručovanie.
 Podpísaný(-á) sa zaväzuje, že nezmení svoju adresu na doručovanie alebo, ak musí zmeniť jednu alebo viac uvedených adries, že bude o tom vopred informovať colný úrad prijímania záruk.
 V/vo ...
 dňa ...
 ...
 (podpis) (26)
 II. Schválenie colným úradom prijímania záruk
 Colný úrad prijímania záruk
 ...
 Záväzok ručiteľa prijatý dňa
 ...
 ...
 (pečiatka a podpis)
 PRÍLOHA C5
 POTVRDENIE O CELKOVEJ ZÁRUKE
 TC31 POTVRDENIE O CELKOVEJ ZÁRUKE
 Predná strana
 1.
 Platnosť do
 Deň
 Mesiac
 Rok
 2.
 Číslo
 3.
 Držiteľ colného režimu (priezvisko a krstné meno alebo názov spoločnosti, úplná adresa a krajina)
 4.
 Ručiteľ (priezvisko a krstné meno alebo názov spoločnosti, úplná adresa a krajina)
 5.
 Colný úrad prijímania záruk (referenčné číslo)
 6.
 Referenčná suma
 Kód meny
 Číslom:
 Slovom:
 7.
 Colný úrad prijímania záruk osvedčuje, že uvedený držiteľ colného režimu zložil celkovú záruku platnú pre operácie v režime tranzit Únie/spoločnom tranzitnom režime prechádzajúce cez colné územia uvedené ďalej, ktorých názov nie je prečiarknutý:
 EURÓPSKA ÚNIA, ISLAND, BÝVALÁ JUHOSLOVANSKÁ REPUBLIKA MACEDÓNSKO – NÓRSKO – SRBSKO – ŠVAJČIARSKO – TURECKO – ANDORRA (*1) – SAN MARÍNO (*1)
 8.
 Osobitné poznámky
 9.
 Platnosť predĺžená do:
 dd/mm/rr vrátane
 Vystavené
 v/vo ...
 dňa ...
 (miesto)
 (dátum)
 (Podpis úradníka a pečiatka úradu prijímania záruk)
 Vystavené
 v/vo ...
 dňa ...
 (miesto)
 (dátum)
 (Podpis úradníka a pečiatka úradu prijímania záruk)
 Zadná strana
 10.
 Osoby oprávnené podpisovať tranzitné vyhlásenia pre colný režim tranzit Únie/spoločný tranzitný režim na účet držiteľa colného režimu
 11.
 Priezvisko, krstné meno a vzor podpisu oprávnenej osoby
 12.
 Podpis držiteľa colného režimu (*2)
 11.
 Priezvisko, krstné meno a vzor podpisu oprávnenej osoby
 12.
 Podpis držiteľa colného režimu (*2)
 PRÍLOHA C6
 POTVRDENIE O UPUSTENÍ OD ZÁRUKY
 TC33 – POTVRDENIE O UPUSTENÍ OD ZÁRUKY
 Predná strana
 1.
 Platnosť do
 Deň
 Mesiac
 Rok
 2.
 Číslo
 3.
 Držiteľ colného režimu (priezvisko a krstné meno alebo názov spoločnosti, úplná adresa a krajina)
 4.
 Colný úrad prijímania záruk (referenčné číslo)
 5.
 Referenčná suma
 Kód meny
 Číslom
 Slovom
 6.
 Colný úrad prijímania záruk osvedčuje, že uvedenému držiteľovi colného režimu bolo priznané upustenie od záruky v súvislosti s operáciami v colnom režime tranzit Únie/spoločnom tranzitnom režime prechádzajúcimi cez colné územia uvedené ďalej, ktorých názov nie je prečiarknutý:
 EURÓPSKA ÚNIA, ISLAND, BÝVALÁ JUHOSLOVANSKÁ REPUBLIKA MACEDÓNSKO – NÓRSKO, SRBSKO, ŠVAJČIARSKO, TURECKO, ANDORRA (*3), SAN MARÍNO (*3)
 7.
 Osobitné poznámky
 8.
 Platnosť predĺžená do:
 dd/mm/rr
 vrátane
 Vystavené
 v/vo ...
 dňa ...
 (miesto)
 (dátum)
 (Podpis úradníka a pečiatka úradu prijímania záruk)
 Vystavené
 v/vo ...
 dňa ...
 (miesto)
 (dátum)
 (Podpis úradníka a pečiatka úradu prijímania záruk)
 Zadná strana
 9.
 Osoby oprávnené podpisovať tranzitné vyhlásenia pre colný režim tranzit Únie/spoločný tranzitný režim na účet držiteľa colného režimu
 10.
 Priezvisko, krstné meno a vzor podpisu oprávnenej osoby
 11.
 Podpis držiteľa colného režimu (*4)
 10.
 Priezvisko, krstné meno a vzor podpisu oprávnenej osoby
 11.
 Podpis držiteľa colného režimu (*4)
 “
 (1) Priezvisko a krstné meno alebo názov podniku.
 (2) Úplná adresa.
 (3) Prečiarknite názov štátu, prípadne štátov, na území ktorého (ktorých) sa záruka nesmie použiť.
 (4) Odkazy na Andorrské kniežactvo a Sanmarínsku republiku sa vzťahujú výlučne na operácie v tranzite Únie.
 (5) Priezvisko a krstné meno alebo názov podniku a úplná adresa osoby, ktorá poskytuje záruku.
 (6) Uplatňuje sa, pokiaľ ide o ostatné poplatky splatné v súvislosti s dovozom alebo vývozom daného tovaru, keď sa záruka používa na účely umiestnenia tovaru do colného režimu tranzit Únie/spoločného tranzitného režimu, alebo keď sa môže použiť vo viac ako jednom členskom štáte.
 (7) Uveďte jednu z týchto colných operácií:
 a)
 dočasné uskladnenie;
 b)
 colný režim tranzit Únie/spoločný tranzitný režim;
 c)
 colný režim colné uskladňovanie;
 d)
 colný režim dočasné použitie s úplným oslobodením od dovozného cla;
 e)
 colný režim zušľachťovací styk;
 f)
 colný režim konečné použitie;
 g)
 prepustenie do voľného obehu na základe štandardného colného vyhlásenia bez odkladu platby;
 h)
 prepustenie do voľného obehu na základe štandardného colného vyhlásenia s odkladom platby;
 i)
 prepustenie do voľného obehu na základe colného vyhlásenia podaného v súlade s článkom 166 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).;
 j)
 prepustenie do voľného obehu na základe colného vyhlásenia podaného v súlade s článkom 182 nariadenia Európskeho parlamentu a Rady (EÚ) č. 952/2013;
 k)
 colný režim dočasné použitie s čiastočným oslobodením od dovozného cla;
 l)
 ak iná colná operácia – špecifikujte druh.
 (8) Ak v právnych predpisoch danej krajiny nie je ustanovenie týkajúce sa adresy na doručovanie, ručiteľ určí v tejto krajine zástupcu oprávneného preberať všetky oznámenia, ktoré sú mu adresované, a potvrdenie v druhom pododseku a záväzok vo štvrtom pododseku bodu 4 sa musia zodpovedajúcim spôsobom upraviť. Súdnu právomoc v sporoch týkajúcich sa tejto záruky majú súdy tých miest, kde sa nachádzajú adresy ručiteľa alebo jeho zástupcu na doručovanie.
 (9) Osoba podpisujúca tento doklad musí pred podpisom vlastnoručne napísať: „Záruka na sumu vo výške ...“, pričom sumu vypíše slovom.
 (10) Vypĺňa colný úrad, kde sa tovar umiestnil do colného režimu alebo kde bol dočasne uskladnený.
 (11) Priezvisko a krstné meno alebo názov podniku.
 (12) Úplná adresa.
 (13) Odkazy na Andorrské kniežactvo a Sanmarínsku republiku sa vzťahujú výlučne na operácie v tranzite Únie.
 (14) Ak v právnych predpisoch danej krajiny nie je ustanovenie týkajúce sa adresy na doručovanie, ručiteľ určí v tejto krajine zástupcu oprávneného preberať všetky oznámenia, ktoré sú mu adresované, a potvrdenie v druhom pododseku a záväzok vo štvrtom pododseku bodu 4 sa musia zodpovedajúcim spôsobom upraviť. Súdnu právomoc v sporoch týkajúcich sa tejto záruky majú súdy tých miest, kde sa nachádzajú adresy ručiteľa alebo jeho zástupcu na doručovanie.
 (15) Podpisovateľ musí pred svojím podpisom vlastnoručne uviesť: „Platí ako záručný doklad“.
 (16) Priezvisko a krstné meno alebo názov podniku.
 (17) Úplná adresa.
 (18) Prečiarknite názov krajiny, prípadne krajín, na území ktorého/ktorých sa záruka nesmie použiť.
 (19) Odkazy na Andorrské kniežactvo a Sanmarínsku republiku sa vzťahujú výlučne na operácie v tranzite Únie.
 (20) Priezvisko a krstné meno alebo názov podniku a úplná adresa osoby, ktorá poskytuje záruku.
 (21) Uplatňuje sa, pokiaľ ide o ostatné poplatky splatné v súvislosti s dovozom alebo vývozom daného tovaru, keď sa záruka používa na účely umiestnenia tovaru do colného režimu tranzit Únie/spoločného tranzitného režimu alebo keď sa môže použiť vo viac ako jednom členskom štáte alebo jednej zmluvnej strane.
 (22) Nehodiace sa prečiarknite.
 (23) Iné režimy ako spoločný tranzitný režim sa uplatňujú výlučne v Únii.
 (24) Pre sumy uvedené v colnom vyhlásení na colný režim konečné použitie.
 (25) Ak v právnych predpisoch danej krajiny nie je ustanovenie týkajúce sa adresy na doručovanie, ručiteľ určí v tejto krajine zástupcu oprávneného preberať všetky oznámenia, ktoré sú mu adresované, a potvrdenie v druhom pododseku a záväzok vo štvrtom pododseku bodu 4 sa musia zodpovedajúcim spôsobom upraviť. Súdnu právomoc v sporoch týkajúcich sa tejto záruky majú súdy tých miest, kde sa nachádzajú adresy ručiteľa alebo jeho zástupcu na doručovanie.
 (26) Osoba podpisujúca tento doklad musí pred podpisom vlastnoručne napísať: „Záruka na sumu vo výške ...“, pričom sumu vypíše slovom.
 (*1) Len pre operácie v tranzite Únie
 (*2) Ak je držiteľ colného režimu právnickou osobou, osoba podpísaná v kolónke 12 musí k svojmu podpisu doplniť svoje priezvisko, krstné meno a pracovné zaradenie, na základe ktorého podpisuje.
 (*3) Len pre operácie v tranzite Únie
 (*4) Ak je držiteľ colného režimu právnickou osobou, osoba podpísaná v kolónke 11 musí k svojmu podpisu doplniť svoje priezvisko, krstné meno a pracovné zaradenie, na základe ktorého podpisuje.
 PRÍLOHA G
 Dodatok IV k dohovoru a prílohy k uvedenému dodatku IV sa menia takto:
 1.
 Text dodatku IV sa mení takto:
 a)
 v článku 3 písm. a) sa odkaz na „článok 3 ods. l“ nahrádza odkazom na „článok 3 bod 1“;
 b)
 Článok 4 ods. 6 sa nahrádza takto:
 „Žiadosť o informácie sa podáva na tlačive uvedenom v prílohe II k tomuto dodatku.“;
 c)
 Článok 5 ods. 4 sa nahrádza takto:
 „Žiadosť o oznámenie sa podáva na tlačive uvedenom v prílohe III k tomuto dodatku.“;
 d)
 Článok 13 ods. 3 sa nahrádza takto:
 „Žiadosť o oznámenie sa podáva na tlačive uvedenom v prílohe IV k tomuto dodatku.“.
 2.
 Text prílohy I k dodatku IV sa mení takto:
 a)
 v článku 4 sa slová „ďalekopisom“ nahrádzajú slovami „e-mailom“;
 b)
 v článku 5 ods. 2 treťom pododseku sa slová „ďalekopisom“ nahrádzajú slovami „e-mailom“;
 c)
 v článku 7 sa slová „ďalekopisom“ nahrádzajú slovami „e-mailom“;
 d)
 v článku 8 prvom pododseku sa slová „na tlačive podľa vzoru uvedeného“ nahrádzajú slovami „na tlačive uvedenom“;
 e)
 v článku 11 ods. 1 sa slová „podľa vzoru uvedeného“ nahrádzajú slovami „na tlačive uvedenom“;
 f)
 v článku 14 sa slová „ďalekopisom“ nahrádzajú slovami „e-mailom“;
 g)
 v článku 15 treťom odseku sa slová „ďalekopisom“ nahrádzajú slovami „e-mailom“;
 h)
 v článku 16 sa slová „ďalekopisom“ nahrádzajú slovami „e-mailom“;
 i)
 v článku 17 ods. 1 a článku 17 ods. 2 prvom pododseku sa slová „ďalekopisom“ nahrádzajú slovami „e-mailom“.
 3.
 V prílohách II, III a IV k dodatku IV sa slovo „telex“ v nasledovnom texte „(meno a adresa dožadujúceho úradu, telefón, telex a bankové spojenie a pod.)“ nahrádza slovom „e-mail:“.